
Planeten Mars som Viking 2-rumsonden så den 
på afstand. Forneden ses Mars’ ene isdækkede 
pol. Den store plet er vulkanen Acreus Mons. 

Det lille billede er taget fra Viking 1-sonden. 
Forrest ses dele af sonden. Overfladen og him¬ 
len på Mars er rødfarvet, på grund af det fine 
rød-orange støv der er overalt. Den store sten 
i forgrunden hedder Big Joe. NASA foto 

SUFOI 

Ekspedition og regnskab: 
Skandinavisk UFO Information - SUFOI, 
Postbox 6, 2820 Gentofte 
Giro 9 11 77 25 


SUFOI er en forening, der har til formål at bidrage til 
opklaringen af UFO-fænomenerne ved indsamling og 
bearbejdning af observationsberetninger samt at ud¬ 
brede kendskabet til emnet ved publikationer, foredrag 
og anden udadvendt virksomhed. 

Det er SUFOIs opfattelse, at de mange observations- 0 
beretninger udgør et vigtigt videnskabeligt forsknings¬ 
grundlag. Da fænomenerne endnu er uopklarede, øn¬ 
sker SUFOI ikke at fremhæve eller afvise nogen be¬ 
stemt teori om deres art eller oprindelse. 

Ved et UFO forstår vi: »Et uidentificeret flyvende ob¬ 
jekt, hvis væsentligste kendetegn er, at det selv efter 
en nøje undersøgelse, foretaget af kompetente forske¬ 
re, ikke kan forklares som værende et kendt, naturligt 
fænomen.« 

SUFOI ledes af Repræsentantskabet 

Den daglige ledelse varetages af formanden og de to 
næstformænd. 

Repræsentantskabet består af 1 repræsentant fra hvert 
af de til enhver tid etablerede områder i Skandinavien 
og de nedsatte arbejdsudvalg. 


REPRÆSENTANTSKAB 

SUFOIs formand, Informationsafd.: Peter A. Hansen 
Ericaparken 12, 2820 Gentofte. Tlf. (01)67 08 93. 
Næstformand, Arkivar: Jørgen Bengtvig, Galgebakken 
Skrænt 3-15A, 2620 Albertslund. Tlf. (02)644469. 
Næstformand: Torben Birkeholm. Frydendalsvej 8. 

9000 Aalborg. Tlf. (08) 16 33 19. 

Redaktionsgruppe: 

Ansvarshavende redaktør: Henrik Pedersen, 

Nikolaj Plads 1,4.. 1067 København K. 

Flemming Ahrenkiel, Holmevænget 5, 

2970 Hørsholm. Tlf. (02) 86 92 70. 

Frank Lerbæk, Sanddalsvænget 17, 

5700 Svendborg. Tlf. (09) 21 39 46. 

Ole Henningsen, Duegård, Højrebyvej 59, 

4920 Søl lested. Tlf. (03) 94 11 69. 

SUFOIs Sekretariat: Karen M. Linneballe, Margrethe- 

Repræsentanter i Norge: 

UFO-NYT abonnement: 

SUFOI • UFO NYT 

De i »UFO-NYT« offentliggjorte artikler fremtræder 
som btdrag til kendskabet og forståelsen af UFO- 
forsknmgen i dens forskellige former, uden at SUFOI 
nødvendigvis anerkender de tanker, som måtte frem¬ 
komme heri, og uden at organisationen hæfter for de 
fremsatte meninger. Red. 


LEDER 

Bladdød 

Af Kim Møller Hansen 


Bladet UFO Aspekt, som udgives 
af Frit UFO Studium (FUFOS), er 
udkommet for sidste gang. 

FUFOS blev startet i 1968 som 
en SUFOI-studiekreds. Senere brød 
man med SUFOI og udgav bladet 
UFO Aspekt, der til en vis grad byg¬ 
gede på kontaktpersonen George 
Adamskis såkaldte kosmiske filo¬ 
sofi. 

FUFOS har nu gennemgået en 
strukturændring og fremtræder så¬ 
ledes ikke mere som en UFO-fore- 
ning. Emneområderne spredes til 
endnu mere end før at omfatte 
grænsevidenskaberne, de psykiske 
og helsemæssige områder og ånds¬ 
videnskab. 

I Politiken skriver Kirsten Boas 
den 13. december 1981 i artiklen 
»Vi er blevet vilde med det over¬ 
naturlige«, at der i Danmark er en 
stadig stigende interesse for mysti¬ 
cisme, astrologi, UFO’er, para¬ 
psykologi, okkultisme, overnaturlig 
helbredelse osv. FUFOS nye emne¬ 
område vil således uden tvivl være 
rettet mod et større og dermed 
mere indtægtsgivende marked end 
UFO Aspekt var. 

På Repræsentantskabsmødet 
den 19.-20. marts 1983 modtog 
SUFOI fra Steen Landsy (FUFOS) 
et brev, hvori der bl.a. står, at 
FUFOS fra den 1. marts 1983 har 
nedlagt indsamlingen af UFO-rap- 
porter, ligesom FUFOS ikke ser sig 
i stand til at klare det arbejds¬ 
mæssigt og økonomisk krævende 
arbejde omkring rapportbehandling 
og UFO-forskning. Brevet kan så¬ 
ledes betragtes som en opsigelse 
af den samarbejdsaftale, angående 
koordinering af rapportarbejdet, 
som blev indgået mellem SUFOI og 
FUFOS i 1980. FUFOS lover i bre¬ 


vet så hurtigt som muligt at sørge 
for, at rapporterne i FUFOS’ arkiv 
bliver sendt til SUFOIs Rapport¬ 
central. 

SUFOI vil således få flere rap¬ 
porter i det i forvejen omfangs¬ 
rige rapportarkiv til brug for regi¬ 
strering og behandling i projekt 
UFODATA. 

Rapportoptagerkurserne, som er 
blevet arrangeret og afviklet af en 
gruppe fra SUFOI, er hidtil blevet 
finansieret af SUFOI og FUFOS i 
fællesskab. Med FUFOS’ overgang 
til en grænsevidenskabelig fore¬ 
ning må SUFOI fremover alene 
dække udgifterne til disse for UFO- 
forskningen så vigtige kurser. 

Samarbejdet på internationalt 
plan berøres ikke direkte. Danmark 
vil stadig være repræsenteret i 
PICUR (Provisoriske Internationale 
Komité for UFO Forskning). Nu 
bliver deltagelsen blot alene finan¬ 
sieret af SUFOI. Danmarks medlem 
af PICUR, SUFOIs datakonsulent 
Per Andersen, deltager i PICUR- 
mødet og Den 3. Internationale 
London-kongres i august. Ved aktiv 
deltagelse i PICUR fra SUFOIs side 
får danske UFOIoger medindfly¬ 
delse på UFOIogiens udvikling på 
internationalt plan. 

UFO-NYT er et specialtidsskrift 
om UFO-fænomenet og behandler 
derfor et relativt snævert emne¬ 
område. Men et af hovedkriterierne 
er saglig viden og seriøsitet frem 
for alt. 

UFO-NYT er nu ene om at for¬ 
midle UFOIogien i Danmark. 

Ved at hjælpe SUFOI såvel ak¬ 
tivt som passivt er UFO-NYTs læ¬ 
sere med til at støtte dansk UFO- 
forskning. 

KLASSIKER _ 

Dexter- Hillsdale, 1966 

Af Kim Møller Hansen 


I marts 1966 så utallige borgere, heriblandt mange politi¬ 
folk, ukendte fænomener i nærheden af byerne Dexter og 
Hillsdale i det sydlige Michigan. En »sumpgas-teori« til 
forklaring af observationerne vakte voldsomt røre, og den 
megen postyr omkring UFO-observationerne førte til politisk 
indgriben. 


Politifolk fotograferer 

Washtenau Countys politikontor fik 
i marts 1966 mange indberetninger 
om UFOer, men tre hændelser var 
især interessante og fik stor presse¬ 
omtale. 

Den 17. marts modtog politiser¬ 
gent Nuel Schneider og betjent 


David Fitzpatrick en opringning fra 
Milan, en lille by 26 km sydøst for 
Dexter og 14 km syd for Ann Arbor. 
Schneider og Fitzpatrick tog afsted 
for at undersøge sagen. 

Schneider fortæller: »Vi så om¬ 
kring tre af dem (UFOer) i det fferne. 
Vi nærmede os Milan, gjorde holdt 



Langtidseksponering af Venus og Månen. Fotografiet er taget af politibetjent David 
Fitzpatrick den 17. marts 1966. Billedet blev vist i en CBS-nyhedsudsendelse med Walter 
Cronkite den 24. marts, hvorefter det blevspredtoverdet meste af kloden. 

Endnu i dag fremlægger visse UFOIoger dette IFO-billede som et foto af to cigar¬ 
formede objekter. 

De mange observationer i Dexter og Hillsdale fik en måned senere Cronkite til at 
producere en lang TV-udsendelse med titlen »Friend, Foe or Fantasy?«, hvori UFO- 
problematikken blev belyst fra mange sider. 


ved en kornmark og begyndte at 
tage billeder. Vi betragtede det 
fra klokken 2 til klokken 7. Vi så lys, 
og gennem kikkerten kunne vi skim¬ 
te formen .« 

Billederne blev taget af Fitzpa¬ 
trick, og efter hjemkomsten til po¬ 
litistationen blev filmen fremkaldt 
og aftrykkene sikkert forvaret i en 
boks.- 

Project Blue Books daværende 
konsulent i UFO-sager, dr. J. Allen 
Hynek, fik efter lidt tovtrækkeri ud¬ 
leveret aftrykkene til undersøgelse. 
Hynek kunne straks fastslå, at af¬ 
trykkene viste en langtidsekspone¬ 
ring af Venus og Månen. Begge 
planeter var ved at stå op. 

En langt sværere opgave kom 
Hynek på tre dage senere. 

UFO over sump 

Søndag den 20. marts klokken 20 
sad Frank Mannor (47 år) og den 
øvrige familie og spiste, da Man¬ 
nors seks hunde pludselig begynd¬ 
te at hyle og gø ude i gården. Man¬ 
nor gik udenfor sit hus, der ligger 
på én lille bakke. Rundt om huset 
findes agerjord, men mod øst falder 
terrænet mod en mose eller sump. 
Mod øst fik Mannor øje på nogle 
lys og et svagt, rødt lysskær. Lyset 
kom nedad i en vinkel på 45 grader 
mod sumpen. Lyset svævede et 
øjeblik og dalede så ned mod den 
skovbevoksede sump og ud af sy¬ 
ne. Kun et rødligt skær afslørede 
lysets position. 

Sammen med sin 19-årige søn, 
Ronnie, gik Mannor mod det mær¬ 
kelige lysskær, der havde et ud¬ 
seende som gløden fra en cigaret. 
Mannor fortalte senere, at han på 
dette tidspunkt troede, at et meteor 
var faldet ned, og at han muligvis 

kunne finde stumper af det. Det gik 
imidlertid hurtigt op for Ronnie og 
Frank Mannor, at det drejede sig 
om noget andet. De var begge godt 
kendte med sumpen, hvor de ofte 
gik på jagt, så selv om de knapt kun¬ 
ne se, hvor de satte deres ben, sneg 
de sig forsigtigt nærmere lyset. 



✓Jj'C 





Da de kom op på en lille forhøj¬ 
ning i terrænet, kunne de se objek¬ 
tet helt tydeligt. Det var på stør¬ 
relse med en bil, ellipseformet 
og med en kuppel foroven. På den 
ene side sad et hvidt lys, på den 


anden et grønt. Objektets farve var 
gråblå og brunlig. Overfladen var 
ikke glat eller blank, men ujævn og 
nubret, nærmest som et stykke ko¬ 
ral (quiltet). Objektet holdt sig svæ¬ 
vende over mosen i 2,5-3 meters 
højde. Det befandt sig »ligesom i en 
tågestribe«. Frank Mannor og Ron¬ 
nie betragtede objektet på en af¬ 
stand af ca. 500 meter. 

Pludselig blev objektet blodrødt. 
Da Ronnie i den forbindelse hen¬ 
vendte sig til sin far, slukkedes ly¬ 
set øjeblikkeligt. De løb hen mod 
det sted, hvor objektet havde be¬ 
fundet sig, men selv om de ledte i 
lang tid, fandt de ikke det mindste 
spor fra objektet. 

I mellemtiden havde familien 
Mannor ringet til politiet og fortalt 
om det som skete i mosen. Dette 
fik ikke blot politiet ud af fjerene, 
men da Mannors har partstelefon 
sammen med mange andre, fik den¬ 
ne ene telefonopringning mange 
mennesker ud på observation. 

Flere betjente var i de hektiske 
timer ude i sumpen. Vicesherif 



En tegning af det objekt Frank Mannor og 
hans søn Ronnie så ude over sumpen den 
20. marts 1966. Tegningen blev første gang 
offentliggjort i LIFE magazine den 18.4.66. 
Tegningen er ikke helt korrekt. Frank Man¬ 
nor understreger, at objektet havde flad 
bund. 


Dr. J. Allen Hynek ved pressekonferencen i Detroit Press Club den 25. marts 1966. Hynek 
fremviser her Fitzpatricks fotos af Venus og Månen. 

Pressekonferencen er også blevet kaldet sumpgas-konferencen. Sumpgas blev her¬ 
efter et velkendt udtryk og et almindeligt humoristisk synonym for UFOer. 

Hynek har senere oplyst, at sumpgas-forklaringen ikke skulle dække hele spektret af 
historier, der kom frem overalt i Dexter-Hillsdale området, men han indrømmer dog også 
indirekte, at hans forklaring var en fuser. Hynek skrev i 1972: »Hvis man på dette tidspunkt 
havde rapporteret et UFO fra Sahara-ørkenen, tror jeg, det var blevet tilskrevet sumpgas.« 

Stanley McFadden kom tilstrække¬ 
ligt nær til at se objektet. Men så 
snart han nærmede sig yderligere, 
gik lysene på objektet ud. Dexter- 
politichefen Robert Taylor og be¬ 
tjent Nolan Lee så det røde lys fra 
Mannors hjem. Sherif Douglas J. 
Harvey udbrød følgende, da han så 
fænomenet: »Hvis der eksisterer 
flyvende tallerkener, så er det her 
en af dem!«. 

Vicesherif Thomas Kelly, der 
sammen med andre betragtede fæ¬ 
nomenet på afstand, fortalte senere 
journalister, at lyset oplyste sum¬ 
pen. 

På omkring det tidspunkt Ronnie 
og Frank Mannor så objektet for¬ 
svinde fra sumpen, skete der flere 
ting. Vicesherif Stanley McFadden 
så sammen med betjent David 
Fitzpatrick et lys stige op fra sum¬ 
pen. Det steg op til en højde af om¬ 
kring 300 meter og fløj ind over 
McGuiness Road med en hvinende 
lyd eller som lyden fra en ambu¬ 
lance. 

Betjent Robert Hunawill, der blev 
på vagt ved en af patruljevognene, 
medens hans kolleger gennemsøgte 
mosen, rapporterede samtidig her¬ 
med, at et mærkeligt objekt var 
kommet til syne over hans hoved. 
Objektet fløj ind over mosen og til¬ 
bage igen flere gange. På objektet 
sås røde, hvide og grønne lys. Lidt 
efter dukkede tre andre objekter op, 
og alle fire forsvandt derefter mod 
vest. I henhold til rapporterne fra 
politifolkene i området, har der sand¬ 
synligvis været tale om ialt 5 ob¬ 
jekter. 


Denne aften havde politiet sendt 
ialt seks patruljevogne ud. Mindst 
12 politifolk havde set fænomenet 
og omkring 35 andre personer hav¬ 
de fra begge sider af mosen set 
fænomenerne. 

Mannors hjem blev dagene derpå 
hjemsøgt af skarer af nysgerrige. 
Vejret var elendigt, men det for¬ 
hindrede ingen i at køre ad de blø¬ 
de markveje. Ingen så dog noget. 

Mannor selv var meget utilfreds 
med al denne opmærksomhed: 

»Folk spørger mig, hvad jeg har 
fået for denne historie. Jeg har ikke 
selv bedt om publicity og vil aller¬ 
helst have fred. Så kunne det være, 
at objekterne ville komme igen, så 
man kunne tage et fotografi som 
bevis. Hvis der er nogen, som øn¬ 
sker at give mig en løgnedetektor¬ 
prøve, så for min skyld gerne, men 
jeg har set, hvad jeg har set, og det 
var helt sikkert et objekt... Jeg er 
glad for, at jeg ikke tog mit gevær 
med ud i sumpen. Jeg havde måske 
affyret det og kommet til at gøre for¬ 
træd .« 


UFO-opvisning foran kollegium 

Den 21. marts om aftenen var der 
atter UFO-observationer, men den¬ 
ne gang i Hillsdale, ca. 72 km syd¬ 
vest for Dexter. Omkr. 87 piger på et 
kollegium, deres forstander Kelly 
Hearn og senere civilforsvarslederen 
William Van Horn kunne igennem 
fire timer fra kollegiets vinduer be¬ 
tragte lysfænomener over en sump 


omkring 1-1,5 km væk. Lysene, der 
vekslede i farve, pulserede og fløj 
frem og tilbage over mosen. På et 
tidspunkt blev der set to lys, og 
med mellemrum dukkede der serier 
af lys op mellem disse to, henholds¬ 
vis rødt-hvidt blinkende og et flak¬ 
sende blågrønt lys. 

Et særligt stort lys blev beskre¬ 
vet som »aflangt« el. som en »sam¬ 
menpresset fodbold«. Lyset eller 
objektet skiftede farve mellem rød 
og orange og havde et hvidt lys i 
den ene ende. 

Flere af vidnerne, deriblandt Cyn¬ 
thia Poffenberger, fortæller, at ob¬ 
jektet først havde fløjet direkte mod 
kollegiet og pludselig stoppede om¬ 
kring 150 meter fra kollegiet, hvor¬ 
efter det vendte tilbage til mosen. 

Hver gang, lysstrålen fra det nær¬ 
liggende lufthavnsfyr fejede hen 
over moseområdet, undgik objektet 
behændigt lyset, og når biler nær¬ 
mede sig, blev det lysende objekt 
svagere for så straks efter at blive 
kraftigere igen. 

Omkring klokken 2,30 om mor¬ 
genen tonede lysene ud, og alle gik 
i seng. 

I området, over hvilket lysene 
havde befundet sig, fandt politiet 
og civilforsvaret et cirkelrundt af¬ 
tryk med en diameter på to meter. 
Aftrykket var fem centimeter dybt. 
Ifølge øjenvidner blev aftrykket un¬ 
dersøgt med geigertællere, som 
gav kraftigt udslag. Vand- og jord¬ 
prøver viste, at alt mikroskopisk liv 
var uddødt omkring aftrykkene, lige¬ 
som indholdet af bor (der er et be¬ 
handlet produkt) var højt. 



Skolepiger på Hillsdale-kollegiet ses her ved et af vinduerne, hvorfra de den 21. marts 1966 i adskillige timer kunne iagttage et lysende 
objekt, der svævedeover en nærliggende sump. 87 piger så fænomenet sammen med deres forstander Kelly Hearn. 

Pressekonferensen i Detroit 
den 25. marts 1966 

Den megen presseomtale af obser¬ 
vationerne i Dexter og Hillsdale 
lagde et pres på flyvevåbnets UFO- 
undersøgelsesprojekt. Major Hec¬ 
tor Quintanilla sendte dr. Hynek og 
flere USAF-officerer til området for 
at undersøge sagen. Trods det at 
der i marts havde været flere andre 
observationer end lige netop hæn¬ 
delserne den 20. og 21. marts, kon¬ 
centreredes opklaringsarabejdet 
omkring disse to. 

Hynek har senere fortalt, at da 
han ankom til de to byer, var stem¬ 
ningen så hysterisk, at det var umu¬ 
ligt for ham at foretage en seriøs 
efterforskning. Forat komme til at 
tale med vidnerne, måtte han kæm¬ 
pe sig vej gennem en mur af journa¬ 
lister. Ifølge Hynek jagtede politiet 
planeter, som de antog for at være 
UFOer, og folk troede, at rumskibe 
invaderede området. 

Hynek var i en slem kattepine. 
Han havde ingen brugbar forklaring, 
og samtidig krævede nyhedsme¬ 
dierne en forklaring. Hynek: »Midt i 
denne forvirring fik jeg en medde¬ 
lelse fra flyvevåbnet: Der skulle hol¬ 
des pressekonference, og jeg skul¬ 
le fremkomme med en udtalelse om 
årsagen til observationerne. Det 
nyttede ikke at protestere ved at 
fremhæve, at jeg på dette tidspunkt 
ikke havde den fjerneste anelse om, 
hvad der forårsagede observatio¬ 
nerne i sumpområderne. Jeg skulle 
holde pressekonferencen, uanset 
om jeg var klar eller ej.« (Major 
Quintanilla hævder i modsætning 
hertil, at Hynek havde fortalt ham, 
at han havde løsningen på obser¬ 
vationerne, hvorefter Quintanilla 
gav ham tilladelse til at holde pres¬ 
sekonferencen). 

Under sin søgen efter en rimelig 
forklaring kom Hynek i tanke om en 
telefonopringning fra en botaniker 
fra universitetet i Michigan. Han 
havde henledt Hyneks opmærk¬ 
somhed på brændende sumpgas. 
Efter at have fået flere oplysninger 
om sumpgas fra videnskabsmænd 
i Michigan besluttede Hynek, at 
dette var den mulige forklaring, han 
ville give journalisterne. 

Den 25. marts 1966 stuvede 100 
pressefolk sig sammen i Detroit 
Press Club forat høre resultatet af 
flyvevåbnets undersøgelser. 

»En dyster sump er et meget 
mærkeligt sted at få besøg fra det 



Hynek kommenterer her en skitse lavet af et af vidnerne til Dexter-Hilsdale observationerne. 


Quilted type Surface 

&R0WN CQLOR 



BETWEEN L16HTS 



To tegninger af UFO-fænomener set i 
Michigan i marts 1966. 


ydre rum,« sagde Hynek. »Rådden 
vegetation producerer sumpgas, 
der kan ’holdes fanget’ af is og an¬ 
dre vinterforhold, og så pludselig 
blive frigivet i tøvejr.« 

Hynek fortalte endvidere, at gas¬ 
sen under denne proces giver knal¬ 
dende eller smældende lyde fra sig. 


»Jeg understreger... at jeg i en 
retssal ikke kan bevise, at dette er 
hele forklaringen på observationer¬ 
ne. Det virker imidlertid meget sand¬ 
synligt, at kombinationen af de 
særlige milde vinterforhold og de 
særlige vejrforhold de pågælden¬ 
de nætter — der var kun lidt vind 
begge steder — var af en sådan 
karakter, at den kan være årsag til 
dette usædvanlige og gådefulde 
skue.« 

Da Hynek mod slutningen af pres¬ 
sekonferencen udleverede den 
skriftlige pressemeddelelse, så han 
»med rædsel, hvorledes en journa¬ 
list skimmede teksten, fandt ordet 
'sumpgas’, understregede det og 
styrtede hen til telefonen.« 

Professor i journalistik, Herbert 
Strentz, påpegede senere i sit ar¬ 
bejde om avisernes holdning, til 
UFO-problematikken, at »pressens 
og offentlighedens reaktion på 
'sumpgas-teorien' var hurtig, om¬ 
fattende og stort set fjendtlig«. Ikke 
én af de omkring hundrede vidner 
til observationerne i Dexter og 
Hillsdale accepterede forklaringen. 

Teorien blev genstand for latter¬ 
liggørelse over hele USA. Vittig¬ 
hedstegnerne tog sig kærligt af 
forklaringen, og UFO-sagen i al¬ 
mindelighed blev behandlet af flere 
og flere aviser og tidsskrifter i marts 
og april 1966. 

Der er flere fordele 
ved et abonnement 





UFO-NYT sendes portofrit til døren 6 gange årligt. 

Abonnenter kan købe SUFOIs bøger, særhefter, bånd m.m. 
med meget store rabatter. 

* Kvitteringen fungerer som medlemsbevis, der giver adgang 
til medlemsarrangementer. 

* Abonnementsprisen er kun kr. 108,- for hele årgangen 
— med 48 sider pr. nummer. 

* Der er også mulighed for fællesabonnement på UFO-NYT og I 
Det Ukendte — 12 numre i alt (1 blad hver måned) for kun 
kr. 192,— De sparer kr. 26,-! 


JA — jeg vil gerne have alle medlemsfordelene som 
abonnent på UFO-NYT L I UFO-NYT+Det Ukendte □ 

— og vedlægger crosset check på kr. 108, [ kr. 192,* Q] 

— og har indbetalt beløbet på giro 9 11 77 25 [ | 

— og ønsker girokort tilsendt [ | 


By: 


KUPON sendes i kuvert (alm. brevporto) til: 

SUFOI, Postbox 6, 2820 Gentofte. 


Hvis De ikke vil klippe i UFO-NYT, kan De blot indbetale beløbet 
på giro og notere, hvad De betaler for. 


Kongreshøring den 5. april 1966 

De gode borgere i Michigan syntes 
ikke om, at man lavede grin med 
dem, og et par kongresmedlemmer 
fra hver sin fløj, Weston Vivian, 
demokratisk kongresmedlem fra 
Ann Arbor, og den republikanske 
minoritetsleder fra Repræsentan¬ 
ternes Hus, Gerald Ford, indkaldte 
til kongreshøring den 6. april an¬ 
gående sagen — den første af slag¬ 
sen nogensinde. 

Komiteen, under ledelse af L. 
Mendel Rivers, indkaldte kun tre 
vidner: Dr. J. Allen Hynek, major 
Hector Quintanilla og luftvåbnets 
minister dr. Harold Brown. Dr. 
Browns indlæg var det traditionel¬ 
le — Der eksisterede intet bevis for 
at UFOerne var en trussel mod den 
nationale sikkerhed eller kom fra 
det ydre rum. 

Hynek sagde bl.a.: »... I særlig 
grad er det min mening, at det sto¬ 
re materiale, der er indsamlet siden 
1948... fortjener grundig ransagelse 
af et civilt panel af videnskabs- 
mænd inden for fysik og de sociale 
forskningsgrene, og at dette panel 
skulle anmodes om at undersøge 
UFO-problemet kritisk med det ud¬ 
trykkelige formål at afgøre, om der 
virkelig eksisterer et vigtigt pro¬ 
blem.« 

Nogle uger før havde en special- 
kommision af Videnskabeligt Råd, 
under ledelse af dr. Brion O’Brian, 
bl.a. anbefalet: »Der må oprettes 
kontrakter med nogle enkelte ud¬ 
valgte universiteter for at få opret¬ 
tet videnskabelige grupper til promp¬ 
te og indgående at undersøge ud¬ 
valgte UFO-observationer... Univer¬ 
siteterne burde udvælges, så de har 
god geografisk dækning...« 

O’Brian-kommissionens og Hy- 
neks anbefaling samt masseme¬ 
diernes og UFO-organisationernes 
voksende interesse for UFO-proble- 
matikken og flyvevåbnets engage¬ 
ment heri medførte, at flyvevåbnet 
ville forsøge at skrive kontrakt med 
et universitet, som så skulle ud¬ 
forske UFO-fænomenerne. Efter fle¬ 
re forgæves forsøg lykkedes det 
endelig dr. J. Thomas Ratchford 
fra Flyvevåbnets videnskabelige Af¬ 
deling at gøre University of Colora- 
do interesseret. Dr. Edward U. Con- 
don skulle lede UFO-studiet, og 
den 7. oktober 1966 kunne flyve¬ 
våbnet meddele pressen, at en vi¬ 
denskabelig undersøgelse var på 
vej. Condon-kommissionen havde 

påbegyndt sit arbejde, der 3 år se¬ 
nere resulterede i den meget om¬ 
diskuterede »Condon-rapport« — 
men det er en helt anden historie. 

Vardet sumpgas? 

Videnskabens kendskab til fæno¬ 
menet 'sumpgas’ er ret begrænset. 
Helt nøjagtigt, hvordan sumpgas 
dannes, og hvorfor det brænder, er 
spørgsmål som forskerne ikke kan 
besvare fuldstændigt endnu. 

Fra øjenvidneskildringer af sump¬ 
gas ved man, hvorledes det kan se 
ud og opføre sig. Sumpgas er ble¬ 
vet observeret på varme sommer- 
og forårsaftener. Udseendet er ofte 
som en flamme, fakkel, ballon eller 
en paddehat. Den brændende sump¬ 
gas er mellem få centimeter og 1 V 2 
meter i længden eller i diameteren. 
Farven er ofte svagt blå iblandet 
andre farver, men aldrig hvid. Den 
brændende sumpgas kan stige til 
vejrs, men når kun op i 1,5-3 meters 
højde, inden den dør ud, og leve¬ 
tiden er højst på 1 minut. Den ene¬ 
ste lyd, som er hørt i forbindelse 
med sumpgas, er tilfældige smæld 
eller knald. 

Beskrivelserne af de observerede 
fænomener ved Dexter og Hillsdale 
passer ikke med det man ved om 
sumpgas. Sumpgas-teoriens hold¬ 
barhed som forklaring på Michigan- 
observationerne er derfor meget 
tvivlsom, men for major Quintanilla 
var forklaringen tilfredsstillende, og 
observationerne er i Blue Book- 
arkiverne lagt i skuffen med de 
»forklarede«. 



... kun tale om stjerneskud, vejrballoner 
m.m., som af utrænede iagttagere 
meget vel kan opfattes som ... 


Uanset om observationerne i 
Dexter og Hillsdale skyldes UFO- 
fænomener, sumpgas eller noget 
helt tredie, så fik de stor betyd¬ 


ning for det amerikanske flyve¬ 
våbens UFO-engagement. Condon- 
kommissionens videnskabelige un¬ 
dersøgelse var sikkert kommet al¬ 
ligevel, men »sumpgassen« i Michi- 
gan satte gang i udviklingen. □ 

Kilder: 

1. UFO-NYT, nr. 3,1966. 

2. UFO-NYT, nr. 1,1968. 

3. James E. McDonald. »UFOer—det 
største videnskabelige problem i 
vortid?«. UFO-NYTs Forlag, 1967. 

4. J. Allen Hynek. »UFO-dokumente- 
ret«. Strubes Forlag/SUFOI, 1974. 

5. Willy Wegner. »UFOer — Top 
Secret?«. FUFOS, 1980. 

6. »Flying Saucers«. LOOK Special. 
New York, 1967. 

7. »The New Report on Flying Sau¬ 
cers«. TRUE. Fawsett Pub. No. 1, 
1967. 

8. »The New Report on Flying Sau¬ 
cers«. TRUE. Fawsett Pub. No. 2. 
1967. 

9. David Michael Jacobs. »The UFO 
Controversy In America«. Indian 
University Press, 1975. 

10. David C. Knight. »UFOs A Pictorial 
History from Antiquity to the Pre¬ 
sent«. McGraw-Hill Book Company, 
New York, 1979. 


EFTERLYSNING 

Kære » Ballonpige « 

Den 24/1 1983 skrev du et brev 
til SUFOI, - et brev, som inde¬ 
holder oplysninger, som du 
mener kan kaste lys over de 
mange ufo-observationer i Nor¬ 
ge. Vi er naturligvis meget glade 
for enhver henvendelse, der kan 
hjælpe os i det svære arbejde 
med at behandle observations¬ 
beretninger. 

Dit brev var desværre anonymt, 
så vi kan ikke kontakte dig for 
at få flere oplysninger i sagen. 
Du vil derfor gøre SUFOI en 
meget stor tjeneste ved at sæt¬ 
te dig i forbindelse med under¬ 
tegnede. Du vil naturligvis for¬ 
blive anonym over for offent¬ 
ligheden. 

Kim Møller Hansen , 
SUFOIs Fotoafdeling. 


11. Ronald D. Story. »The Encyclopedia 
of UFOs«. Dolphin Books, New 
York, 1980. 

12. J. Allen Hynek. »UFO/IFO«. Dias¬ 
serie. Edmund Scientific Co. 



Den 28. marts 1966 så flere indbyggere i Royal Oak, Michigan, mystiske lys på natte¬ 
himlen. Dette foto er taget af Richard Hunt, fotograf ved »Royal Oak Tribune«. 

Billedet er en langtidseksponering. »Objektet« ved pilen er en stjerne, medens cirklen 
markereret uidentificeret fænomen. 

INDRAPPORTERINGER 

DANMARK 


SKANDINAVISK UFO INFORMATION 

RAPPORTCENTRALEN 


KLASSIFIKATION 

bruges ved årsopgørelsen 



IKKE KLASSIFI¬ 
CERET 2 MDRS. 

i STATUS 

yt dette 

TEGN VIL 
ANGIVE HVOR¬ 
FRA I LANDET 
VI MODTAGER 
INDBERET¬ 
NINGERNE.... . 


SITUATIONSRAPPORT 


1/1 - 28/2 1983 

c SUFOl/ufo nyt 




NL.1. 

Nattelysfænomen 1 

Et punktformet lys uden detaljer. 



NL.2. 

Nattelysfænomen 2 

Et lysfænomen af en vis udstræk¬ 
ning med synlig form. 


■ Et nattelys er et eller flere lys, der 
ses efter solnedgang. Iagttageren 
kan ikke sige, hvor langt væk lyset 
er. Lysene kan være konstante, 
blinkende eller roterende. Lysene 
kan bevæge sig støt, fare omkring 
eller hænge stille. 



DL.1. 

Dagslysfænomen 1 

Et punktformet fænomen uden de¬ 
taljer. 


DL.2. 

Dagslysfænomen 2 

Et fænomen af en vis udstrækning 
med synlig form. 



Et dagslysfænomen er et eller fle¬ 
re fænomener, der ses efter sol¬ 
opgang. Iagttageren kan ikke sige, 
hvor langt væk fænomenet er. Det 
kan bevæge sig støt, fare omkring 
eller hænge stille. 


u 

NO.1. 

Nærobservation af 1. grad 

Et ufo med tydelige detaljer set 
inden for en afstand af 150 meter 
eller mindre. 


1 NO.2. 

Nærobservation af 2. grad 

Et ufo som i NO.1., der tillige ef¬ 
terlader tegn på at have været der 

1 - såsom landingsmærker, stråling, 

beskadiget vegetation, elektriske 
forstyrrelser osv. 


1 NO.3. 

Nærobservation af 3. grad 

Et ufo - svævende eller landet - 
som i NO.1., hvor der er iagttaget 
| væsener eller skikkelser inde i el¬ 
ler i umiddelbar nærhed af fæno¬ 
menet. 

Den følgende liste angiver hver en¬ 
kelt henvendelse om observatio¬ 
ner, som SUFOI har modtaget i den 
anførte periode. 

Markeringen på kortet angiver ob¬ 
servatørens opholdssted i hvert en¬ 
kelt tilfælde. 

Da kun et fåtal af henvendelserne 
er undersøgt til bunds på tidspunk¬ 
tet for opgørelsen, kan der mangle 
oplysninger i flere tilfælde - lige¬ 
som det på dette tidspunkt kun i 
få tilfælde er muligt at afgøre om 
fænomenerne kan identificeres. 
(En komplet oversigt over antal 
UFOer/IFOer bringes hvert år i for¬ 
bindelse med en statistisk analyse 
af det samlede rapportmateriale). 

Under rubrikken UFO-RAPPORTER, 
DANMARK, bringes et udvalg af de 
færdigbehandlede observationer. 


HUSK 

at SUFOI stadig sælger en let 
læselig bog, der giver en saglig 
og ajourført redegørelse for, hvad 
vi i dag ved om UFO- 
fænomenerne. 

Sherman J. Larsen: 


UFOerTæt På 

92 sider, rigt illustreret 

pris kr. 1 >70 

Udgivet i samarbejde 
med SUFOI. 


Bestilling sker lettest ved indbetaling af 
beløbet plus kr. 7,00 (ekspedition/porto) 
til giro 911 7725, SUFOI, Postbox 6, 2820 
Gentofte. Husk at skrive »UFOer Tæt På« 
på modtagerdelen. 



Oversigt over observationer modtaget i 
perioden 1. jan. til 28. febr. 1983 


Observa¬ 

tionsdata 

Begyndel¬ 

sestids¬ 

punkt 

Varig¬ 

hed 

Observationssted 
(med postnr.) 

Antal 

vidner 

Farver 

Evt. 

identifi¬ 

kation 

08-12-79 

ca. 12.30 DNT 

ca. 1 min. 

4900 Nakskov 

1 

»guld« 


12-08-81 

22.30 DST 

10-15 sek. 

4300 Holbæk 

2 

rød/hvid 


-82 

ca. 16.00 

1 min. 

4990 Sakskøbing 

3 

sort 


10-06-82 

ca. 23.00 DST 

1 t. 15 m. 

4900 Nakskov 

2 

orange 


20-06-82 

00.05 DST 

3x5 min. 

4913 Horslunde 

10 

hvid 

satel 1. 

-07-82 

ca. 04.45 DST 

ca. 15 m. 

5270 Odense N. 

1 

hvid 


08-07-82 

aften 

45 min. 

4930 Maribo 

4 

mat/rød 


22-07-82 

ca. 09.50 DST 

2 min. 

4900 Nakskov 

1 

sølv/rødlig 


23-07-82 

22.48 DST 

2-3 sek. 

4912 Harpelunde 

1 

lysegrøn 


26-10-82 

ca. 22.45 DNT 

ca. 45 m. 

7100 Vejle 

2 

grøn/rød 


-11-82 

— 

— 

9230 Svenstrup 

1 

hvid 

— 

16-11-82 

ca. 18.50 DNT 

30 min. 

9530 Støvring 

4 

sort/hvid/ 

orange 

— 

-12-82 

— 

— 

9541 Suldrup 

2 

hvid 

— 

13-12-82 

03.25 DNT 

2 sek. 

7100 Vejle 

1 

lys gul 


13-12-82 

ca. 07.30 DNT 

10 min. 

7100 Vejle 

1 

blank/lys/lilla 


13-12-82 

ca. 15.30 DNT 

ca. 9 min. 

4990 Sakskøbing 

4 

metal (som tin) 


13-12-82 

ca. 18.40 DNT 

ca. 2 min. 

7100 Vejle 

1 

blålig 


13-12-82 

18.45 DNT 

2 min. 

7100 Vejle 

3 

grå/gul 


20-12-82 

07.56 DNT 

få min. 

2760 Måløv 

2 

hvid 


23-12-82 

18.30 DNT 

3 min. 

7100 Vejle 

1 

— 


28-12-82 

17.55 DNT 

ca. 10 sek. 

9520 Skørping 

2 

hvidgul 


28-12-82 

21.45 DNT 

1 m. 30 s. 

3320 Skævinge 

1 

rød 


03-01-83 

ca. 07.30 DNT 

ca. 45 m. 

7100 Vejle 

1 

hvid/violet 


07-01-83 

ca. 17.15 DNT 

15 sek. 

7100 Vejle 

1 

rød 


17-01-83 

22.10 DNT 

1 min. 

9400 Nørresundby 

2 

hvid/grå/ 

lysegrøn 

sign.lys 

24-01-83 

17.10 DNT 

få min. 

2100 Kbh. 0 

2 

orange 


02-02-83 

ca. 00.30 DNT 

nogle min. 

3400 Hillerød 

2 

hvid/grøn 

— 

03-02-83 

19.05 DNT 

5 min. 

9380 Vestbjerg 

2 

hvid 

— 

06-02-83 

15.47 DNT 

1 min. 

9000 Aalborg 

1 

lyseblå/rød 

— 

12-02-83 

19.32 DNT 

2 min. 

40 sek. 

9000 Aalborg 

1 

sølv/hvid/rød 

— 

19-02-83 

ca. 17.50 DNT 

5-7 min. 

2750 Ballerup 

1 

gullig 

— 

22-02-83 

aften 

— 

6330 Padborg 

flere 

rød 

— 

24-02-83 

ca. 21.00 DNT 

ca. 20 m. 

9000 Aalborg 

2 

rød/gul/grøn/ 

sort 

' 


SER De et UFO 
kontakt 

SUFOIs Alarmcentral 
(06)19 88 90 


FOREDRAG 

se side 44 


HAR De set et UFO 
kontakt Deres lokale 
områdeleder 
se side 3 


Bestil Deres 
abonnement 
på UFO-NYT 
direkte på 
telefon 
( 03)61 87 38 
— svarer normalt 
i dagtimerne 
indtil kl. 20. 

III: Holger Andersen 


UFO-RAPPORTER 

DANMARK 


Torsdag den 26. januar 1978 var området omkring No ved 
Ringkøbing rammen om en interessant observation, som 
det hidtil ikke har været muligt at give en tilfredsstillende 
forklaring på. 


UFO over Vestjylland 

Ved 20-tiden om aftenen var et par 
undervejs fra Ringkøbing mod No 
for at besøge mandens forældre. 
Umiddelbart før de skulle dreje fra 
hovedvejen mellem Ringkøbing og 
Ulfborg, fik de mod øst øje på et 
klart lysende, stillestående objekt, 
som stod meget lavt i horisonten. 
De diskuterede om lyset kunne 
stamme fra månen eller et fly, men 
kunne dog ikke finde nogen tilfreds¬ 
stillende forklaring på fænomenet. 


Da de drejede fra hovedvejen ad 
Ølstrupvej, kørte de i retning mod 
objektet, som efter et par kilome¬ 
ters kørsel syntes at nærme sig 
vidnerne — indtil det til sidst syn¬ 
tes inde på en afstand af kun 150 
meter i en højde af 25 meter over 
jorden. På dette tidspunkt befandt 
de sig kun ca. 200 meter fra for¬ 
ældrenes gård. 

Manden beskrev objektet som 
ca. 10x5 meter, liggende ægfor¬ 
met og klart lysende uden at være 
blændende. Inde i lyset mente han 


desuden at kunne ane en »skal« af 
et objekt. 

De stod begge ud af bilen for at 
betragte objektet og bemærkede 
at ingen lyd hørtes. Efter ganske 
kort tid begyndte objektet lang¬ 
somt at stige, hvorefter det roligt 
fløj østpå. Parret skyndte sig ned 
til gården, og fik begge forældre 
og endnu et vidne med udenfor, 
hvor de så objektet, som på dette 
tidspunkt syntes lidt større end 
fuldmånen. Hustruen beretter: 

»Visad foran fjernsynet, jeg med 
håndarbejde, da vores søn og hans 
veninde kom farende ind og sagde: 
»Skynd jer ud at se/« Min mand løb 
ud på strømpesokker i sneen — jeg 
trak i en jakke og tog sko på. Vi så 
det mærkelige lysende tydeligt 
allesammen, ingen tvivl om det. Det 
blev hurtigt svagere, og jeg gik ret 
hurtigt ind igen...« 

Hele observationen varede ca. 7 
til 8 minutter. Dagen efter obser¬ 
vationen kontaktede manden Ring¬ 
købing Amts Dagblad, som bragte 
en forsideartikel, baseret på ople¬ 
velsen. Imidlertid synes artiklen 
ikke at have frembragt flere vidner, 
idet sagen ikke blev forfulgt yder¬ 
ligere de følgende dage. 

Sagen kom imidlertid først til 
SUFOIs kendskab under et foredrag 
i Ringkøbing i december 1982, hvor 
manden var til stede og her for¬ 
talte om sin oplevelse. Allerede 
dagen efter blev en rapportop¬ 
tagelse iværksat, og de forskellige 
vidner i sagen blev kontaktet. Alle 
indvilgede i at medvirke ved en 
nærmere undersøgelse, som dog 
til dato ikke har bragt en naturlig 
forklaring på det observerede fæ¬ 
nomen. 

SUFOI gennemkørte ruten, og 



Illustrationen viser det UFO, der d. 21. januar 1978 blev iagttaget af et yngre par fra Ring¬ 
købing. 

undervejs blev der foretaget højde- 
og kompasmålinger, ud fra hvilke 
størrelse og afstand til objektet 
blev beregnet. Imidlertid må disse 
tal tages med megen varsomhed, 
idet rapporten på dette tidspunkt 
allerede var fem år gammel. På 
grund af rapportens alder har sa¬ 
gen været ret besværlig at efter¬ 
forske, og SUFOI har derfor først og 
fremmest set nærmere på følgende 
mulige forklaringer: 

1. Muligheden for at et fly skulle 
have passeret området og forår¬ 
saget observationen virker ret ab¬ 
surd, alene ud fra objektets angiv¬ 
ne størrelse. Desuden vil det eneste 
lys på et fly, der bare tilnærmelses¬ 
vis ville kunne måle sig med det 
sete, være flyets landingsprojektør, 
der som bekendt vil være fremad¬ 
rettet. Da objektet tilmed fjernede 
sig fra observatørerne, burde denne 
teori være tilbagevist. 

2. Der forelå også den mulighed, 
at fuldmånen skulle have spillet et 
puds gennem det tætte skydække, 
der iflg. Meteorologisk Institut dæk¬ 
kede 6/8 af himlen. Dette viste sig 
imidlertid også umuligt, idet månen 
var gået ned ca. kl. 19.50 i vest-syd¬ 
vestlig retning — stik modsat det 
observerede fænomen! 

3. Endelig var der teorien om et 
kuglelyn, idet disse angives at kun¬ 
ne opvise betydelige størrelser 
samt undertiden observeres i flere 
minutter. Denne teori var nok den 
der kom det sete nærmest, men 
ægformen, samt at en »skal« blev 
set indeni lyset, gjorde teorien min¬ 
dre sandsynlig. I øvrigt er der ikke 
påvist tordenvejr i området, noget 
der normalt forbindes med kugle¬ 
lyn. 

Konklusion på SUFOIs under¬ 
søgelser blev derfor, at det sete 
måtte betegnes som et UFO, indtil 
andre oplysninger måtte foreligge. 

/Benny Gade 


Den 11. april 1982 
Fra kl. 22.45 til kl. 23.00 DST 
Mellem 9700 Brønderslev og 
9760 Vrå 

Hændelsesforløb: 

En yngre mand hentede sin søster 
i Brønderslev, og sammen kørte de 
derefter mod Vrå. Det var mørkt, 
men stjerneklart, og en jævn vind 


blæste fra nordvest. Kort før et 
skarpt venstresving fangedes den 
unge mands opmærksomhed af en 
»mørk sky« som stod stille lavt over 
horisonten i nordøstlig retning. 


Vraa 



Skitse over observationsstedet. Punkterne 
viser de steder hvor SUFOI målte kompas¬ 
retning (angivet med pile), højde over hori¬ 
sont og relativ størrelse. 

Han rullede straks sideruden ned 
for bedre at kunne se, og satte far¬ 
ten ned. »Skyen« var helt sort, og 
med en klart afgrænset oval form. 
Den stod en smule på skrå i forhold 
til horisonten. Mens han langsomt 


kørte frem gennem svinget, syntes 
»skyen« at følge efter, og han gjor¬ 
de sin søster opmærksom på fæ¬ 
nomenet. Hun turde dog ikke se 
nærmere på »skyen« — det var for 
uhyggeligt... 

Den unge mand satte bilen i 1. 
gear og kørte ganske langsomt vi¬ 
dere, mens han holdt øje med fæ¬ 
nomenet. Da han kort efter drejede 
skarpt til venstre, fulgte »tingesten« 
efter — idet den holdt sig på hans 
venstre side hele tiden! 

Han kunne ikke høre en lyd fra 
genstanden, udover sin egen bil¬ 
motor, og han fortsatte ganske lang¬ 
somt et par kilometer. Da kørte han 
ind til siden og standsede. I 4 mi¬ 
nutter holdt han nu skarpt øje med 
»skyen«, men kunne ikke observe¬ 
re nogen bevægelse overhovedet. 

Formen var uændret oval, og det 
blev mere og mere klart, at der ikke 
kunne være tale om en sky — der 
var jo også kun den ene. Igen kørte 
han langsomt fremad — og fæno¬ 
menet fulgte efter! Ca. 1 km læn¬ 
gere fremme standsede han igen 
— det samme gjorde den mørke 
»tingest« — og han var nu helt sik¬ 
ker på, at denne mystiske genstand 
fulgte hans egen bevægelser! 

I 3 minutter studerede han gen¬ 
standen, der hang ubevægelig, lavt 
på himlen. Det var ikke muligt at 


fortsættes side 16 



Tegnerens opfattelse af den mørke »sky«, lige før det skarpe venstresving. 

III. Jean Boucherat 

























OBSERVATIONER 


UFO forfølger fly 


De følgende rapporter ville ikke 
være fremkommet, hvis jeg ikke 
havde fået kendskab til observatio¬ 
nerne gennem et langt personligt 
interview med vidnet sammen med 
Mr. Tom Page, en pålidelig 
MUFON-forsker, som havde kendt 
vidnet Mr. Dennis i mange år. Mr. 
Dennis havde faktisk haft Mr. Tom 
Page som lærer i en 9. klasse i 
videnskab for mange år siden. Mr. 
Tom Page havde også udspurgt 
Mr. Dennis om enkeltheder før mit 
interview og havde privat udtrykt 
sin største tiltro til Mr. Dennis’ 
ærlighed. Ydermere har Mr. Dennis 
været pilot i ca. 10 år, er autorise¬ 
ret flyveinstruktør og leder af et 
charterflyselskab i Californien. 
Han er fuldt fortrolig med mange 
slags »himmelobservationer« og 


har ord for at være i besiddelse af 
en masse sund fornuft. Alligevel 
vil man bemærke, at de her om¬ 
talte observationer er ekstraordi¬ 
nære. 

Øjensynlig så Mr. Dennis begge 


gange fra sit fly de identiske pro¬ 
jektilformede luftfartøjer, første 
gang i en afstand af ca. 400 m. An- 


Pulserende glød 




Mk'L L Flyveretning 

V _ 

_ 


den gang var han i stand til at kom¬ 
me så tæt på som ca. 150 m bag 


objektet og få et bedre overblik. 
Han anslog objektets størrelse til 
10—15 m i længden og ca. 5 m i 
diameter. Anden gang havde han 
et fuldstændigt radio-udfald. Selv¬ 
om objekterne blev rapporteret 
som identiske, er den første obser¬ 
vation klassificeret som et natlys 
på grund af afstanden, men den an¬ 
den som en observation af 2. grad 
på grund af den korte afstand og 
forstyrrelsen i radiosystemet. Det 
er af interesse, at begge observa¬ 
tionerfandt sted i umiddelbar nær¬ 
hed af landomkranset vand i meget 
isolerede områder. 


Type: 

NL (natlys) 

Dato: 

5. november 1980 

Tid: 

Kl. 20.45 

Varighed: 

30—45 sekunder 

Vidner: 

1, muligvis 3 

Sted: 

Berryesa søen CA 


Begivenheden 
5. november 1980 

Dennis havde netop sat en charter¬ 
passager af i Chico, CA, og var på 
vej tilbage til basen i Marin Coun- 
ty, CA. Han fløj i et 1980-fly af typen 
Piper Turbo Saragota SP i en højde 
af ca. 2.400 m. Klokken var 20.30, 
da Oakland kontroltårn som svar 
på hans forespørgsel om et lys ud 
for hans venstre vinge oplyste ham 
om, at »Vi ser intet luftfartøj«. Den¬ 
nis havde imidlertid fået øje på et 
orange projektilformet lys af om¬ 
trent samme størrelse som månen 
flyvende med samme hastighed 
som han, ca. 340 km/t. 

Objektet havde ingen synlige 
vinger (en kendsgerning, der blev 
bekræftet ved hans anden observa- 



Observatørens egen tegning af det mystiske objekt. 

tion, da han var nærmere ved ob¬ 
jektet). Alene denne konstatering 
får en til at standse op og lade for¬ 
nuften gøre oprør: Der findes sim¬ 
pelthen ingen vingeløse luftfartø¬ 
jer, der opfører sig som dette gjor¬ 
de! — Men dette er fortalt af en er¬ 
faren pilot, en mand, der driver 
sit eget charterflyselskab, er flyve¬ 
instruktør og som har stor erfaring 
i luften. Han begyndte at svævefly¬ 
ve som 10-årig med instruktør (re¬ 
gulativer ville ikke tillade ham at 
flyve solo, før han var 14 år). Han 
fløj solo, da han var 14 og begynd¬ 
te at flyve motorfly, da han var 15. 
Hvis han siger, at han to gange så 
et vingeløst luftfartøj på temmelig 


nært hold, finder jeg ingen tvingen¬ 
de grunde til at mistro ham. 

Meget hurtigt lyste objektet kla¬ 
rere og begyndte at pulsere med 
en stadig tiltagende hyppighed. 
Den forreste del lyste så stærkt, 
at det antog form som en ildkugle. 
»Jeg troede, det måtte være en 
slags missil, der eksploderede«. 
Pludselig skød det fremad ... 
»umuligt at beskrive, hvor utrolig 
accelerationen var«. Så foretog det 
et pludseligt, men perfekt højredrej 
opad. »Det var ikke noget typisk op¬ 
træk, det var simpelthen en fuld¬ 
endt 90 graders drejning opad«. 

Det hele var forbi på mindre end 
et minut. Han kaldte Oakland kon¬ 
troltårn, som meddelte, at »de 
havde fulgt tingen rundt om hele 


bugten«. Dennis bemærkede: »Kon¬ 
trollen syntes usædvanligt ophid¬ 
set over denne tingest«. 

Fem minutter senere kom det at¬ 
ter tilsyne. Denne gang bag ham 
i hans klokken 5 position. Der ske¬ 
te næsten det samme som før, men 
denne gang — efter endnu et høj¬ 
redrej opad — skød det ind i det 
overliggende skylag, der dækkede 
en del af himlen, og belyste skyer¬ 
nes underside. Da han rapportere¬ 
de dette til Oakland-tårnet: »Hej, 
det skød opad igen«, blev hans 
melding hørt af et rutefly i ca. 
7.700 m, som rapporterede til tår¬ 
net: »Ja, han lyver ikke, vi så det 
komme op gennem skylaget«. Iføl¬ 


ge Dennis blev dette også obser¬ 
veret af ruteflyets 2. pilot. Desvær¬ 
re kan båndoptagelser ikke læn¬ 
gere fremskaffes. 


Begivenheden 8. april 1981 


Type: 

Observation af 2. grad 

Dato: 

8. april 1981 

Tid: 

Kl. 03.00 

Varighed: 

3 minutter 

Vidner: 

1 

Sted: 

San Luis Reservoir, CA 


Kl. 03.00 i denne klare, men mørke 
nat uden måne havde Dennis, der 
fløj en 1980 Piper Archer II, sin an¬ 
den observation af objektet. Denne 
gang forårsagede observationen 


flere dramatiske virkninger. Han 
fløj netop over San Luis Reser¬ 
voiret (ca. 50 km sydøst for San 
José) og atter over meget åbent 
land. Også denne gang var han på 
vej hjem fra en charterflyvning (til 
Palm Springs), da objektet trak op 
på siden af ham i klokken 3 positi¬ 
on. Ved denne manøvre »døde« 
hans DME (afstandsmåler), deref¬ 
ter navigationsinstrumenterne og 
hans radio (i radioen kunne han end 
ikke opfange statisk støj). Da hans 
radio blev tavs, blev det årsag til 
nogen bekymring i kontroltårnet, 
for han var forsvundet fra deres 
radarskærm. 

Nu skød objektet frem foran 
ham, ca. 450 m anslår Dennis, og 
udførte nogle meget uregelmæssi¬ 
ge bevægelser. Så drev det lang¬ 
somt bagud, indtil det lå i hans 
klokken 9 position, hvor det fulgte 
ham »øjensynlig for at se nærme¬ 
re på mig«, sagde Dennis, der nu 
holdt en støt kurs. Efter at have 
samlet lidt tillid (»trods alt skete der 
mig intet første gang«) lod han med 
vilje sit fly drive bagud lidt under ob¬ 
jektet og kom, mener han, i et øje¬ 
blik så tæt på det som ca. 150 m. 
Han fortsatte med at drive bagud, 
så han fik objektet placeret først i 
klokken 1-2 position og tilsidst i 
klokken 11 position. Denne gang 
havde han meget større chancer 
for at observere (de ledsagende 
tegninger gengiver den anden ob¬ 
servation). Den roterende blålige 
ring, det orange lysskær og projek¬ 
tilformen var identiske begge gan¬ 
ge, hævdede Dennis. 

I mit interview med ham frem¬ 
hævede han den blålige ring, tyde¬ 
ligt vist påtegningen. Den begynd¬ 
te tæt omkring luftfartøjets skrog 
med højredrejende rotation og ef¬ 
tersom rotationen tiltog, udvidede 
ringen sig, blev tyndere for til sidst 
at forsvinde. 

Nu skete det igen: Den forreste 
del af objektet begyndte at pulsere 
hurtigere og hurtigere og fremtråd¬ 
te nu som et klart massivt lys¬ 
skær ... »Virkelig meget klart ly¬ 
sende«, rapporterede Dennis i vort 
interview, »meget intenst orange¬ 
rødt«, og det så ud som en »beher¬ 
sket eksplotion«. Så skød det frem 
til ca. 7.000 m foran hans fly, ca. 
2 gange så langt som første gang, 
men accelerationen var denne 
gang ikke så stor. Det var ikke no- 



1. Pulsering tiltager. Ring roterer op til utrolig hastighed. Objekt begynder at lyse klart. 

2. På grund af tiltagende rotation begynder ringen at forsvinde. Objekt begynder at antage 
et meget klart lysskær. 

3. Pulsering ophører og afløses af et totalt, overalt tiltagende lys. Objektform vanskelig 
at se på grund af skarpt lys. 

4. Objekt nu helt ukendeligt — antager ildkugleudseende. Lys meget stærkt, men gør 
ikke ondt i øjnene — objekt accelererer bort med fantastisk fart. 

get hurtigt spring fremad. Så kom 
igen det øjeblikkelige højredrej op¬ 
ad og i løbet af 4-5 sekunder for¬ 
svandt objektet i den mørke him¬ 
mel ovenover. 

Nu kom alle instrumentfunktio¬ 
nerne tilbage af sig selv, og »jeg 
kunne høre tale på tårnets frekvens 
og kaldte det. De havde været be¬ 
kymret for mig: De havde mig ikke 
på deres radarskærm«. 

Lysende vingeløse luftfartøjer, 
der følger rutefly og privatfly er 
rapporteret fra tid til anden. Man 
kan kun gætte på, hvor mange, der 
ikke er blevet rapporteret. Piloter 
på rutefly viger tilbage for at rap¬ 
portere officielt, men lejlighedsvis 
fremkommer begivenhederne, 


sædvanligvis ret tilfældigt. I denne 
sag førte en opfanget samtale til 
en kontakt med Tom Page og der¬ 
efter gennem Paul Cerny og Mar¬ 
vin Taylor, begge MUFON-forskere, 
til mig ved et tilfældigt besøg i San 
Francisco. Det er nu også nået frem 
til dr. Richard Haines, hvis aktive 
interesse er kendt i sager om pilo¬ 
ters og flys møde med UFOer. 
Haines er ved at forberede et sam¬ 
let uddrag af sådanne observatio¬ 
ner, hvis offentliggørelse imøde¬ 
ses med stor forventning. Det vil 
utvivlsomt indeholde andre beret¬ 
ninger om observationer af vinge¬ 
løse luftfartøjer. For læsere, der 
er interesseret i en allerede udgi¬ 
vet samling, kan en 122 siders rap¬ 


port »En helikopter-UFO observa¬ 
tion over Ohio« af J. Zeideman 
erhverves fra CUFOS Information 
Services. □ 

Oversat af Carl-Johan Iversen 

Kilde: 

International UFO Reporter, 

Jan. 82, vol. 7, nr. 1 


UFO-RAPPORTER 

DANMARK 

fortsat fra side 13 

skelne detaljer på den helt sorte 
genstand, og han blev brat afbrudt 
da to biler passerede ham — en 
bagfra, og en forfra. Lygterne på 
disse biler blændede ham, og det 
var ikke muligt at se noget. Da bi¬ 
listerne var væk, og hans øjne igen 
havde vænnet sig til mørket, var 
den mørke oval forsvundet! 

Den unge mand steg ud af bilen 
for at se efter fænomenet, men 
det var borte. Han kørte lidt rundt i 
området, men opgav til sidst sin 
søgen og kørte hjem. 

Undersøgelser: 

SUFOI interviewede observatøren 
kort efter hændelsen, og hele turen 
blev gennemkørt flere gange, mens 
der blev taget tid. Forskellige ste¬ 
der på ruten — bl.a. hvor han var 
standset — blev der foretaget må¬ 
linger af kompasretning, højde over 
horisonten og den relative størrel¬ 
se af genstanden. 

Det blev undersøgt om en sky 
kunne være årsagen. Ifølge obser¬ 
vatøren var fænomenet altid på ven¬ 
stre side af ham, og i samme højde 
over horisonten. Først blev »skyen« 
observeret i nordøstlig retning, og 
få øjeblikke senere — efter et 
skarpt venstresving — sås »skyen« 
i nordvest (se kortskitsen). Der var 
altså tale om en særdeles manøvre¬ 
dygtig »sky«! Via Meteorologisk 
Institut blev det fastslået, at vinden 
kom fra nordvest med en hastighed 
på 5,5-7,9 meter i sekundet, og det 
er således klart, at skyteorien ikke 
holder! 

Forskellige andre teorier blev 
undersøgt, men ingen kunne for¬ 
klare hændelsen. SUFOI konklude¬ 
rer derfor, at der er tale om et uiden¬ 
tificeret fænomen. □ 

/Torben Birkeholm 


Er du ny?? 

Har du kun holdt UF O-NYT i få år? 

Så har du sikkert huller i din samling af UF O-NYT, som du nu 
kan få fyldt op.. . 

UFO-NYT årgang 1973, nr. 3, 4, 5 og 6. Pris kun kr. 30,00 

UFO-NYT årgang 1974. UDSOLGT 

UFO-NYT årgang 1975, nr. 2, 3, 4, 5 og 6. Pris kun kr. 35,00 

UFO-NYT årgang 1976, nr. 2, 3, 4, 5 og 6. Pris kun kr. 45,00 

UFO-NYT årgang 1977, 264 sider. Pris kun kr. 45,00 

UFO-NYT årgang 1978, 268 sider. Pris kun kr. 45,00 

UFO-NYT årgang 1979, 268 sider. Pris kun kr. 50,00 

UFO-NYT årgang 1980, 260 sider. Pris kun kr. 75,00 

UFO-NYT årgang 1981, 288 sider, A4 format/farver.kr. 85,00 

UFO-NYT årgang 1982, 288 sider, A4 format/farver.kr. 95,00 

Bestilling sker lettest ved indbetaling af beløbet + kr. 7,00 (ekspedition/ 
porto) til giro 91177 25, SUFOI, Postbox 6, 2820 Gentofte. Skriv venligst på 
modtagerdelen, hvilke årgange der bestilles. 

X.P. MADSEN _ 

Pioner og veteran 


Mindeord foren mangeårig SUFOI-medarbejder. 


En af de bedst kendte skikkelser 
indenfor UFO-sagen, Xavier Poul 
Madsen, døde den 30. marts 1983 
på Usserød sygehus, 75 år gammel. 

Der kan skrives bøger om, hvad 
X.P., som han mellem venner kald¬ 
tes, har betydet for UFO-sagen og 
SUFOI, da han, som mange ved, 
har været overordentlig aktiv på 
dette felt i ikke mindre end 25 år. 
Blandt de mange aktiviteter kan 
nævnes, at X.P. har været medlem 
af SUFOIs Repræsentantskab si¬ 
den starten for ca. 25 år siden. Han 
var gennem mange år leder af 
Rapport- og Alarmeringscentralen, 
og han har holdt utallige foredrag 
overalt i landet, deltaget i utallige 
kongresser og møder, rejst utallige 
kilometer for at snakke med folk 
og for at optage rapporter. Der 
kunne tilføjes meget mere, men 
kort sagt kan det uden overdrivelse 
siges, at ingen til dato har gjort 
mere for UFO-sagen end X.P. 

Mit første møde med X.P. fandt 
sted for ca. 20 år siden, da han en 
aften dumpede ind på en af sine 
rejser rundt i landet som sælger. Det 
blev med tiden til mange herlige af¬ 
tener, og hvad X.P. kunne nå at for¬ 
tælle på sådan en aften, var ikke 
småting. Det blev altid sent, inden 
fortællingerne og diskussionerne 
sluttede og man kunne gå til ro, 
men man var hver gang en oplevel¬ 
se rigere. 



X.P. var altid på pletten, når 
noget særligt var hændt, og hans 
hyggelige og venlige interviews 
med observatørerne er blevet på¬ 
skønnet overalt, og X.P. efterlader 
sig ikke så få venner rundt om¬ 
kring i landet. 

X.P. skulle have været landmand, 
men en børnelammelse satte en 
stopper for disse planer. I mange 
år kørte han som sælger, og selv 
om sygdommen til tider var en pla¬ 
ge, kørte X.P. stædigt videre, ind¬ 
til en ny sygdom for få år siden 
satte en endelig stopper. X.P.s ar¬ 
bejde for SUFOI fortsatte dog næ¬ 


sten uformindsket. Han skrev bl.a. 
UFO-rapporterne om til letforståe¬ 
lig læsning i UFO-NYT, og han 
holdt stadig foredrag og deltog 
også i møder og arrangementer 
rundt omkring. Intet kunne tilsyne¬ 
ladende fratage X.P. hans store in¬ 
teresse og iver for at opklare UFO- 
gåden. Kun døden skulle sætte en 
stopper, og vi er mange der be¬ 
klager, at netop X.P. ikke nåede at 
se sin faste tro på fremmede be¬ 
søgendes eksistens omsat til en 
fuld opklaring og officiel anerken¬ 
delse. Personlig er jeg dog sikker 
på, at X.P. havde fred i sit sind på 
dette punkt, og med hensyn til 
hans indsats på UFO-fronten kan 
alle, der kendte X.P., give ham de 
bedste anbefalinger i hans videre 
færd. 

I denne stund skal jeg ikke und¬ 
lade at omtale X.P.s efterladte 
kone, Vita, der gennem en lang år¬ 
række har været en enestående 
hjælp og støtte for X.P., såvel når 
der kom gæster til hjemmet i Hørs¬ 
holm, som ved det daglige arbejde 
for UFO-sagen. Man besluttede da 
også i stor enighed på repræsen¬ 
tantskabsmødet i marts at udnæv¬ 
ne begge til æresmedlemmer i 
SUFOI som en beskeden, men vel¬ 
ment tak for en lang og uegen¬ 
nyttig indsats i UFO-sagens tjene¬ 
ste. 

Vi føler alle med X.P.s nærmeste 
i denne stund, men bevarer samti¬ 
dig et uvurderligt og varigt minde 
om en pioner, vi med glæde og 
stolthed kan tænke tilbage på. □ 

Frank Lerbæk 

SOVJET _ 

Gigantisk UFO 

Af James E. Oberg 


Den følgende artikel af James E. Oberg kunne næsten lige så 
godt have heddet »Russerne kommer... igen!!« - Har man 
Petrozavodsk-»UFOet« i erindring ved læsning af artiklen, gi¬ 
ver den alternative titel sig selv. SUFOI modtog artiklen fra 
forfatteren selv, idet Oberg var faldet over UFO-billedet fra 
Argentina, bragt i UFO-NYT nr. 6/82 og derfor mente, at hans 
undersøgelser omkring observationerne af »UFOet« den 14. 
juni 1980 ville have SUFOIs interesse - hvilket absolut er til¬ 
fældet, selvom vi jo hellere havde set, at det velbevidnede fæ¬ 
nomen var forårsaget af et ægte UFO. Men James Obergs un¬ 
dersøgelser lader næppe nogen tvivl tilbage om den egent¬ 
lige forklaring på det observerede. De argentinske observa¬ 
tioner blev også omtalt i UFO-NYT nr. 2/83, hvor også en ræk¬ 
ke fotografier illustrerer det sete. 


En af de mest imponerende og af 
flest sete UFO-observationer in¬ 
denfor de sidste år fandt sted om 
aftenen den 14. juni 1980. Første 
del af observationen fandt sted i 
det centrale Rusland og blev be¬ 
vidnet af mange. Den russiske 
UFOlog Feliks Ziegel var bagefter i 
stand til at udarbejde en rapport 
om observationen, baseret på de- 
taillerede interviews med 40 øjen¬ 
vidner. Observationens anden fase 
fandt sted over Sydamerika, hvor 
UFOet blev set en time senere, 
omkring kl. 19.00 argentinsk tid. 
Det blev set fra fem lande og foto¬ 
graferet på den vestlige himmel 
nær månen. Begivenheden blev 
omta)t over det meste af USA og 
blev beskrevet over to sider i CU- 
FOS’ tidsskrift International UFO 
Reporter få måneder efter. En tre¬ 
die — men ubekræftet — fase 
fandt sted nær Marokko. 

Der var mange højtkvalificerede 
øjenvidner til observationen, om¬ 
fattende trafikpiloter, pressefoto¬ 
grafer, pensionerede officerer og 
erfarne UFO-forskere. Fotografier¬ 


ne viser UFOet sammen med di¬ 
verse referencepunkter som Må¬ 
nen eller kendte genstande i hori¬ 
sonten. I Moskva findes rapporter 
om fysiologiske påvirkninger og 
observationer af UFOnauter i for¬ 
bindelse med små »rekognosce¬ 
ringsfartøjer«. Gordon Creighton, 
konsulent for det velkendte Flying 
Saucer Review i England, kaldte 
tilfældet »absolut et af de mest 
fascinerende tilfælde, der har fun¬ 
det sted«. J. Allen Hynek fra CU- 
FOS betegnede den argentinske 
fase som »en af de mest forbløf¬ 
fende i mange år«. CUFOS’ leden¬ 
de UFO-forsker Allan Hendry 
skrev, at »denne observations år¬ 
sag forbliver et mysterium«. 

De russiske beskrivelser dukke¬ 
de op i forskellige vestlige publi¬ 
kationer takket være den i Los An- 
geles boende free-lance skribent 
Henry Gris, og i disse beretninger 
tales der om et »enormt« (mere 
end 120 m i diameter) rødorange 
»hestesko- eller halvmåneformet« 
objekt, der skiftevis blev set over 
Kalinin, Moskva, Ryazan, Gorski 


og Kazan. Ifølge UFOIogen Alek- 
sey Zolotov, der selv var øjenvid¬ 
ne, blev der opsendt adskillige rus¬ 
siske jagerfly for at indfange eller 
forfølge UFOet. I Moskva rappor¬ 
terede Feliks Ziegel om panik i 
gaderne, da gamle koner råbte op 
om dommedag og nogle personer 
dirigerede folk til beskyttelsesrum 
i den overbevisning, at et ameri¬ 
kansk atomangreb var under op¬ 
sejling. I Gorki brølede køerne og 
ænderne flaksede forvildede rundt 
påVolgas bredder. En anden kendt 
russisk UFO-ekspert, Sergey Bo- 
zhich, der så fænomenet fra sin 
lejlighed i Moskvaforstaden Tu- 
shino, huskede, at »det var virkelig 
et frygtindgydende syn. Jeg var 
øjeblikkelig klar over, at den rødli¬ 
ge halvmåne måtte være et frem¬ 
med rumskib, for jeg har studeret 
UFO-sagen gennem mange år, og 
jeg har tidligere set UFOer magen 
til dette«. Ziegels efterforskning 
afslørede to nærobservationer af 
3. grad. Den ene kom fra oberst¬ 
løjtnant Oleg Karyakin, der så en 
flyvende tallerken svæve over ga¬ 
den foran sit hus den pågældende 
nat — en nabo beskrev bagefter 
»en menneskelignende skikkelse, 
ret lille og iklædt rumdragt, som 
kunne ses i den gennemsigtige 
kuppel ovenpå tallerkenen«. I det 
andet tilfælde var det TV-direktø- 
ren Aleksander Koreshknov, der 
blev vækket af sin søvn på grund 
af et støjende »objekt« på vejen. 
Ved siden af objektet kunne han se 
»en meget lille mand«. Hans kone 
vågnede også senere og opdagede 
nogle store, røde områder på sine 
arme — disse mærker var dog for¬ 
svundet igen om morgenen. Gor¬ 
don Creighton skrev senere, at 
disse rapporter indikerede »på 
overbevisende måde, at et antal 

mindre fartøjer var blevet udsendt 
fra det store UFO og at disse var 
landet på gader i den russiske ho¬ 
vedstad.« 

Selvom de sydamerikanske rap¬ 
porter var knap så sensationelle, 
så dækkede de et endnu større 
område. »Der var så mange byer in¬ 
denfor de fem landes område — 
inklusive Argentina, Uruguay, Brasi¬ 
lien, Chile og Paraguay — der rap¬ 
porterede om observationer af den 
samme type UFO, så de første 
presseomtaler talte om »flåder« af 
UFOer«, skrev Hendry i sin rapport 
til CUFOS, og »en senere vurdering 
tyder på, at et enkelt fænomen højt 
oppe i atmosfæren synes at være 
den egentlige årsag til hele posty¬ 
ret«. Piloter og personel ved 
Newbery Lufthavnen i Buenos Aires 
rapporterede, at objektet havde 
svævet nogle få kilometer fra luft¬ 
havnen. Ved Ezezia Lufthavnen for¬ 
talte flyledere, at de kunne se UFO- 
et som en plet på deres radar¬ 
skærm. I Cordoba så det ud, som 
om objektet lettede fra lufthav¬ 
nens startbane og skød op i om¬ 
kring 8-9 km’s højde. En »rund, 
flyvende masse« jagtede en fami¬ 
lie, der var på vej hjem efter et be¬ 
søg i Cordoba. De kørte ind til siden 
og stoppede. UFOet dalede ned mod 
dem, mens det udførte »lodrette 
og cirkulære bevægelser og efter¬ 
lod et klartlysende spor af hvidlig 
røg« — og så forsvandt det for øj¬ 
nene af dem. 

I Corrientes så journalisten 
Omar Vallejos UFOet »svæve over 
Prana floden — og så, som om det 
havde opdaget os, begyndte det at 
bevæge sig mod nord og for¬ 
svandt«. 

Øjenvidne-beskrivelserne var i 
store træk ensartede. »Det så ud 
som fuldmånen, men svagere«, for¬ 
talte en pilot, »og det var omgivet 
af noget, der lignede en glorie«. 
Ved Newbery Field beskrev en fly¬ 
kontrollør det som »en kuglelig¬ 
nende genstand, som lyste svagt 
omkring centrum og stærkere 
langs periferien«. To fotografier, 
der blev offentliggjort i avisen 
»Star« den 19. august 1980 viste en 
utydelig, bolleagtig sky. 

Dr. Willy Smith, der er tilknyttet 
CUFOS med speciale i rapporter 
fra Sydamerika, konkluderede, at 
UFO-skyen var i omkring 200-300 
km’s højde, og bevægede sig med 
en hastighed på »en til to kilome¬ 


ter pr. sekund, hvilket anses for ret 
pålideligt«. 

Disse »tåge-glorie« beskrivelser 
fik Hendry til at mistænke et Bari¬ 
um sky eksperiment i stor højde 
som egentlig årsag til observatio¬ 
nerne. Sådanne eksperimenter ud¬ 
føres jævnligt af NASA til under¬ 
søgelse af ionosphære-forholdene, 
og forårsager tit rapporter om 
UFOer. Heldigvis er disse forsøg 
ret ligetil for UFO-forskerne at af¬ 
sløre. Men der fandtes ingen op¬ 
tegnelser om sådanne forsøg, der 
kunne have forårsaget observati¬ 
onerne. Hendry skrev også, at »det 
der gør sagen usædvanlig, er på¬ 
standene om hurtige bevægelser 
hen over himlen — især når man 
tager fænomenets store højde over 
jordoverfladen i betragtning«. 

Skønt de sydamerikanske rap¬ 
porter blev publiceret på det tids¬ 
punkt, hvor de fandt sted, fik Hen¬ 
ry Gris først oplysningerne om 
den russiske fase af observatio¬ 


nerne i maj 1981. Hans beretning, 
baseret på en personlig rejse til 
USSR og samtaler med UFOIoger 
dér, dukkede op i National Enquirer 
den 7. juli 1981, og i en udvidet 
version i magasinet Gente få uger 
senere. 

Sidstnævnte artikel lå til grund 
foromtalen af observationerne i ja¬ 
nuar-nummeret 1982 af Flying Sau¬ 
cer Review. Skønt Henry Gris hav¬ 
de kendskab til den sydamerikan¬ 
ske fase på dette tidspunkt — fak¬ 
tisk var han efter alt at dømme den 
første UFO-forsker, der satte de to 
faser i forbindelse med hinanden 
— så omtalte han hverken før eller 
siden denne fase. 

Fascineret af tilfældets globale 
karakter postede jeg godt en snes 
breve med diverse spørgsmål til 
en række specialister den 30. sep¬ 
tember 1981. »Bemærk, at de to 
observationsområder ligger på en 
storcirkel, der danner en vinkel på 
65° med Ækvator«, skrev jeg. »Hvis 



Foto fra vejrsatellit viser skydækket den 14. juni 1980 hen mod aften. Den brede, sorte 
linie viser banen for det rumfartøj, der forårsagede den bølge af observationer, der blev 
omtalt som »de mest forbløffende indenfor de sidste mange år«. 

skyen stod i forbindelse med et el¬ 
ler andet objekt i bane om Jorden, 
ville det have taget objektet om¬ 
kring en time at tilbagelægge af¬ 
standen fra Rusland til Argentina — 
og mærkværdigvis var den aktuel¬ 
le tidsforskel mellem de to faser 
omkring 1 time ... Jeg vil under¬ 
strege, at 65° — plus eller minus 
nogle få grader — er en banehæld¬ 
ning, der næsten udelukkende an¬ 
vendes af russiske, militære satel¬ 
liter«. Fænomenet over begge lan¬ 
de kunne have været belyst af So¬ 
len, og ikke nødvendigvis selvly¬ 
sende, idet skyerne grundet deres 
store højde stadig blev belyst af So¬ 
len. Det var kort tid efter solned¬ 
gang i Argentina (1 time og 20 mi¬ 
nutter), og det var i perioden for 
»midnats-solen« i det nordlige Rus¬ 
lands, hvor solen næsten ikke når 
under horisonten hele natten. 

Der kom et interessant svar fra 
Dr. David R. Squires på Smithsoni- 
an Institution’s Scientific Event 
Alert Network. Han skrev: »Jeg 
observerede et lignende fænomen 
for en del år siden, da jeg arbej¬ 
dede på Smithsonian’s satellitspo¬ 
rings station i Woomera i Austra¬ 
lien i 1967-69. Skyen dengang hav¬ 
de forbindelse med en amerikansk 
satellit, der netop var blevet sendt 
i kredsløb fra Cape Kennedy. Vi 
havde stillet vore Baker-Nunn ka¬ 
meraer op for at fotografere satel¬ 
litten — og ikke blot satellitten 
dukkede op, men også denne be¬ 
synderlige sky fulgte kapslen, som 
var den hægtet bag efter den. 
Andre på sporingsstationen erin¬ 
drede at have set et lignende satel¬ 
lit-sky fænomen nogle år før dette, 
og dengang var synet endnu mere 
imponerende, fordi man også kun¬ 
ne se selve satellitten med det 
blotte øje. Set fra deres observati¬ 
onspunkt syntes skyen at omgive 
satellitten, mens denne passerede 
hen over himlen«. 

Et andet bidrag modtog jeg fra 
James Cornell, PR-chef ved Cen¬ 
ter for Astrophysics (tidligere 
Smithsonian Astrophysics Labora- 
tory) i Cambridge i Massachusetts. 

I hans Newsletter »Centerline« 
havde der været publiceret en be¬ 
mærkelsesværdig serie fotografi¬ 
er af Apollo-8’s affyring af start¬ 
raketterne, da rumkapslen forlod 
sin parkeringsbane om Jorden og 
startede på den første rejse til må¬ 
nen i december 1968. Fotografier¬ 


ne var taget fra en Smithsonian 
observationsstation på Hawaii kort 
før morgengry lokal tid, og viste 
en forbløffende serie af former og 
skyer, da raketten aktiverede sine 
raketter og igen slukkede disse. 
En anden serie billeder viste Sa- 
turn-rakettens tredie trin langt ude 
i rummet, mens det udsendte store 
skyer af overskudsdrivmiddel — i 
1969. 

Dr. Patrick S. Osmer, direktør 
for Inter-American Observatory ved 
Cerro Tololo i Chile, gav i sit svar 
en næsten bedre ledetråd. Han 
havde ingen data vedrørende begi¬ 
venheden den 14. juni, men skrev 
følgende: »Vi havde dog en speciel 


Den russiske Kosmos 
1188 var blevet opsendt 
fra Plesetsk Kosmodro¬ 
men den 14. juni omkring 
kl. 23.55 og havde 
passeret Sydamerika én 
time senere 


begivenhed set her fra Tololo den 
12. februar omkring kl. 2.00 UT 
(Universal tid). Det var en lysende 
grøn sky af ret stor udstrækning, 
der sejlede hen over himlen .. ..så¬ 
danne skyer ser vi af og til her.« 

Så med en satellit-hypotese som 
lovende løsning udarbejdede jeg 
en liste over de opsendelser, der 
var sket omkring den 14. juni, idet 
skydannelsen pegede mod en rela¬ 
tiv nylig opsendelse, og skrev til 
NASA Goddard Space Flight Cen¬ 
ter i Greenbelt i Maryland for at få 
opsendelsestidspunkter og bane¬ 
placeringer over Jorden for poten¬ 
tielle løsningersamt for disses for¬ 
skellige trin. Jeg håbede på, at en 
af satellitterne ville passe mht. bå¬ 
de tidspunkter og retning til den 
hypotetiske russisk-argentinske 
»sky-satellit«. 

Og én gjorde! Den russiske Kos¬ 
mos 1188 var blevet opsendt fra 
Plesetsk omkring kl. 23.55 den 14. 
juni (øjenvidnet Bozhich havde be¬ 
mærket det nøjagtige tidspunkt 
for hans røde, sejlformede UFO’s 
forsvinden som »23.58« efter ad¬ 
skillige minutters iagttagelse) og 
var passeret over Sydamerika én 
time senere. Det var opmuntrende 
øjeblikke, da min computerstyrede 


korttegner optegnede satellittens 
banespor netop gennem de områ¬ 
der, hvorfra UFOet var blevet ob¬ 
serveret. Og yderligere var banens 
hældning i forhold til Ækvator nøj¬ 
agtig 62,8° — meget tæt på mit 
første overslag på 65°. 

Willy Smiths beregning, udeluk- 
dende baseret på detailleret ana¬ 
lyse af øjenvidneberegninger, var 
en faktior 4 for lav — men alligevel 
slet ikke dårlig, og den mest nøj¬ 
agtige beregning op til det tids¬ 
punkt. Da der er linearitet mellem 
intervallængde og absolut hastig¬ 
hed, giver en up-scaling af Smiths 
anslåede hastighed med faktoren 
4 en hastighed for satellitten på 
mellem 4 og 8 km pr. sekund. Sa¬ 
tellittens rigtige hastighed var lidt 
mere end 7 km pr. sekund, altså 
netop indenfor det af Smith bereg¬ 
nede interval. 

Mens dette stod på syntes et 
helt andet og uafhængigt aspekt 
af mysteriet at blive vævet ind i 
løsningens store tæppe. Smith 
havde fortalt mig, at yderligere et 
»diffus glorie« UFO var blevet set 
og fotograferet lørdag den 31. ok¬ 
tober 1981. Ifølge beretninger (der 
blev bragt over 2 numre af APRO- 
Bulletin) blev UFOet set fra tre ar¬ 
gentinske provinser og i Arica i 
Chile omkring ved 21-tiden. Ved 
Felix Aguilar Observatoriet udtalte 
en ansat, at UFOet (med den klas¬ 
siske »flyvende tallerken«-facon) 
strøg henover himlen med meget 
stor hastighed og efterlod et lysen¬ 
de og glimtende spor, mens det 
forsvandt mod nordøst. Operatører 
i kontroltårnet og ruteflypiloter var 
blandt de forbløffede iagttagere. 

I Cordoba anslog observatører det 
til at være i ca. 200 m’s højde. 
Syv bjergbestigere iagttog et UFO 
2-3 miles derfra, og det »oplyste 
hele området« og skræmte vidner¬ 
ne, der var indhyllet i lyset. 

Astronom Dr. Terry Oswalt (der 
havde fotograferet Cerro Tololo 
»grøn-sky« UFOet) sendte mig ud¬ 
klip fra de lokale aviser, hvor ob¬ 
servationerne fra den 11. februar 
1980 var omtalt. Der var de sæd¬ 
vanlige beretninger om klare lys, 
formet som bogstavet A eller som 
en stjerne, der udsendte lysstråler 
Specielt var der også en beretning 
om en frygtelig tur ned ad en bjerg¬ 
side, forårsaget af en buschaufførs 
frygt for, at den flyvende tallerken 
forfulgte ham. En ung kvinde ved 

navn Ximena Sabay rapporterede 
om, at mange personer havde op¬ 
levet forstyrrelser på TV, forårsa¬ 
get af UFOets tilstedeværelse. 

Oswalt selv beskrev UFOet på 
grundlag af detaillerede optegnel¬ 
ser, som han havde gjort i sin dag¬ 
bog. Skønt der virkelig var en stor, 
svag sky knyttet til fænomenet, 
var det ikke den, der var klarest ly¬ 
sende — det var derimod en grup¬ 
pe V-formede strukturer, som be¬ 
vægede sig mod nord i den retning 
V’ernes spids pegede. Ved spid¬ 
sen af det yderste »V« sås et gul¬ 
ligt, klartlysende objekt. 

Ligheden mellem disse beskri¬ 
velser og fænomenet fra den 14. 
juni slog mig, og igen checkede 
jeg registrene over opsendte son¬ 
der. Det forbløffede mig, at alle tre 
tilfælde syntes at passe med satel¬ 
litopsendelser under Kosmos-pro¬ 
grammet — specielt med den no¬ 
get varierende undergruppe, der 
består af »Early Warning« (EW) son¬ 
der. Hver af de sydamerikanske ob¬ 
servationer fandt sted lidt mere 
end en time efter opsendelsen af 
en EW satellit fra Plesetsk. Det 
kunne simpelthen ikke bare skyl¬ 
des tilfældigheder. 

Kosmos-1164 blev sendt op kl. 
00.56 UT den 12. februar 1980 og 
den grønne sky og gule stjerne ved 
Cerro Tololo blev iagttaget kl. 2.00 
UT (svarende til kl. 22.00 lokal tid i 
Chile). Kosmos-1188 blev sendt op 
kl. 20.55 UT d. 14. juni 1980 og blev 
iagttaget over Sydamerika kort tid 
efter kl. 19.00 argentinsk tid (sva¬ 
rende til kl. 22.00 UT), og Kosmos- 
1317 blev opsendt kl. 22.48 UT den 
31. oktober 1981 og blev set over 
Argentina kort tid efter kl. 24 UT 
(kl. 21.00 argentinsk lokaltid). 

Systemet i denne type opsendel¬ 
ser er følgende: Firetrinsraketten 
»Molniya« letter fra den officielt 
»ukendte« »Nordlige Kosmodrom«, 
der ligger nær Plesetsk. Rakettens 
motorer yder et tryk på mere end 1 
million pounds, og der er 20 stk. af 
dem, bundtet i grupper på 5 om¬ 
kring selve rakettens nederste del. 
Efter adskillige minutters flyvning 
frigøres de 4 grupper af raketmo¬ 
torer, og den »centrale« raket fort¬ 
sætter flyvningen (denne benæv¬ 
nes »2. trin«). Få minutter senere 
har den »centrale« raketdel op¬ 
brugt sit brændstof og frigøres fra 
det mindre tredie-trin, der sørger 
for at anbringe den 8 tons tunge 


topsektion i en lav parkeringsbane 
om Jorden, hvorefter også dette 
»3. trin« frigøres. Mens fartøjet be¬ 
væger sig rundt i sin jordbane, 
styres det af en enhed, der benæv¬ 
nes »Launch platform«, der sørger 
forat orientere satellitten i den rig¬ 
tige retning. Satellitten passerer 
over Mongoliet, Kina, Phillipinerne 
og det centrale Australien, skærer 
derefter tværs over det sydlige Stil- 
lehav indtil det går nordpå langs 
Chiles kyst. En times tid efter op¬ 
sendelsen og i en højde på om¬ 
kring 660 km over den sydlige 
halvkugle affyres et fjerde trin, så 
»Launch Platform«-en efterlades, 
mens resten af satellitten og den 
egentlige nyttelast skydes ind i en 
endnu højere bane, der stryger hen 
over den nordlige halvkugle i me¬ 
re end 32.000 km’s højde. Efter at 
være nået så langt udgør satellit¬ 
ten nu en del af det netværk, der 
holder øje med opsendelsen af 
amerikanske missiler og tilbage¬ 
sender bane-data til de russiske 
militærhovedkvarterer. 

Det mangedelte kondensspor 
ved opsendelsen, belyst af mid¬ 
natssolens rødlige lys kan på den 
mest simple måde forklare det, der 
blev set over Rusland. Faktisk be¬ 
skrev Bozhich selv hvordan UFOet 


fra den 14. juni på forbløffende vis 
lignede det UFO, der fløj over Pe- 
trozavodsk om natten den 20. sep¬ 
tember 1977 — det famøse »vand- 
mands-UFO«, der med al rimelig 
sikkerhed blev vist at være forår¬ 
saget af opsendelsen af Kosmos- 
955 fra Plesetsk tidligt om morge¬ 
nen med anvendelse af samme ty¬ 
pe løfteraket, som anvendes ved 
EW-opsendelserne. 

Næste problem var at finde ud 
af hvilken del af EW løfteraket¬ 
ten, der var ansvarlig for den syd¬ 
amerikanske »sky«: det udbrændte 
3. trin, »launch platform«-en, det 4. 
trin eller selve nyttelasten. Det var 
ret signifikant, at de tre observere¬ 
de skyer alle var set i forbindelse 
med EW-opsendelser, skønt der 
foretages mange flere opsendelser 
af Molniya kommunikationssatel¬ 
litterne — og deres opsendelses¬ 
procedure er næsten identisk med 
den, der anvendes for EW-satel- 
litterne. Den eneste forskel er, at 
ved Molniya satellitterne sker af¬ 
fyringen af det fjerde trin tidligere, 
d.v.s. ca. 3200 km længere mod 
vest i parkeringsbanen. Denne for¬ 
skel har ingen indflydelse på det 
tidligere afskudte 3. trin, så dette 
trin skulle kunne elimineres som 
mulighed, da dets bane ikke kan 



Kosmos 1188 (1980—50A) opsendt 14. juni 1980 kl. 20.53 GMT. Vægt: ca. 1250 
kg. Lgd.: 4,2 m. Diam.: 1,6 m plus solpaneler. 

Bane: meget aflang. Højde ca. 620 x 40.000 km. Banehældning: 62,92 grader. 

Omløbstid: 725 minutter. 

Satellittens formål er varsling (af fjendtlige raketopsendelser). Disse efterretningssatel¬ 
litter er konstrueret på samme måde som Molnija-2 kommunikations-satellitterne. 
Disse satellitter anvendes især til overførsel af sort-hvide TV-billeder. 

Satellitternes baner bringer dem til at stå næsten stille i forhold til jordoverfladen i lange 
perioder, 7-8 timer ad gangen, så det er nemt at følge satellitten med en modtagerantenne 
på jorden. 

Satellitterne arbejder sammen 3—4 stykker i en serie, så der altid er mindst en »på vagt«, 
mens de andre gennemløber resten af deres baner. 

forklare de observerede forskelle 
mellem Molniya og EW opsendel¬ 
serne. Desuden medfører »launch 
platform«-trinnet og nyttelast-trin¬ 
net sandsynligvis ikke tilstrække¬ 
ligt med overskydende drivmiddel 
til at kunne danne en sådan synlig 
sky. D.v.s. ved denne udelukkel¬ 
sesmetode står vi tilbage med det 
4. trin, som eneste mistænkte. 


Dette forekommer også fornuf¬ 
tigt, idet en EW-opsendelse netop 
vil være ved at afslutte affyringen 
af sit 4. trin, når fartøjet passerer 
ved den sydamerikanske kyst. Sky¬ 
en kunne dannes umiddelbart ef¬ 
ter afslutningen af 4. trins afbræn¬ 
ding, og ville kort tid efter begyn¬ 
de at sprede sig og gå i opløsning. 

En observation fra Brasilien fra 


den 14. juni støtter endda denne 
fortolkning. Fire matematikprofes¬ 
sorer camperede nær Aruana på 
bredden af Arquaia floden, da de 
fik øje på skyen. I modsætning til 
de argentinske observationer, hvor 
objektet passerede hen over him¬ 
len i løbet af få minutter (fartøjet 
var på dette tidspunkt i en lav, 
hurtig bane), så brasilianerne sky¬ 
en tone væk mod nordøst efter at 
være iagttaget i mere end en halv 
time. Beregninger viser, at det sid¬ 
ste trin i sin stigende, hastigheds- 
aftagende bane, faktisk ville have 
været over horisonten i det tids¬ 
rum observationen varede fra dis¬ 
se vidners meget nordlige posi¬ 
tion. 

Ikke desto mindre mangler vi 
stadig den endegyldige forklaring 
på skyens oprindelse. »Brændstof- 
tømnings«-teorien er og bliver kun 
en teori. Projektet »Moonwatch« 
(et rumobservationsprogram under 
Smithsonian i 1957-1975) fotogra¬ 
ferede S-4-B Apollo raketdelen un¬ 
der dens vej mod månen — den 
foretog konstant brændstoftøm¬ 
ning undervejs, men billeder viser 
enten tydeligt asymmetriske skyer 
eller ensartede, kugleformede sky¬ 
er, der forekom lysest i centrum. 
Kosmos-1188 skyen var ret symme¬ 
trisk og lyste mest langs yderkan¬ 
terne. Desuden var størrelsen af 
Kosmos-1188 skyen (beregnet ud 
fra fotografierne, V/ 2 0 i udstræk¬ 
ning og i 1600-2000 km’s afstand) 
omkring 50 km i diameter mindre 
end 10 minutter efter trinnets af¬ 
brænding. Dette er ensbetydende 
med en udvidelseshastighed på 
mindst 320 km i timen og måske 
endda flere gange denne værdi — 
en del mere end udvidelsesha¬ 
stigheden for S-4-B skyerne, som 
blev iagttaget af »Moonwatch«. 
Dette, kombineret med den tyde¬ 
ligvis tynde, yderste del af skyen, 
tyder på en kort eksplosiv natur af 
fænomenet, hvis nøjagtige art er 
ukendt. Forbindelsen mellem sky¬ 
erne og EW-opsendelserne er 
imidlertid meget overbevisende. 

Efter affyringen af det 4. trin strøg 
Kosmos-EW nyttelasten og det ud¬ 
brændte 4. trin (under udtømning 
af overskydende brændstof?) opad 
og mod nordøst over Amazonas og 
det nordlige Atlanterhav. Fotogra¬ 
fier fra vejrsatellitter viser, at den 
sydamerikanske nordkyst var dæk¬ 
ket af skyer (det samme for Peru 



Plesetsk rumbasen er så hemmelig, at selv højtstående russiske forskere ikke kender 
til den, andet end fra vestlige kilder. 

Basen ligger i Karelien ved byen Plesetsk, syd for Arkhangelsk. Herfra opsendes hoved¬ 
parten af de russiske satellitter; omkring 70 om året. 



Numrene på tegningen svarer til (1) byen Plesetsk, (2) affyringsramper, (3) lufthavn, 
(4) og (5) missil-affyringsramper, (6) vej- og jernbanesystem, (7) testområde, (8) forsy¬ 
ningsbase, (9) sporings- og kommunikationscenter, (10) to forsyningsbaser og (11) luft¬ 
forsvarsmissiler. 

Billedet er 165 km tværs over. U.S. Geol. Survey 

og Ecuador), hvilket gjorde UFO- 
rapporter fra disse områder ret 
usandsynligt. 

Men ubekræftede rapporter fortæl¬ 
ler, at en UFO blev set den pågæl¬ 
dende nat fra Marokko, hvor vejret 
var klart. Beregninger viser, at Kos- 
mos-EW og evt. »løsdele« hertil 
ville have været belyst af solen 
i hele det tidsrum, der var tale om. 
Den ville være kommet til syne i 
vest ved 22.16-tiden UT (samme tid 
i Marokko), have bevæget sig halv¬ 
vejs op mod zenith kl. 22.31, og 
derefter bevæget sig mere eller 
mindre horisontalt indtil den var 
i stik nord ved 22.50-tiden. På 
dette tidspunkt ville afstanden til 
den være mere end 12.000 km og 
skyen vil sandsynligvis have været 
fuldstændig opløst. 

Hvad skyldes nu denne pludse¬ 
lige opblussen af ny slags UFO-sti- 
mulus over Sydamerika? Tidligt i 
1982 skrev Nicholas L. Johnson, 
hvis speciale er de russiske akti¬ 
viteter i rummet, at »i løbet af de 
sidste to år har det russiske net af 
advarselssatellitter undergået en 
dynamisk ændring fra et eksperi- 
mental-program på nybegynder¬ 
stadium til et næsten komplet ope¬ 
rationelt system ... Skønt pro¬ 
grammet blev påbegyndt i 1972 var 
der ikke før i 1980 mere end mak¬ 
simalt 3 satellitter i aktivitet på 
samme tid«. 

Opgørelserne over antal opsen¬ 
delser fortæller det samme: der var 
6 EW opsendelser i 1981 og seks 
andre i 1980. Tidligere havde der 
været 2 i 1979, i 1978 og i 1977. 

I 650 km’s højde, hvor affyringen 
af det sidste trin sker, vil fartøjet 
være belyst af solen i lidt mere 
end 2 timer efter lokal solnedgang 
eller før lokal solopgang for obser¬ 
vatører, der befinder sig direkte un¬ 
der fartøjet. Laver man nu en afbil- 
ding grafisk af solop- og nedgange 
året igennem set fra Buenos Aires 
og tillægger en 2 timers skum¬ 
ringsperiode og indtegner de aktu¬ 
elle Kosmos-EW overflyvninger fra 
1972 og op til i dag, opdager vi, at 
kun to af disse falder indenfor det 
bælte i grafen, der angiver mulig¬ 
heder for direkte iagttagelse: nem¬ 
lig Kosmos-1188 fra den 14. juni 
1980 of Kosmos-1317 fra den 31. 
oktober 1981. Begge forårsagede 
UFO-observationer. Kosmos-1164 
(den 12. februar 1980 UT, den 11. 


februar over Chile) lå nær ved 
grænseområdet på grafen, men 
burde måske også ligge i iagtta¬ 
gelseszonen på grund af virknin¬ 
gen af »midnatssolen« — den er 
dog primært interessant, fordi den 
var en fuser (efter alt at dømme 
nåede den ikke op i den ønskede 
høje bane), sandsynligvis forårsa¬ 
get af en for sent aktiveret og galt 
orienteret raketaffyring. Flammer¬ 
ne fra motoren forårsagede UFO- 
rapporterne i dette tilfælde, skønt 
normale Kosmos-EW raketaktive¬ 
ringer sker lavt på den vestlige 
hinnel set fra Chile. Meget interes¬ 
sant blev flammen beskrevet som 
værende gul — netop den farve ra- 


. ..vi kan forvente nye 
observationer af denne 
type i de kommende år... 


kettens drivmiddel har, når det 
brænder. 

Den ovenfornævnte graf viser 
også, at kun 10% af Kosmos-EW 
opsendelserne faldt indenfor den 
mulige iagttagelseszone. Med en 
opsendelsesfrekvens på 6 stk. om 
året, svarer det groft taget til én 
synlig sky hver halvandet år — og 
pudsigt nok blev de to væsentlig¬ 
ste Sky-UFOer iagttaget med 16 
måneders mellemrum. Dette be¬ 
tyder også, at vi kan forvente nye 
observationer af denne type i de 
kommende år. Men til den tid vil de 
måske ikke forårsage frygt og for¬ 
virring, men vil blive opfattet som 
smukke biting i forbindelse med 
menneskets rumaktiviteter. 

Er denne type Kosmos-EW Iden¬ 
tificeret Flyvende Objekt (IFO) af 
betydning for UFO-undersøgelser- 
ne generelt set? Det mener jeg. 
For det første er det tydeligvis 
fremmede UFO-tilfælde, der ofte 
publiceres uden tilfredsstillende 
undersøgelse, og øjenvidner fejl¬ 
rapporterer ofte ting som bevæ¬ 
gelse, tidsangivelser og udseende. 
En anden væsentlig faktor er, at 
der er alt for mange UFO-rapporter 
til, at de alle kan blive behandlet 
af den håndfuld kvalificerede del¬ 
tids-forskere, der er til rådighed. 
Dette medfører, at mange UFO-rap- 
porter/observationer forbliver u- 


identificerede, simpelthen på 
grund af manglende hurtig, stæ¬ 
dig og effektiv undersøgelse. Ek¬ 
sistensen af en mængde ordinære 
velkendte fænomener, der fejlag¬ 
tigt opfattes som UFOer kræver et 
tilsvarende stort antal kompetente 
specialister til undersøgelsesar¬ 
bejdet. (Mit eget speciale er 
eksempelvis satellitbaner og det 
russiske rumprogram, så jeg star¬ 
tede mine undersøgelser ud fra 
en fordelagtig position). Disse spe¬ 
cialister er normalt hverken til at 
trække på eller overhovedet inte¬ 
resserede i at anvende deres spe¬ 
cialviden på UFO-rapporter — må¬ 
ske ikke engang klar over, at der er 
behov for deres viden på dette 
felt. At de tilfælde jeg her har be¬ 
skrevet overhovedet blev løst, er 
nærmest en tilfældighed, et til¬ 
fælde — så tror pokker, kan skep¬ 
tikerne helt logisk anføre, at så 
mange andre tilfælde forbliver u- 
løste. 

Alle de malplacerede (og tyde¬ 
ligvis forkerte) beretninger om 
Kosmos-EW UFOet som årsag til 
forfølgelser af busser og fly, UFO- 
naut beretninger, TV forstyrrelser, 
radar-observationer, telepatiske 
budskaber (som Bozhich påstod 
at have oplevet) og bratte kursæn¬ 
dringer forstærker kun skeptiker¬ 
nes argumenter, når de afviser til¬ 
svarende enkeltheder i forbindel¬ 
se med andre, ringere dokumen¬ 
terede UFO-rapporter. Når en UFO- 
log spørger: »Hvorledes kan disse 
detaljer i rapporten forklares?« kan 
skeptikeren svare: »De behøver slet 
ikke blive forklaret. De skyldes 
blot tilfældigheder, sammentræf 
og overdrivelser og har intet at 
gøre med den egentlige årsag til 
observationen.« 

Jeg har dog ikke til hensigt at 
slutte denne redegørelse med en 
negativ bemærkning. Trods alt vis¬ 
te de fleste øjenvidneberetninger 
sig i det store og hele at være ret 
nøjagtige og i overensstemmelse 
med det aktuelle fænomen. Hel¬ 
digvis var der i disse tilfælde til¬ 
strækkelig mange rapporter til, at 
man kunne lave »et middeltal«, og 
de rapporter, der så lå helt ude på 
overdrevet, kunne identificeres og 
ignoreres. På grund af, at en grundig 
dokumenteret årsag kunne forbin- 


fortsættes side 39 


UFO-NYT 3/83 23 





NYT FRA FOTOAFDELINGEN 


Spøgelses-UFOer 

Af Kim Møller Hansen 


Fotomøde 

Lørdag den 19. februar 1983 blev 
det første møde i SUFOIs Fotoaf¬ 
deling afholdt hos undertegnede. 
Til stedevarSUFOIs tre fotokonsu¬ 
lenter Hans Bødker, Carsten Sel- 
vang og Peter Winther-Sørensen, 
samt Ole Henningsen (tidl. Foto¬ 
afdeling, nu medlem af redaktio¬ 
nen), Torben Birkeholm (leder af 
rapportsektoren) og Jørgen Bengt- 
vig (leder af forskningsgruppen). 

Man drøftede fotoafdelingens 
arbejdsopgaver, proceduren ved 
fotoanalyser og udarbejdede et ud¬ 
kast til fotorapportskema, som jo 
er et led i SUFOIs omfattende rap¬ 
portsystem. Fotoskemaet skal væ¬ 
re let at udfylde for observatøren/ 
fotografen og samtidig indeholde 
alle relevante oplysninger til foto¬ 
konsulenternes brug. 

Fotoanalysernes værdi er jo som 
bekendt afhængig af de data, som 
er til rådighed. En del sager må des¬ 
værre stadig henlægges p.gr. af 
manglende eller utilstrækkelige 
oplysninger — en ting, som bl.a. 
søges afværget med uddannelsen 
af kvalificerede rapportoptagere. 

På mødet blev der også tid til at 
diskutere konkrete fotosager. Fle¬ 
re interessante danske sager er for 
tiden til analyse hos fotokonsulen¬ 
ter og vil blive omtalt her i UFO¬ 
NYT, når undersøgelserne er kom¬ 
met så langt. 

Kameraet lyver aldrig 
— det vildleder kun! 

I oktober og november sidste år 
kunne man i ugebladet »Ude og 
Hjemme« læse en artikelserie om 
UFOer skrevet af Mogens Greve. 
Artiklerne, hvis indhold var særde¬ 
les sensationspræget, var illustre- 

ret med »UFO«-fotos af lige så 
tvivlsom karakter. Et af billederne 
(som også er bragt i det tyske blad 
»BUNTE«, der i februar-marts 1982 
havde en lignende artikelserie) er 
taget af politibetjent Wilhelm Ei- 
senburger. Billedet er taget foran 
Hamburgs Michel kirke den 7. ja¬ 
nuar 1982 med patruljevognens 
kamera. Ifølge »Ude og Hjemme« 
har fagfolk undersøgt filmen på 
kryds og tværs og udelukket for¬ 
falskning. 

»Ude og Hjemme« har ret, bille¬ 
det er ikke en forfalskning, men det 
viser heller ikke et UFO eller et fy¬ 
sisk objekt. Ja, betjent Eisenburger 
kan slet ikke have set »UFOet«. Bil¬ 
ledet viser nemlig en indre refleks 
i kameraets objektiv, opstået ved, 
at de enkelte linser i objektivet 
samtidig med at de er gennemsig¬ 
tige også virker som spejle over¬ 
for hinanden. Årsagen til lysreflek¬ 
sen er patruljevognens udryknings¬ 
blink. 

Objektivfabrikkerne prøver i dag 
at undgå denne uønskede spejling 
ved at give linserne en særlig be- 



For at undersøge et foto for lysreflekser 
skal man på et aftryk af hele billedet tegne 
en ret linie fra »UFOet« gennem billedets 
centrum. Lyskilden, der forårsagede »UFOet« 
findesPpå samme rette linie modsat »UFO¬ 
et« og i samme afstand fra centrum. 


- 

Dette foto er i ugeblade blevet bragt som et 
UFO-foto taget af en vesttysk politibetjent. 
Det hat-lignende »objekt« over kirketårnet 
er ganske enkelt en indre spejling i kame¬ 
raets objektiv og skyldes patruljevognens 
udrykningsblink. (Attention: Lens flare!) 



Lyskilden til disse »Tvilling-UFOer« findes til venstre og uden for billedfladen. Billedet er 
taget af Jørgen Kryger Hansen. (Att. Lens flares). 


lægning. Det er derfor sværere at 
fremmane disse »spøgelses-UFO- 
er« med nyere kameraer end æl¬ 
dre. 

I ufologiens barndom troede 
man, at disse »spøgelses-UFOer«, 
som kan have forskellige symme¬ 
triske former afhængig af objektiv- 



■■ i n 

To spejlinger på samme foto. Billedet er 
taget af Jørgen Kryger Hansen. (Att. Lens 
flares). 


type, repræsenterede forskellige 
typer rumfartøjer. Men også i dag 
ynder visse skribenter at bringe 
sådanne lysrefleks-fotos til torvs 
som værende UFO-fotos, enten af 
uvidenhed eller af mangel på rig¬ 
tige UFO-fotos. □ 



»Spøgelses-UFO« eksperimentelt frembragt 
af fotokonsulent Peter Winther-Sørensen. 
Spejlingens form er individuel for forskel¬ 
lige typer linser. (Att. Lens flare). 



Den 28. januar 1978 tog Svein Åge Olson en række billeder af havnen i Bergen. Efter frem¬ 
kaldelse af filmen opdagede hr. Olsen et rødt »objekt« af form som en ruse i billedernes 
øverste venstre hjørne. »UFOet« er en refleks og skyldes lampen i billedets nederste højre 
hjørne. (Att. Lens flare). 

UFO-SYMPOSIUM 

FOR og IMOD 

Af J. Allen Hynek 


Den 6. september 1980 blev der på Smithsonian Instituttet 
i Washington DC afholdt et UFO-symposium, som varede 
hele dagen. Seks talere fremlagde deres synspunkter. Tre af 
dem, Philip Klass, Robert Schaeffer og James Oberg, stod 
for den negative holdning, og dr. Bruce Maccabee, Allan 
Hendry og undertegnede stod for den postitive holdning til, 
at der findes uidentificerede flyvende objekter. I det følgende 
fremlægger jeg mit indtryk af symposiet, set med mine øjne 
som en af deltagerne, og jeg påtager mig det fulde ansvar 
ved at fremhæve de aspekter, som har min særlige interesse, 
og for at kommentere dem til tider temmelig ligefremt. Det 
er ikke meningen, at dette skal være upartisk med lige meget 
plads til alle synspunkter. Det er mit oprigtige håb, at en 
komplet kopi vil være til rådighed fra Smithsonian eller an¬ 
dre organisationer for dem, som ønsker yderligere oplysninger 
fra dette meget interessante møde. 


Hvis nogen i 1948, året hvor jeg 
blev indbudt til at assistere Project 
»Sign«, en forgænger for Project 
»Blue Book«, havde forudsagt, at 
det ansete Smithsonian Institut i 
1980 ville være sponsor for et se¬ 
riøst UFO-symposium, ville jeg 
højst sandsynlig have afvist tan¬ 
ken som nonsens. For når alt 
kommer til alt var UFOer så ikke 
nonsens, en grille som alle andre 
griller og manier — de er der plud¬ 
selig og løber så langsomt ud i 
sandet? (Den gang hed det flyven¬ 
de tallerkener, betegnelsen UFO 
blev ikke brugt før i 1952 af kap¬ 
tajn Edward Ruppelt (1) den første 
leder af Project »Blue Book*. (2). 

Og så på Smithsonian, mere end 
et kvart århundrede senere (lang 
tid foren grille!), får seks talere lov 
til at give udtryk for deres holdnin¬ 
ger til dette langvarige og verdens¬ 
omspændende UFO-fænomen, et 
fænomen, som alle talerne til trods 

for deres forskellige synspunkter 
måtte indrømme stadig betager os 
meget, ellers ville dette symposium 
jo heller ikke være blevet til noget. 

Dagens program var tilrettelagt 



J. Allen Hynek. 


af ordstyreren Fred Durant III, som 
i 1953 tilrettelagde Robertson pa¬ 
nelet for CIA, og hvis konklusion i 
dets rapport (3) medførte den ne¬ 
gative holdning til Project »Blue 
Book«, indtil denne (Blue Book) op¬ 
hørte 16 årsenere. 

Durant valgte mødets debatform 
ved at danne to grupper å tre: 
én som mente, at det var værd at 
ofre seriøs videnskabelig op¬ 
mærksomhed på UFO-fænomenet, 
og én bestående af tre skeptikere, 
som mente, at alle UFO-rapporter 
var resultater af simpel mis-identi¬ 
fikation af kendte objekter og fæ¬ 
nomener eller ligefrem svindel¬ 
numre. Skeptikerne henviste i øv¬ 
rigt jævnligt til de tre af os ikke 
som UFO-fortalere (selv om det i 
nogen grad er en forudindtaget 
vending), men som UFO-promo- 
tors, hvilket helt sikkert giver en 
ubehagelig hentydning til en, der 
udelukkende interesserer sig for 
fænomenet for pengenes skyld. 
Måske var vi for venlige ved kun at 
omtale de pågældende tre som 
skeptikere. Måske var »spottere« 
bedre. Skeptikere opretholder al¬ 
tid en objektiv, ikke følelsesbeto¬ 
net og temmelig agnostisk hold¬ 
ning, hvorimod spottere har lagt 
sig fast på et følelsesbetonet 
standpunkt, som de sjældent viger 
fra. Jeg vil hellere diskutere UFO¬ 
er med en intelligent skeptiker end 
med en ivrig, ukritisk »troende«, 
som kun har lidt til overs for be¬ 
vis, men intelligent diskussion 
med en spotter er umulig. 

Durant selv var et billede på en 
moderne ordstyrer, i det mindste 
forsøgte han at skjule sin temme¬ 
lig indlysende skepsis, og han 
holdt talerne strengt på den tildel- 






te tid. (Hver af de seks talere hav¬ 
de 20 minutter om formiddagen 
til præsentation af sit »oplæg« og 
15 minutter om eftermiddagen til 
besvarelse af forudvalgte spørgs¬ 
mål. Dette blev efterfulgt af, at det 
samlede panel besvarede spørgs¬ 
mål fra tilhørerne. Tiden var spar¬ 
som, særlig om formiddagen. Om 
eftermiddagen var det med visse 
undtagelser meget få, der hen¬ 
vendte sig direkte med spørgs¬ 
mål). Der var kort lejlighed til en 
almindelig debat, som jeg mener 
tilhørerne (den almindelige entré 
var 30 dollars) ønskede og havde 
håbetat få. 

For mit eget vedkommende 



Philip J. Klass. 


havde jeg sagt til Durant, at jeg 
ikke brød mig om debattens form. 
Videnskabelige emner afklares 
ikke ved en debat, men ved forsk¬ 
ning og åbne, logiske diskussio¬ 
ner. Derfor nægtede jeg at blive 
trukket ind i sådan en situation, 
men Allan Hendry, som har samme 
syn på det frugtesløse i at disku¬ 
tere med spottere, måtte om efter¬ 
middagen fravige sit forberedte 
indlæg for at give Philip Klass 
svar på tiltale, endda så eftertryk¬ 
keligt, at han fik bifald fra tilhø¬ 
rerne. 

I sit gode indlæg »Skeptisk over 
for skeptikerne« henledte dr. Mac- 
cabee opmærksomheden på 
manglen i nogle af de professio¬ 
nelle skeptikeres yndlings-forkla- 
ringer fra fortid og nutid. Han 
nævnte, at f.eks. Menzels udtalel¬ 
se om, at Kenneth Arnold den 24. 
juni 1947 sandsynligvis så nogle 
små dråber glinse i sollyset på sit 
flys vindue. Han glemte imidlertid, 
at Arnold tydeligt forklarede, at 


han så gennem et åbent vindue. 
Dr. Maccabee tog sig også af lig¬ 
nende udvalgte »forklaringer« fra 
»Blue Book« og Condon Rappor¬ 
ten, og understregede de »fortræf¬ 
felige« fejlslutninger, der blev gi¬ 
vet i mange tilfælde. Han havde 
kun kort tid til en omtale af de man¬ 
ge grundløse (og sjove) forklarin¬ 
ger på de nu berømte New Zea¬ 
land lys, som blev filmet af et TV- 
hold i et fly, hvis besætning havde 
visuel kontakt med lysene og der¬ 
efter fik dem bekræftet med radar¬ 
data fra jorden. Denne episode er 
godt beskrevet i The UFOs( 4). 

Hendry foretog i sin formiddags 
præsentation en kritisk gennem- 



Robert M. Sheaffer. 


gang af de indsamlede UFO-data, 
og indrømmede, at man her er pla¬ 
get af en del ønsketænkere, som 
enten med fuldt overlæg eller ær¬ 
ligt misidentificerer planeter, bal¬ 
loner o.s.v. som UFOer, hvilket 
medfører, at oplysningernes kva¬ 
litet i de fleste UFO-rapporter er 
meget dårlig. »Vær forsigtig med 
UFOerne«, resumerer han i sit ind¬ 
ledende indlæg. 

Derefter understregede Hendry, 
at vi ikke undersøger UFOer, men 
derimod UFO-rapporter, og som 
sådan i allerhøjeste grad er af¬ 
hængig af menneskelige vidnefor¬ 
klaringer. Dette svækker dog ikke 
UFO-fænomenet som sådant, 
trods alt er vort retssystem i høj 
grad baseret på menneskelige vid¬ 
neforklaringer, og måske er mange 
mennesker sendt i fængsel, ja selv 
i den elektriske stol på mindre 
stærke indicier end nogle af vidne¬ 
udsagnene om UFOer. 

Det er ikke, fastholder Hendry, 
så meget vidneforklaringerne, men 


de kriterier vi bruger ved bedøm¬ 
melsen, før vi accepterer vidne¬ 
udsagnene, der er afgørende. Hvis 
følgende kriterier er tilstede, vil 
det f.eks. være en tåbelig skepti¬ 
ker, som ville påstå, at rappor¬ 
ten var nonsens: (a) flere uaf¬ 
hængige vidner, (b) daglys obser¬ 
vation og (c) stor størrelse af det 
sete objekt. Uafhængige vidner 
betyder virkeligt uafhængige, 
f.eks. adskilt af et boligkompleks 
eller mere, og som ikke havde talt 
med hinanden. Daglys observatio¬ 
ner er indlysende, for vidnerne er 
normalt mere tilbøjelige til at være 
kendt med deres omgivelser ved 
fuldt dagslys, og tager derfor ikke 



James E. Oberg. 


så let fejl. Og ved et stort objekt 
reduceres mulighederne for at Ve¬ 
nus er synderen, og at et skur bli¬ 
ver antaget foret mærkeligt fartøj. 

Hvor sælsom en rapport end er, 
må det ikke umiddelbart tale imod 
den. For år siden hørte vi mange 
mærkelige beretninger om, hvad 
vi i dag kalder kuglelyn, og i flere 
år blev deres eksistens ivrigt be¬ 
nægtet. I stedet blev det tilskrevet 
indbildning, reflekser på nethin¬ 
den o.s.v. Dog har et tilstrækkeligt 
antal vidneudsagn fra uafhængige 
vidner vist, at kuglelyn eksisterer, 
skønt deres nøjagtige natur endnu 
er ukendt. 

Hendry accepterede, som alle 
seriøst arbejdende, at meget få til¬ 
fælde opfylder alle tre kriterier, 
men mange opfylder et eller to af 
dem, og dette må trods alt få 
skeptikerne til at tænke sig al¬ 
vorligt om. Men hvorfor er der ikke 
flere? De to svar på dette spørgs¬ 
mål er: frygt for latterliggørelse og 
manglen på økonomiske midler til 

en forsvarlig undersøgelse, men 
der er heller ingen tvivl om, at sva¬ 
ret også ligger i UFO-fænomenets 
undvigende og hemmelige natur. 

Hendry beviste ikke desto min¬ 
dre, at der findes tilfælde, som op¬ 
fylder hans »uafhængige vidner« 
kriterium, tilfældet fra Camp Hood, 
Texas, den 6. juni 1949 (se 
note). 

Her foretog militærpersoner en 
triangelpejling og var derved i 
stand til at bestemme størrelse og 
afstand til UFOet, som svævede 
over en militærbase. Et tilfælde, 
der også opfylder dette kriterium og 
har en vis størrelse, er tilfældet fra 
Levelland, Texas, den 4. november 
1957 (5). Her observerede fuld¬ 
stændig uafhængige vidner på 
nært hold nogle glødende objek¬ 
ter, som blev anslået til at være 
mere end 60 m. i diameter. Og som 
et tilfælde, der opfylder alle tre 
kriterier, fortalte Hendry om et 
daglys-skive tilfælde fra Joliet, 
Illinois, maj 1977 (6), og som han 
selv havde undersøgt. Her så to 
par (en forsknings kemiker med 
frue og en fysiker med frue), som 
befandt sig ca. 20 km. fra hinan¬ 
den, en skive af tilnærmelsesvis 
samme størrelse som månen pas¬ 
sere lydløst hen over deres biler 
mod vinden. 

Til trods for sådanne tilfælde 
fastholder de overbeviste mod¬ 
standere stadig kategorisk, at alle 
UFO-rapporter har en simpel, for¬ 
nuftig forklaring. De dristede sig 
dog ikke til at forklare de her tre 
omtalte tilfælde. 

Eftersom jeg uden hæmninger 


fremlægger mit eget syn på Smith- 
sonian symposiet, føler jeg mig 
ikke forpligtiget til at diskutere 
»oppositionens« synspunkter, som 
kan samles i frasen: »Det er alt 
sammen nonsens, og enhver, som 
tror andet, er ført bag lyset«. Spot¬ 
terne har heller ikke taget UFO- 
fænomenets globale udbredelse 
med i deres betragtninger, det 
mønster, der findes i dataene fra 
de mange rapporter, der i dag er til¬ 
gængelige fra hele verden, el. den 
tiltro til vidnernes standard, som 
alt sammen understreger den 
kendsgerning, som dr. Maccabee 



Allan A. Hendry. 


fremhævede i sit indlæg, at »der 
foregåret eller andet«. 

De skænker heller ikke det fæ¬ 


nomen nogen tanke, at der er et 
stort antal af UFO-hændelser, der 
ikke bliver berettet af frygt for lat¬ 
terliggørelse (særlig fra folk som 
vore trofaste modstandere). Bevi¬ 
ser for denne mængde af »desoori- 
enteret tavshed« er åbenbar for en¬ 
hver, der har givet sig tid til inter¬ 
views i marken. Der er dem, der er 
desorienterede med hensyn til 
deres UFO-oplevelse og tavse på 
grund af frygten for, hvordan deres 
beretning ville blive modtaget, hvis 
de fortalte den. 

Eftersom vore modstandere ikke 
omtalte disse sider af UFO-sagen, 
var jeg nødt til det. Jeg undgik 
alene at omtale det ene særlige 
UFO-tilfælde efter det andet, for at 
koncentrere mig om det generelle 
billede af UFO-fænomenet, dets 
vedvarenhed, dets globale udbre¬ 
delse og indholdet og gyldigheden 
af de menneskelige vidneudsagn 
kendt fra UFO-rapporterne. 

Jeg påpegede skeptikernes 
snæversyn og var enig i at argu¬ 
menterne mod den naive »rum¬ 
skibs-« hypotese var meget stærke. 
Når alt kommer til alt, er en astro¬ 
nom mere end nogen anden op¬ 
mærksom på de uhyre afstande og 
det forkerte argument: »Hvis vi kan 
rejse til månen, hvorfor skulle de 
så ikke kunne komme her?« Hvis 
vi forestiller os at afstanden til 
månen svarer til tykkelsen af et al¬ 
mindeligt spillekort, er vi nødt til 
at have en 225 km. lang række af 
spillekort for at vise afstanden til 
Zeta Reticuli, som efter nogles me¬ 
ning er UFOnauternes yndlings 
tilholdssted. Ikke blot 225 spille¬ 
kort (som nok er en del), men 225 
km spillekort! Måske forstår zeta 
reticulanerne at manipulere med 
rum og tid på en særlig måde — 
for de rejser ikke hertil ved hjælp 
af konventionelle fremdriftmidler. 

Vi kan også være enige med 
skeptikerne i, at observationernes 
hyppighed og beskrivelsen af UFO¬ 
nauternes adfærd ikke harmonerer 
med tanken om enorme rejser over 
store afstande i rummet. Desuden 
benægter vi heller ikke det store 
antal IFOer og den lille, men høj¬ 
røstede yderfløj, der begge virker 
undergravende på UFO-fænome- 
net. Men ingen af disse fjerner den 
kendsgerning, at vi har et UFO- 
fænomen! 

Hvad skeptikerne også overser, 
men som ikke kan ignoreres, hvis 


Note 

Project »Blue Book« arkiv, mikrofilm rulle 
nr. 5: 

7. Den 6. juni 1949 så løjtnanterne Virgil H. 
Williams, »B« batteriet, og Marvin L. Jones, 
»C« batteriet, begge fra 14. luftværns batal¬ 
jon Camp Hood Texas, et lys. Observatø¬ 
rerne var ved artilleri observationspost nr. 2, 
Camp Hood Texas. Observationen fandt 
sted ca. kl. 21.05. Objektet var synlig i 2 min. 
og 40 sek. Objektet blev beskrevet til at 
være ét i begyndelsen, og mod slutningen 
af observationen opløste det sig i mindre 
partikler. Størrelsen var i et kikkertsigte 
mellem 50 og 75 enheder. Objektet var i ca. 
1,5 km’s højde, og blev beskrevet som rund 
og udstrålende en mat orange glød meget 
lig en ildkugle. Objektet blev observeret i 
et kikkertsigte og var stationær i begyndel¬ 
sen, derefter bevægede det sig horisontalt, 
fulgt konstant i kikkertsigtet. 

Objektet syntes at opløse sig i mindre dele, 
hvorefter det forsvandt i løbet af et sekund. 


Det var overskyet, men objektet blev be¬ 
skrevet som værende uklart som en dæm¬ 
pet blitz. Hverken lyd eller lugt blev be¬ 
mærket. 

8. Det samme objekt blev set af løjtnanterne 
Bernard G. Rafferty, »B« batteri, og Alfred H. 
Jones, »C« batteri, begge 92. luftværns ba¬ 
taljon Camp Hood Texas ved observations¬ 
post nr. 1 Camp Hood Texas. Det andet 
hold observerede objektet som værende 
ét, måske to, side om side, faconen var 
rund og farven enten gul eller orange. 
Størrelsen var som en dime (mønt) i udstrakt 
arm. Observatørerne oplyste, at objektet var 
temmelig uklart, indtil det eksploderede. 
Ved eksplosionen fløj stumperne til alle si¬ 
der og forsvandt. Observatør nr. 1 så objek¬ 
tet på azimut 72,136 mm., og observatør 
nr. 2 på 70,383 mm. Rapporterne er udført 
på formularen »Vejledning i undersøgelse 
af uidentificerede flyvende objekter« og af¬ 
leveret af begge hold observatører. 

vi ønsker en intellektuel og ærlig 
debat, er en slags logik, f.eks.: 
Forskellen mellem en tilstrække¬ 
lig betingelse og en nødvendig 
betingelse. Eksempel: Alle kvinder 
er mennesker, men ikke alle men¬ 
nesker er kvinder. I vor sammen¬ 
hæng: Alle naturlige tildragelser 
og fænomener kan under visse 
forhold være stimuli for UFO-rap- 
porter, men ikke alle UFO-rappor- 
ter hidrører nødvendigvis fra så¬ 
danne ting og fænomener. Ind¬ 
holdet i en stor del rapporter fra 
meget ansvarsfulde vidner under¬ 
støtter i virkeligheden denne på¬ 
stand. 

Skeptikerne overser bekvemt et 
andet interessant mønster: Det er 
meget sigende, at UFOer bliver ob¬ 
serveret og rapporteret selv i de 
lande, hvor UFO-omtale i pressen 
undertrykkes og/eller, hvor kom¬ 
munikationen er så dårlig, at der er 
ringe mulighed for aftalt spil. Alli¬ 
gevel bliver det samme rapporte¬ 
ret fra disse lande, som fra De for¬ 
ende Stater, hvor ethvert barn fra 
TV og tegneseriehæfter ved, hvor¬ 
dan et UFO formodentlig ser ud. 
Det fortælles f.eks., at det i Kina 
under formand Mao var forbudt at 
tale om UFOer, men nu hvor denne 
undertrykkelse er borte, fremkom¬ 
mer der typiske rapporter, nogle 
af dem omhandler hændelser fra 
tidligere år. 

Ved at koncentrere sig om nog¬ 
le få særprægede tilfælde, synes 
skeptikerne at glemme det samle¬ 
de mønster i rapporterne, og de 
mennesker, der forårsager dem. 
F.eks. har et antal undersøgelser 
vist et positivt sammenhæng mel¬ 
lem kvaliteten af en rapport — 
dens sammenhæng, beskaffen¬ 
hed, detaljer og besynderlighed — 
og vidnets uddannelsesmæssige 
baggrund og modenhed. Man kun¬ 
ne let forvente noget andet: Jo me¬ 
re velformuleret og uddannet vid¬ 
net er, jo lettere må det være at 
finde en fornuftig forklaring på op¬ 
levelsen, da denne person på 
grund af sin baggrund må være i 
stand til at assimilere, koordinere 
og sammenhængende beskrive be¬ 
tydningsfulde detaljer. Og man 
kan ligeledes tænke, at de sæl¬ 
somme, vanskelig-at-forklare rap¬ 
porter må komme fra uuddannede, 
ukomplicerede vidner. Men det vi¬ 
ser sig at være lige omvendt. 

I en fornylig udkommet statistisk 


undersøgelse af UFOer i Sovjet 
Unionen (7), ikke omtalt af det 
skeptiske team, er resultaterne 
udgivet med godkendelse og støt¬ 
te af Afdelingen for almen fysik og 
astronomi under Videnskabernes 
Akademi. Af de 256 russiske rap¬ 
porter, der var udvalgt til undersø¬ 
gelse, var de 42% af observatio¬ 
nerne gjort af videnskabsmænd og 
ingeniører, og forbavsende nok er 
7V2% gjort af astronomer. 

De russiske analytikere konklu¬ 
derer, at uanset årsagen var UFO- 
fænomenet virkeligt i den betyd¬ 
ning, at »der er en bestemt type 
fænomener, der viser stabile, sta- 

tistiske egenskaber«. Med andre 
ord, de forbløffende rapporter har 
mange ting tilfælles, hvilket næp¬ 
pe ville være tilfældet, hvis rappor¬ 
terne var affødt af et sammenbryg 
af et naturligt eller menneskabt 
fænomen. Ved at udskille nogle få 
enkelte tilfælde og angribe dem, 
mister vore skeptiske venner det 
samlede overblik. De har næsen i 
nogle få træer, men kan ikke se 
skoven. 

De overser også et tydeligt pa¬ 
radoks. De påstår, at UFO-rappor- 
terne ofte er konstruerede, unøj¬ 
agtige og vildledende. Da de fleste 
af disse rapporter kan forklares 
som værende fly, meteorer, ballo¬ 
ner o.s.v., må rapporterne imidler¬ 
tid være nøjagtige nok til at tillade 
sådan en identifikation. Betegner 
vi kun de rapporter, der forbliver 
uforklarede som værende unøjag¬ 
tige? Paradokset: Nøjagtighed til¬ 
lægges de forklarede rapporter, 
unøjagtighed tillægges de uiden¬ 
tificerede! 

Forat gøre det kort: Min indstil¬ 


ling er, som fremført på Smithso- 
nian og som fastholdt nu i flere år, 
efter at have gennemgået min lan¬ 
ge skeptiske periode, at vi i UFO- 
fænomenet har noget, som fortje¬ 
ner et seriøst studium, lige meget 
hvad der forårsager det, for det kan 
meget vel være betydningsfuldt 
for vor velfærd og vor videnskab. 
Vi har et fænomen, hvis manifes¬ 
tation rapporteres på tværs af de 
forskellige kulturer fra det mørke¬ 
ste Afrika og Australiens ødemar¬ 
ker gennem den tredie verden og 
til de højst udviklede kulturer. 

Til sidst et citat fra LaPlace, en 
astronom, som levede i det 18. år¬ 
hundrede: »Vi er så langt fra at ken¬ 
de alle naturens kræfter og de 
mange forskellige måder, de op¬ 
træder på, at det ikke er en filosof 
værdigt kun at benægte fænome¬ 
ner, fordi de er uforklarlige for vor 
nutidige viden. Jo sværere det er 
at anerkende et fænomens eksi¬ 
stens, jo mere forpligtede er vi til 
at undersøge det med stigende 
omhu«. 

Det er også min indstilling til 
UFO-fænomenet. □ 

NOTITSER 


Kort fortalt 


Under denne overskrift 
bringes løst og fast - 
herunder også avisnotitser, 
som vi ikke altid har haft 
mulighed for at undersøge 
nærmere. red. 


UFOer følger fly i Kenya 

En australsk pilot, der ønsker at 
være anonym, havde i 1966 en ob¬ 
servation i Kenya. 

Vidnet, som var pilot på et DC 3 
fly ved East African Airways og 
med 14.500 timers erfaring, bragte 
den tidlige morgenavis fra Momba- 
sa til Nairobi. Det var søndag mor¬ 
gen lige efter daggry, og han fløj 
i nordlig retning med en fart på 
135 knob. Piloten og 2. piloten be¬ 
mærkede pludselig nogle ovale og 
linseformede objekter til højre for 
flyets cockpit. 

Objekterne fløj i formation og var 
i 5—6 km afstand i en vinkel på 


15-20°. under flyet. De fløj foran et 
bakkedrag, som går nordpå til Nai¬ 
robi. De så ud til at være metal¬ 
liske som aluminium på et luftfar¬ 
tøj, hvori sollyset reflekterer. 

Objekterne fulgte flyet i omkring 
10-15 min. stadig i samme retning 
og med samme hastighed. De kun¬ 
ne af og til ses med himlen og bak¬ 
kedragene som baggrund. Vidnerne 
kontaktede flyvekontrollen i Nairo¬ 
bi og fik at vide, at intet jetfly var 
over Nairobi på denne tid. Forma¬ 
tionens størrelse kunne stort set 
sammenlignes med størrelsen af 
Månen. 

Omkring 48 km sydøst for Nairo¬ 
bi drejede objekterne pludselig 
med en voldsom accelleration mod 
øst i en stejl stigning. De var nu 
over vidnets fly og forsvandt, sta¬ 
dig i formation, mod nord-nordøst 
gennem dalen mod Kenyas nord¬ 
lige grænseområde. Objekterne for¬ 
svandt med en voldsom fart — de 
sås det ene sekund, og i det næste 
varde ude af syne. 


Ingen tegn eller kendingsmærker 
blev bemærket på objekterne, og 
der var ingen synlige fremdrivnings- 
midler. Intet blev bemærket på ra¬ 
darskærmen. Nairobi havde formo¬ 
dentlig ikke langdistanceradaren i 
aktivitet, da intet andet fly var i 
luften på denne tid. Solen var netop 
kommet op i øst i 15-20° højde over 
horisonten (objekterne var 15-20° 
under). Vejret var godt, og sigtbar¬ 
heden var 130-160 km (de sædvan¬ 
lige vejrforhold på en østafrikansk 
morgen), og der var kun få lave 
skyer. Efter flyets landing i Nairobi 
blev vidnerne interviewet for at af¬ 
gøre, om objekterne kunne have 
været meteorer eller RAF Vampire- 
fly, men man fandt ingen forklaring. 

Hvad var det? Objekternes fan¬ 
tastiske accelleration samt det ne¬ 
gative check med flyvekontrollen i 
Nairobi udelukker et fly som mulig 
forklaring. 

Vidnet fastslog, at maskinen fløj 
over kratbevoksede områder uden 
begyggelse. Dette udelukker almin¬ 
delige lysreflekser fra lys på jorden. 

Følgende kendsgerninger kunne 
understøtte hypotesen om, at fæ¬ 
nomenet har været en bisol: 

a. Objekterne var i samme vinkel 
under flyet, som solen var over 
horisonten. 

b. Vinkelstørrelsen af den sam¬ 
lede gruppe af objekter var 
den samme som solens vinkel¬ 
størrelse. 

Denne hypotese synes imidlertid 
ikke at være i stand til at forklare 
de kendsgerninger, at: 

a. Der blev observeret seks ob¬ 
jekter, 

b. som så ud til at være metal¬ 
liske, og 

c. som forsvandt med en over¬ 
ordentlig stor hastighed i en 
skarp stigning. 

Oversættelse: G. Waarst/KMH 
Kilde: UFORAN , nr. 3, 1982 

Dr. Menzel havde en 
UFO-observation! 

Af J. Allen Hynek 
Det er vist ikke nødvendigt at for¬ 
tælle dem, der har fulgt med i UFO- 
debatten gennem de seneste år, at 
afdøde dr. Menzel var en af sin tids 
ivrigste afvisere af UFO-sagen. Han 
var chef for Harvard College Obser¬ 
vatoriet, og jeg var så privilegeret, 
at jeg kendte ham ret godt som en 
kollega indenfor astronomien. I den 
tid jeg var ved Harvard-Smithso- 
nian, lå mit kontor ikke langt fra 
hans. Hans forstokkede syn på 
UFOer smittede dog ikke af på vort 
venskab (jeg tror, han altid regnede 
med, at han før eller siden fik mig 
overbevist om, at jeg tog fejl!) og 
jeg kunne altid betragte ham som 
en ven og en dygtig astronom. 



Dr. Donald H. Menzel. 


Ved en gennemgang af gamle 
Blue Book optegnelser, opdagede 
jeg en UFO-rapport, Menzel havde 
lavet til Blue Book den 16. maj 
1949 om en observation, han havde 
haft den 12. maj. Selvfølgelig rap¬ 
porterede han det ikke som et 
UFO. . . faktisk blev begrebet UFO 
ikke anvendt før efter 1952. . . men 
snarere som noget, han ikke kunne 
forklare som et naturligt fænomen, 
skønt, som man vil se, han havde 
forsøgt meget ihærdigt! 

For retfærdighedens skyld vil jeg 
bringe hele hans rapport, så jeg 
ikke bliver beskyldt for at tage no¬ 
get ud af en sammenhæng. Jeg vil 
dog hen ad vejen give nogle kom¬ 
mentarer (med kursiv). Jeg tror, at 
både rapporten og flyvevåbenets 
hurtige afvisning af den til trods 
for dens uangribelige ophavsmand, 
vil interessere især lidt ældre læ¬ 
sere. 


»Om natten den 12. maj 1949, 
mens jeg kørte fra Holloman Air 
Force Base til Alarmogordo i en 
todørs sedan, bemærkede jeg et 
atmosfærisk eller himmelsk (?) fæ¬ 
nomen, som jeg ikke har været i 
stand til at forklare. Jeg er stadig 
ikke overbevist om, at det jeg så, 
ikke blot var en optisk illusion af 
usædvanlig karakter.« 

Hynek’s bemærkning: Han formoder, 
at det må være atmosfærisk, him¬ 
melsk eller en illusion, for selv om 
han var astronom, var der absolut 
ikke plads til andet i hans univers!) 

»Kort efter jeg havde forladt Hol¬ 
loman Base, så jeg mod øst i ret¬ 
ning af Sacramento området. Klok¬ 
ken var vel omkring 21.30 eller må¬ 
ske kun 21.15. Jeg så månen stå 
op. På det tidspunkt stod månen 
vel 15-18° over Sacramento højde¬ 
draget. Månen var næsten fuld og 
himlen lys. Det overraskede mig 
derfor, at jeg kunne se en klar stjer¬ 
ne 6 til 8° øst for månen. Når him¬ 
len er så lys, at de svage stjerner 
ikke kan ses, har jeg svært ved at 
lokalisere konstellationerne. 

(Ikke overraskende, da mange pro¬ 
fessionelle astronomer ikke er 
hjemme i konstellationerne! Hynek’s 
bemærkning). Stjernen havde en 
svag rødlig farve. 

Jeg betragtede den et til to mi¬ 
nutter, og opdagede så endnu en 
stjerne nær horisonten. Stjernen 
fremstod sløret på grund af, troede 
jeg, en lavt hængende atmosfærisk 
dis. I løbet af et halvt minuts tid 
opdagede jeg en anden stjerne 
omkring tre grader syd for den før¬ 
ste. Jeg tror, den nordligste stjer¬ 
ne dukkede op først, men jeg er 
ikke helt sikker. 

Min første indskydelse var, at 
det var Castor og Pollux i Tvillin¬ 
gerne. Begges lysstyrke øgedes 
langsomt, hvilket ikke var overras¬ 
kende for to stjerner, der var ved at 
stå op. Jeg betragtede dem endnu 
et minut og kom pludselig i tanke 
om, at det faktisk ikke kunne være 
Castor og Pollux, da Tvillingerne 
befandt sig i vest og ikke i øst. Til¬ 
lige med gav størrelsen på det dif¬ 
fuse lys mig stof til eftertanke. 
Diametrene var, så vidt jeg kan sige 
det, næsten lige store, hvilket vil 
sige omkring en fjerdedel af fuld¬ 
månens diameter. (Hynek’s be¬ 
mærkning: Ingen stjerne kunne ha¬ 
ve haft en sådan diameter. . . den 
ville kunne ses som en skive og 
ikke som en punktformet stjerne). 
Den følgende tegning, der er tegnet 
efter hukommelsen omkring 12 ti¬ 



mer senere, afbilleder de omtrent¬ 
lige omgivelser: 

De diffuse stjerner (Hynek’s be¬ 
mærkning: Hvorfor blive ved med 
at kalde dem stjerner?) var tre eller 
fire grader over horisonten, som 
udgjordes af bjergryggen. 

Jeg bruger briller med dobbelt¬ 
slebne glas, og jeg drejede hovedet 
for at være sikker på, at fænome¬ 
net var virkelig. Jeg rullede vinduet 
lidt ned. Pletterne (Hynek’s bemærk¬ 
ning: Nu er stjernerne blevet til 
pletter) var der stadig. Jeg var sta¬ 
dig ikke opmærksom på, at fæno¬ 
menet skulle være noget særligt, 
da det sydlige objekt pludselig for¬ 
svandt. Da bad jeg chaufføren stop¬ 
pe bilen, men i samme øjeblik for¬ 
svandt det nordlige objekt. Det 
nordlige objekt havde været en 
ubetydelighed lysere. Da pletterne 
havde deres maximale lysstyrke, 
lyste de som en stjerne af magni- 
tude nul til en. Farven var hvid mu¬ 
ligvis med et grønligt stænk. De 
var synlige i omkring seks minut¬ 
ter, mens bilen, der kørte 80 km/h, 
havde kørt mindst 5 km. Jeg er sik¬ 
ker på, at i det tidsrum ændredes 
retningen til objekterne højst 2°. 
Jeg vil endda vove at sige, at æn¬ 
dringen højst var 1 °. Med en grund¬ 
linie på 5 km afslører en beregning, 
at objekterne var mindst 290 km 
borte, at deres indbyrdes afstand 
var mindst 14 km og deres diame¬ 
tre var omkring 1,2 km. 

Det kan være, at pletterne var 
skyer, men de opførte sig sandt at 
sige usædvanligt. Hele fænomenet 
er en gåde. Det kan have en gan¬ 
ske enkel forklaring, men det synes 
ikke, som om der findes en tilfreds¬ 
stillende teori. Jeg rapporterer 
hændelsen for fremtidig registre¬ 
ring. 

Underskrevet 
Donald Menzel 
Harvard Observatoriet 

Kilde: 

International UFO Reporter 
november/december 1982/FR. 

MARS _ 

Sovjetiske teorier 

Af Jurij Kolesnikov 


Hypoteser og teorier om forholde¬ 
ne på Jordens naboplaneter dukker 
stadig op. Nu er Mars igen i søge¬ 
lyset. Det er ganske vist nu flere år 
siden, man sidst opfangede signa¬ 
ler fra de sovjetiske interplanetari- 
ske Mars-sonder. Også de ameri¬ 
kanske Viking-stationer har været 
tavse gennem længere tid. Ikke 
desto mindre fortsætter diskussio¬ 
nerne blandt videnskabsmændene. 

Der er stadig ikke nået en ende¬ 
gyldig forkalring på de udtørrede 
flodlejer på Mars. Hvornår og hvor¬ 
for fordampede vandet fra disse 
floder? Hvis klimaet på planeten 
ikke var så barsk tidligere, hvorfor 
skiftede det da? Svarene på disse 
spørgsmål er vigtige, ikke blot for 
at få kendskabet til Mars’ historie, 
men også for bedre at forstå vor 
egen planets udvikling. 

For nylig fremsatte den sovjeti¬ 
ske videnskabsmand Kiri 11 Kon- 
dratjev og hans medarbejdere en 
ny hypotese. De finder det sand¬ 


synligt. at klimaet på Mars er æn¬ 
dret i forbindelse med et vulkan¬ 
udbrud, der engang har fundet 
sted, og hvis kolossale størrelse 
har gjort et stort indtryk på for¬ 
skerne. 

De mener, at ændringerne hæn¬ 
ger sammen med den såkaldte 
»drivhus-effekt«, atmosfærens evne 
til at lade solens stråling slippe 
igennem og på samme tid tilbage¬ 
holde den modsat rettede varme¬ 
stråling fra den opvarmede over¬ 
flade. Følgen er, at planeten var¬ 
mes op. Drivhuseffekten er særlig 
tydelig på Venus, der er omgivet 
af en tyk luftformig atmosfære. 
Fænomenet er imidlertid lige så ty¬ 
pisk for en hvilken som helst anden 
planet med atmosfære - f.eks. Jor¬ 
den. Effekten er her mindre, og for 
Mars, der kun har en tynd atmos¬ 
fære, må den være forsvindende. 

Ophavsmændene til de nye hy¬ 
poteser mener, at drivhus-effekten 
på Mars kan have været større tid¬ 


ligere. De mener, det er gået til på 
følgende måde. Da de store vulka¬ 
ner var i udbrud, udsendte de store 
lavastrømme og udspyede store 
mængder aske og damp i atmo¬ 
sfæren. Efterhånden som lavaen af¬ 
køledes, udsondrede den svovlhol¬ 
dige luftarter, der gik i forbindelse 
med vanddampe og dannede et lag 
af skyer over planeten, bestående 
af bitte små dråber svovlsyre. Dette 
lag forstærkede drivhuseffekten og 
dermed steg planetens temperatur 
og atmosfærens fugtighedsgrad. 
Alt dette førte igen til regn- eller 
snefald, som er løbet sammen i 
strømme på planetens overflade, 
og har dannet de omdiskuterede 
flodlejer. 

Da vulkanudbruddene døde 
hen, begyndte svovlsyre opløsnin¬ 
gerne i atmosfæren at falde ned 
på overfladen og berigede dermed 
grunden med svovlforbindelser. 
Det bekræftes af ændringer i den 
kemiske sammensætning af over¬ 
fladematerialet på Mars, der inde¬ 
holder langt mere svovl end tilfæl¬ 
det er på Jorden. 

Der er også et andet problem, der 
fortsat optager videnskabsmæn¬ 
dene. Man har indtil nu ment, at 
Mars kunne give muligheder for 
opståen af organisk liv. Resulta¬ 
terne af de amerikanske Viking¬ 
sonders biologiske eksperimenter 
gjorde biologerne mindre optimi¬ 
stiske, men de tvivler — og håber 
måske stadig. 

Sergej Aksjonov fra Moskvas 
Statsuniversitet prøvede for tre år 
siden at rejse spørgsmålet på ny. 
Han søgte at forklare nogle af de 
fænomener, der iagttoges under 
eksperimenter med bundprøver på 
Mars, med hypotetiske mikroorga- 



Sådan ser Mars’ overflade ud. Jorden er orangerød og alt er dækket af et tyndt, rødt 
støvlag. Også himlen er lyserød på grund af støv i luften. 

nismer. Samtidig måtte han anta¬ 
ge, at de små »marsboere« adskil¬ 
te sig betydeligt fra deres mod¬ 
parter på Jorden, og at deres sam¬ 
spil med omgivelserne var base¬ 
ret på helt andre principper. Han 
blev imidlertid imødegået af en 
anden fremtrædende sovjetisk 
videnskabsmand, mikrobiologen 
Aleksandr Imsjenetskij. Han ud¬ 
førte nogle laboratorie-eksperi- 
menter, der atter viste, at nogle 
—aldeles livløse — komponenter 
af Marsbunden kunne fremkalde 
de livgivende processer, som var 
iagttaget under Viking-sondernes 
eksperimenter. 

Der drøftes nu en ny, igen mere 
pessimistisk hypotese. En gruppe 
sovjetiske forskere har udført end¬ 
nu et eksperiment for at nå frem 
til en tolkning af de biologiske 
eksperimenter på Mars. Da man i 


hovedsagen kender sammensæt¬ 
ningen af grunden på Mars, kunne 
man fremstille en lignende blan¬ 
ding af bundprøver her på Jor¬ 
den.Laboratorieforholdene var så 
tæt på de »naturlige« forhold på 
Mars som muligt. Testrøret blev 
udsat for høje temperaturer for at 
fjerne ethvert spor af jordiske 
mikrober, jord atmosfæren udskif¬ 
tet med Mars’ atmosfære, d.v.s. 
kuldioxyd, og røret derpå udsat 
for hurtig elektron- og gammastrå¬ 
ling. 

Den sidste procedure var den 
vigtigste, der adskilte dette eks¬ 
periment fra alle tidligere. Den er 
nødvendig for at efterligne den 
kosmiske stråling, der uophørligt 
bombarderer Mars’ overflade, som 
er praktisk taget ubeskyttet af at¬ 
mosfære, hvorved den kemiske 
sammensætning af det øverste 


lag ændres gradvis. Den strålings¬ 
dosis, testrøret blev udsat for, 
svarede til den mængde, som 
Mars’ overflade har været udsat 
for i halvanden milliard år. 

Viking-sondens automatiske 
eksperimentudstyr blandede vand 
i hver prøve Marsstøv. De sovje¬ 
tiske forskere gjorde det samme 
med den døde, kunstige Mars- 
jord. De iagttog da processer me¬ 
get lig dem, der registreredes på 
Mars for flere år siden, og som 
blev antaget for biologisk aktivi¬ 
tet. 

Betyder nu alt det, at den »Røde 
Planet« definitivt er blevet stemp¬ 
let som absolut uden liv af nogen 
art, eller er der stadig håb tilbage? 
Det sidste eksperiment, som de 
sovjetiske forskere har foretaget, 
giver ikke megen plads for opti¬ 
misme. (APN) □ 



Billedet viser et gammelt højslette-område, der ved en ukendt proces er blevet blotlagt. Vindblæste rester er tilsyneladende ophobet i 
dalene og danner her strenge af klitter på tværs i bunden af dalene. Overfladen på højsletten har stadig en sandpapirsagtig struktur, 
som formentlig også skyldes vindaktivitet. Området, der her er af billedet, stammer fra en af Viking-sonderne, og det er 12 km i bredden. 

UFOLQGI _ 

Skeptiske astronomer 

Af Alvin H. Lawson*) 


Dr. J. Allen Hynek beretter i sin bog The UFO Experience, at 
ved en astronom-konference i 1968 blev en aftenreception 
afbrudt, da der blev rapporteret om mærkelige nattelys — 
UFOer — lige udenfor. Flere hundrede videnskabsmænd 
reagerede med forlegen fnisen og gøren nar. Men som Hynek 
skriver: »Ikke en eneste af astronomerne gik udenfor i som¬ 
mernatten for selv at få syn for sagen«(1). 


Astronomernes reaktion på det rap¬ 
porterede UFO illustrerer i det små 
denne professions holdning til fæ¬ 
nomenet gennem de sidste tre år¬ 
tier. Dette tilfælde er meget beteg¬ 
nende, da astronomerne ligesom 
de øvrige videnskaber vender det 
blinde øje mod UFOerne, hvilket 
utvivlsomt har været årsagen til, at 
der endnu ikke har været foretaget 
en tilbundsgående videnskabelig 
undersøgelse af fænomenet. End¬ 
nu, 28 år efter Kenneth Arnolds 
berømte observation undrer vi os 
stadig, når vi hører rapporterne om 
de mærkelige ting, der ses på him¬ 
len — og hverken de mange skep¬ 
tikere eller de få tilhængere blandt 
astronomerne har »bevist« noget på 
nuværende tidspunkt. Så debatten 
fortsætter lige heftigt. 

Men en analyse af udtalelser fra 
astronomer om deres syn på UFO¬ 
erne viser, at de skeptiske astro¬ 
nomer ikke opfylder videnskabens 
påståede idealer om nysgerrighed 
og objektivitet, når det drejer sig 
om UFO-polemikken. Blandt skep- 

*) Alvin H. Lawson er professor i engelsk 
ved California State University, Long 
Beach. 

Denne artikel er et indlæg fra en kon¬ 
ference holdt af AANC, ALPO og Western 
Amateur Astronomers den 10. august 
1975 i San Francisco, Californien. 


tikernes argumenter findes typisk en 
eller flere af flg. mangler: et ukend¬ 
skab til dataene, en uvidenskabe¬ 
lig fremgangsmåde og/eller en fejl¬ 
agtig logik, mens tilsvarende, alvor¬ 
lige svagheder sjældent viser sig i 
tilhængernes argumentationer.. 

Jeg er ikke i tvivl om skeptiker¬ 
nes faglige kunnen, kun deres for¬ 
muleringsevne — den måde hvor¬ 
på de bruger sproget. Jeg må lige 
tilføje, at på grund af tidsnød vil 
jeg hovedsagelig lægge vægten 
på de skeptiske astronomers argu¬ 
menter. 

Et par definitioner: Jeg definerer 
»tilhængererne« som de astrono¬ 
mer, der enten mener, at UFOerne 
er virkelige anomalier, eller at de 
er yderligere studier værd, eller 
begge dele. »Skeptikerne« definerer 
jeg som de astronomer, der mener, 
at alle UFOer sandsynligvis kan 
identificeres — bare der er tilstræk¬ 
keligt med oplysninger — som na¬ 
turlige fænomener, misfortolknin¬ 
ger, psykologiske o.s.v. (Jeg igno¬ 
rerer andre mulige kategorier — 
nogle astronomer tager ikke stil¬ 
ling, andre er selvmodsigende, nog¬ 
le har endda selv set et UFO —og 
jeg undskylder simplificeringen, 
skønt den gør mit synspunkt tyde¬ 
ligere). 

Lige en ting mere: Hvorfor være 


på nakken af astronomerne? De 
fortjener nemlig ros for at tage sig 
af et upopulært emne, og bør kun 
kritiseres fordi de, på trods af de¬ 
res uvidenhed om UFOer, har ud¬ 
talt sig om dette emne — hvilket 
de aldrig ville have gjort om emner 
indenfor deres specialer. Ydermere 
kan man hævde, at de, der er be¬ 
skæftiget med astronomi, kunne 
have gjort og stadig kan gøre mere 
end noget andet videnskabeligt 
område for at få et bedre studium 
af UFO-fænomenet sat igang, (kan 
tyve Carl Sagan’er i sene »talk 
shows« og overfor en komité ned¬ 
sat af kongressen ikke ændre uni¬ 
verset?). 

Jeg tror, at den amerikanske be¬ 
folkning ønsker, at videnskaben 
skal tage mere seriøst på det fæ¬ 
nomen, som Donald Menzel affær¬ 
diger som »en moderne myte« (2), 
men som Allen Hynek tror vil føre 
til et »kvante hop« (3) i menneskets 
viden. 

Der er intet nyt i den tanke, at 
UFOdebatten er karakteriseret ved 
et misbrug af sproget. En under¬ 
afdeling i det amerikanske aero¬ 
nautiske og astronautiske institut 
fandt at UFO-problemet (4): 
ofte druknede i, hvad der viste 
sig at være en labyrint af forud¬ 
indtagne standpunkter, følelser, 
fordomme, uovervejede konklu¬ 
sioner og overdreven og vild¬ 
ledende omtale. 

I et tidsskrift kan den typiske 
overskrift lyde sådan: »Bliver vore 
satellitter kidnappet?« eller den be¬ 
rømte: »En flyvende tallerken red¬ 
dede min dyd!« Men sensations¬ 
pressen og »kontaktpersonerne« 
har dog ikke eneret på sprogmis¬ 
brug. Beviselige misinformationer, 

ukritiske og ulogiske erklæringer 
om UFOer er i en stadig strøm gen¬ 
nem de sidste næsten 30 år kom¬ 
met fra de nationale medier, USAs 
regering og fra de større videnska¬ 
belige institutioner. 

Måske er den mest berettigede 
klage fra de mennesker, der er po¬ 
sitivt indstillet overfor UFOerne, 
at de skeptiske astronomer er fuld¬ 
stændig uvidende mht. UFO-datae- 
ne. For eksempel: Jeg underviser 
ved et kursus i sproglig analyse 
af UFO-litteraturen ved det engel¬ 
ske institut ved California State 
University, Long Beach. En af mine 
gæsteforelæsere sidste efterår var 
en udtalt skeptiker, som havde en 
omfattende astronomisk baggrunds¬ 
viden. Men ved de efterfølgende 
spørgsmål og svar var det meget 
tydeligt for mine elever, at han kun 
havde læst meget lidt eller måske 
slet intet af den tilgængelige lit¬ 
teratur om UFOerne. Hans artikel 
om UFOer i en publikation fra ob¬ 
servatoriet indeholder ingen littera¬ 
turliste (5), men han ville sikkert 
ikke påtage sig at forelæse for en 
universitets-klasse — endsige frem¬ 
lægge en artikel til offentliggørel¬ 


se — om et astronomisk emne, 
uden en grundig gennemgang af 
den relevante litteratur. Sådan en 
arrogant holdning er meget almin¬ 
delig. Heldigvis lærte mine elever 
noget af dette tilfælde — at der er 
en mulig forbindelse mellem UFO- 
skepsis og uvidenhed om de til¬ 
gængelige data. 

Det ville være interessant at få at 
vide, hvilke seriøse UFO-materialer 
skeptikerne har læst og hvor om¬ 
hyggeligt, de har læst dem. I au¬ 
gust 1975-nummeret af Griffith 
Observer, kommenterede lederen 


Det ville være interessant 
at få at vide, hvilke 
seriøse UFO-materialer 
skeptikerne har læst - og 
hvor omhyggeligt... 


af et stort planetarium Hyneks bog 
og stillede spørgsmålet: »Hvorfor 
sker der ikke en god UFO-obser- 
vation ved et af det amerikanske 
astronomiske selskabs møder...?« 


(6) Hyneks anekdote om lige netop 
et sådant tilfælde (som jeg tidligere 
har citeret) er omtalt i første kapi¬ 
tels første afsnit i hans bog. En 
sådan sjusket optræden fra skep¬ 
tikernes side er ikke sjælden. 

Hvis de skeptiske astronomer i 
almindelighed er uvidende om da¬ 
taene, er det i nogen grad forståe¬ 
ligt. Litteraturen om UFOerne er 
yderst omfattende og — for at være 
overbærende — meget uensartet. 
I den gængse astronomi omtales 
UFOer næsten aldrig, og radio¬ 
astronomernes værk (så som Pro¬ 
ject Cyclops (7) og Bracewells 
The Galactic Club (8) undgår dem 
behændigt, skønt ETI er den ene¬ 
ste logiske begrundelse for deres 
aktiviteter. Man kunne ønske, at 
astronomerne regelmæssigt kunne 
læse analyser af UFO-observatio- 
ner i Science eller Nature i stedet 
for i The Mendocino Beacon eller 
lignende lokale aviser, hvor hoved¬ 
parten af UFO-rapporterne optræ¬ 
der. I de seneste år har videnskabe¬ 
lige tidsskrifter heldigvis bragt flere 
artikler om UFO-beslægtede em¬ 
ner. Imidlertid nægtede Science i 
1970 at offentliggøre en kritik af 

Her er en liste med navnene på nogle tilfældigt udvalgte astronomer og videnskabs- 
mænd fra nært beslægtede fagområder (plus fra nogle få andre områder). Fælles for dem 
er, at de enten har taget stilling til ufo-fænomenet eller at Alvin H. Lawson har kunnet 
slutte sig til deres stillingtagen. 


Condon Rapporten med den be¬ 
grundelse, at dets læsere ikke in¬ 
teresserede sig for UFOer — dog 
accepterede tidsskriftet senere 
samme år en artikel om, at de fle¬ 
ste UFO-observatører havde følel¬ 
sesmæssige problemer (9). 

Et af de steder, hvorfra der kom¬ 
mer oplysninger om UFOer, er de 
tidskrævende undersøgelser af de 


forskellige tilfælde. Hvor mange af 
skeptikerne, der har foretaget et 
sådant arbejde i marken, står ikke 
klart, men havde det været tilfæl¬ 
det lidt oftere, ville det helt sikkert 
give en meget mere oplysende 
debat. 

Da astronomerne ikke har oplys¬ 
ninger nok om UFOerne, har deres 
omtale af UFO-fænomenet ofte en 


lav I.Q. — informations kvotient. 
Skeptikerne haren tilbøjelighed til 
ikke at skelne mellem »kontakt¬ 
personer«, seriøse observatører el¬ 
ler undersøgere. Tilligemed gen¬ 
tager skeptikerne ofte hinanden: 
Vi læser de samme ting om de 
samme dårlige beviser, de samme 
langtrukne omtaler af IFOer (iden¬ 
tificerede flyvende objekter), svin¬ 
delnumre og vidnernes upålidelig¬ 
hed, de samme spekulationer base¬ 
ret på den gængse opfattelse af 
de fysiske loves udelukkelse af 
ETH’s (extra terrestrial hypotesis, 
hypotesen om de udenjordiske) 
sandsynlighed. Og — næsten al¬ 
tid — den samme gennemgående 
latterliggørelse. Vi har ret til at for¬ 
vente noget bedre fra de professio¬ 
nelle videnskabsmænd. 

Selv når skeptiske astronomer 
synes at være bekendt med UFO- 
dataene, kan der stilles spørgsmåls¬ 
tegn ved den måde, hvorpå de ana¬ 
lyserer dem. For det første er der 
en række antagelser og forudind¬ 
tagne holdninger, der har tilbøje¬ 
lighed til at påvirke deres formode¬ 
de videnskabelige objektivitet. En 
af disse, som Hynek har givet nav¬ 
net »Blue Book læresætningen« 
efter det resultatløse Air Force 
program, lyder som følger: »UFOer 
kan ikke eksistere, derfor gør de det 
heller ikke.«(10) Den antagelse er 
meget tydelig i Donald Menzels 
reaktion på den observation af be¬ 
sætningsmedlemmer, som en ang¬ 
likansk præst havde i New Guinea. 
Den lærde astronom mener ikke at 
fader Giil (Menzel ignorerer den 
bekræftelse mere end 25 indfødte 
vidner gav) så adskillige humanoide 
skikkelser bevæge sig rundt på og 
vinke fra det skiveformede fartøj i 
perioder på op til tre timer i løbet af 
flere på hinanden følgende dage. 
Menzel siger, at det, Giil i virkelig¬ 
heden så, var uregelmæssigheder 
i sine egne øjenvipper! Menzel kon¬ 
kluderer (11): 

»Jeg vil påstå, at min forklaring 
er mere fornuftig og meget mere 
sandsynlig end det alternativ, at 
det skulle være UFOer, der fløj over 
Papua og forsøgte at kommunikere 
med indbyggerne.« 

Da Menzel er overbevist om, at 
alt andet er mere sandsynligt end 
UFOer, virker det, som om han 
hellere tilpasser dataene til hypo¬ 
tesen end det modsatte. 

En anden antagelse, skeptikerne 

ofte gør sig skyldige i er, at alle 
UFOer kan forklares, hvis der bare 
er oplysninger nok. Dette har ført 
til to andre fremgangsmåder: 1) Be¬ 
tragt enhver UFO-rapport som 
værende enestående og ignorer 
derfor eventuelle sammenhænge 
med andre, lignende observationer, 
og 2) ignorer eventuelle beviser og 
gør et forsøg på at give en »forkla¬ 
ring« på UFO-rapporten, en frem¬ 
gangsmåde, der til tider kan fjerne 
astronomen fra hans speciale — 
som når Menzel gør sig overvejel¬ 
ser, om observatøren har problemer 
med synet, eller når Sagan anty¬ 
der, at en helikopterkaptajn og tre 
besætningsmedlemmer ikke så et 
UFO, men at alle tre på samme tid 
havde en hallucination (12). 

Den væsenligste svaghed, der 
ofte er at finde i skeptikernes ar¬ 
gumentation, er, at man lader ho¬ 
vedproblemet stå ukommenteret, 
d.v.s., om UFOerne virkelig repræ¬ 
sentereret hidtil ukendt fænomen. 
Dette spørgsmål må besvares før 
noget andet. E.T. hypotesen f.eks. 
virker attraktiv på både skeptikere 
og tilhængere — ja selv på denne 
konferences planlæggere — men 
man må nok alligevel sige, at spe¬ 
kulationer vedrørende denne hypo¬ 
tese er forhastede. Set ud fra et 
strengt logisk synspunkt, er der for 
tiden mange — måske fantastiske 
— anvendelige UFO-hypoteser, og 
de fleste af dem er anvendelige, 
indtil andet er bevist. 

At bevise eller modbevise UFO- 
ernes usædvanlighed er svært. Men 
ved at studere UFOerne og ikke 
IFOerne, får vi pålidelige data — 
d.v.s. den del af fænomenet, der 
står tilbage efter kompetente for¬ 
skere har foretaget en tilbunds¬ 
gående undersøgelse, — ca. 20% 
af rapporterne er os stadig en gåde. 
Vi vil ikke udtale os om »signalet« 
før »støjen« ikke længere generer 
os. 

De skeptiske astronomer begår 
en tredie sproglig fejl, nemlig lo¬ 
giske fejlslutninger, et fænomen 
der er meget almindeligt i såvel 
UFO-litteraturen som i de fleste 
diskussioner. Deres konklusioner 
er ikke altid en logisk følge af de¬ 
res præmisser. Lad os se på nogle 
af de fejl, skeptikerne begår i det, 
de skriver: 

Årsagsbegrebet. I et forsøg på at 
bortforklare alle rapporter bruger 
skeptikerne alle tænkelige forklarin¬ 


ger på det sete. En af de mest al¬ 
mindeligt anvendte bortforklarin¬ 
ger, der bruges, kan ses i William 
Kaufmanns teori (13). 

Det, vi nu betegner som flyven¬ 
de tallerkner, blev gjort til et fæ¬ 
nomen, virkeligt eller ej, små to 
år efter den første atombombe. 
Samt i William Hartmanns hypo¬ 
tese (14): 

I filmen The Day the Earth Stood 
Still (Den dag jorden stod stille) fra 
1951, så man en flyvende tallerken 
på radaren, da denne landede i 
Washington DC. Nogle måneder 
senere var radaroperatørerne i Was- 


Hvis man vilkårligt kan 
udvælge nogle få særlige 
tilfælde og ignorere alle 
andre, kan enhver teori 
» bevises «... 


hington’s Nationale Lufthavn over¬ 
bevist om, at præcis det samme 
var ved at ske. 

Men den éntydige årsag er sjæl¬ 
dent så tydelig — det drejer sig 
nærmere mere om en kombination 
af årsager i det enkelte tilfælde. 
Denne fejlagtige antagelse kaldes 
derfor post hoc ergo propter hoc 
(»efter dette — derfor som følge af 
dette«). Blot fordi en ting går forud 
for en anden i tid, er dette utilstræk 
keligt som bevis på en naturlig 
sammenhæng. 

Øgenavne. I UFO-litteraturen bru¬ 
ges ofte nedværdigende betegnel¬ 
ser. Således afviste sir Bernard 
Lowel de mennesker, der rappor¬ 
terede UFO-observationer, ved at 
kalde dem for nogle »gevaldige fø¬ 
lelsesladede mennesker« og emnet 
selv for noget »forfærdeligt non¬ 
sens« (15). Og da Fred Whipple 
blev udspurgt om UFOer, sagde 
han: »Jeg kommer ikke med offent¬ 
lige udtalelserom religiøse kultes 
tro!«(16) Selv de noget mere ven¬ 
lige betegnelser som »UFO-fan« og 
»UFO-entusiast« bruges ofte som 
øgenavne, anførselstegnene om¬ 
kring »UFO-log« og »flyvende tal¬ 
lerken« kan på en eller anden må¬ 
de antyde noget negativt. En arti¬ 
kel i en Los Angeles avis om 
James McDonalds død havde som 


overskrift »»Ekspert« i UFOer fun¬ 
det død« — at »ekspert« var i an¬ 
førelsestegn siger vist alt (17). 

Udvælgelse. Hvis man vilkårligt 
kan udvælge nogle få særlige til¬ 
fælde og ignorere alle andre, kan 
enhver teori »bevises«. Selvfølge¬ 
lig er udvælgelse urimelig på grund 
af den fordrejning, der herved 
sker. Selv en person, der er vant 
til at studere himlen, kan forveks¬ 
le et naturligt fænomen med et 
UFO — og de nyder at fortælle 
om disse IFOer. På denne måde 
viste amatørastronomen Leslie 
Peltiers observation midt i 1950’er- 
ne sig at være en flok gæs (18). 
Men sådanne tilfælde tillader os 
ikke at generalisere, så alle UFO- 
observationer gøres til vildgæs, 
balloner, klare planeter, illusioner 
o.s.v. Et par udvalgte og let for¬ 
klarlige tilfælde beviser ikke, at 
UFO-gåden slet ikke eksisterer. 

Falske analogier. Skeptikerne 
bruger ofte at sætte lighedstegn 
mellem to ting, hvor det ofte ved 
nærmere undersøgelse viser sig, 
at disse ligheder slet ikke eksi¬ 
sterer. For eksempel bruger Carl 
Sagan julemands-analogien som 
angreb på ETH (19) på denne 
måde: 

Tænk på julemands-hypotesen. 
Denne hypotese går ud fra, at en 
usædvanlig stor nisse hvert år den 
24-25. december på ca. 8 timer 
besøger 50 millioner hjem i USA... 
Vi kan foretage nogle beregnin¬ 
ger. Antag for eksempel at nissen 
tilbringer et sekund pr. hus. Det 
er dog ikke sådan, man normalt 
forestiller sig det — »Ho Ho Ho« 
og så hurtigt videre — men jeg 
forestiller mig, at han er særdeles 
effektiv og meget hurtig, det kun¬ 
ne forklare, hvorfor der aldrig er 
nogen, der ser ham. Med alle hu¬ 
sene måtte han i tre år ikke be¬ 
stille andet end at fylde strøm¬ 
per... Vi må derfor antage, at den¬ 
ne hypotese er uantagelig. Vi kan 
foretage den samme beregning 
med ETH, men med større usik¬ 
kerhed... 

Denne udspekuleret skrevne 
sammenligning anvender latterlig¬ 
gørelse: Julemanden er en del af 
vores barnetro, som ingen voksne 
tager alvorligt, og ved at bruge 
»den samme beregning« - har man 
indirekte fældet den samme dom: 
nemlig at kun et barn kan tro 


UFO-NYT 3/83 37 






på, at et UFO kan være et rumfar¬ 
tøj. Af ligheder/forskelle bør be¬ 
mærkes: Er både julemanden og 
UFOerne myter? Rapporterer fornuf¬ 
tige voksne dem begge? Hvilke da¬ 
ta er tilgængelige for de to fæno¬ 
mener (fotos, radarobservationer, 
rapporter osv.)? Indrømmer vi, at et 
væsen som Sagans julemand ikke 
kan eksistere, betyder det så også, 
at udenjordiske væsener heller ik¬ 
ke kan eksistere? osv. 

Ignorering af emnet. Denne fejl¬ 
tagelse definerer sig selv, og det 
bedste eksempel jeg kender, kom¬ 
mer fra Hynek: 

Da dr. Menzel en gang fik stillet 
spørgsmålet: »Hvad bør der gøres 
ved de UFO-rapporter, der ikke 
kan forklares?«, skrev han som 
svar: »Smid dem i papirkurven !«(20) 

Af andre almindelige bommer¬ 
ter er også de udefinerede begre¬ 
ber, forhastede generaliseringer, 
anvendelse af det, der skal bevi¬ 
ses som argument o.s.v. Alle dis¬ 
se og flere til er der mere end nok 
af i UFO-polemikken, og et vågent 
blik er en nødvendighed, hvis man 
skal gennemskue dem — det som 
Hemmingway kaldte en god, ind¬ 
bygget ævl-detektor. Der er nok af 
UFOer at opdage. 

Lige et ord til forsvar for skep¬ 
tikerne. Astronomi er en meget 
krævende videnskab, da der stilles 
større og større krav til astrono¬ 
mernes viden, alt imens bevillin¬ 
gerne bliver mindre og mindre, der 
er få jobs at få, og tid er penge. 
(»Nå du har set et UFO — til lykke 
med det. Og hvad så? Hvem har 
tid til at foretage en undersøgel¬ 
se?«) Der er andre grunde end 
astronomernes skepsis og mang¬ 
lende tid til den manglende til¬ 
bundsgående undersøgelse af 
UFOerne. De vigtigste er: 1) myn¬ 
dighedernes forsikring om at »de 
bedste videnskabelige hjerner ar¬ 
bejder med UFO-sagen, men de 
har intet påvist (hvilket giver tro¬ 
værdighed til UFO-gruppernes på¬ 
stande om »mørklægning«); 2) me¬ 
diernes sensationsjageri og »skøre 
kugler«; men nok først og frem¬ 
mest 3) UFO-bevisernes beskaffen¬ 
hed. 

Hvis vi taler om »bevis«, så har 
UFO-tilhængerne de største pro¬ 
blemer med UFO-beviserne, der 
udelukkende står og falder med 


troværdigheden af det, observa¬ 
tørerne beretter samt observatio¬ 
nernes pålidelighed. (Der er andre 
beviser — fysiske spor, fotogra¬ 
fier og elektroniske registreringer, 
fysiologiske effekter og selv psy¬ 
kiske manifestationer — men alle 
disse er afhængige af vidneud¬ 
sagnet og derfor af vidnernes på¬ 
lidelighed.) For at sige det kort, 
er beviserne i udbredt grad »blø¬ 
de«, for så vidt vi ved, er endnu 
ingen »lille mand med fodbold¬ 
hjelm« spadseret over græsplænen 
foran Det Hvide Hus (lige med 
undtagelse af de nuværende be¬ 
boere). 


Den moderne videnskab 
forsøger at gøre uni¬ 
verset fornuftsmæssigt 
forståeligt ved hjælp af 
metoder, der normalt ude¬ 
lukker større dele af 
menneskets erfaring... 


Dertil kommer, at UFO-forsknin- 
gen mangler en tilfredsstillende 
videnskabelig måde at gribe sa¬ 
gen an på. For selvom UFOerne 
har involveret et bredt fagligt 
spektrum af specialister fra fysik 
og biologi til de sociale områder, 
ja selv de humanistiske fag, og til 
trods for, at et stort antal seriøse 
»deltids forskere« i de sidste næ¬ 
sten tredive år har arbejdet meget 
intenst med sagen, ved jeg ikke, 
om der overhovedet er noget, der 
tyder på, at nogen af de anerkend¬ 
te videnskaber er egnede til under¬ 
søgelse af fænomenet. 

I tidligere tider var »videnskab« 
(scienta) et almindeligt begreb, 
der hentydede til viden af enhver 
art. Den moderne videnskab for¬ 
søger at gøre universet fornufts¬ 
mæssigt forståeligt ved hjælp 
af metoder, der normalt udelukker 
større dele af menneskets erfaring, 
særligt fra områder som meta¬ 
fysik, æstetisk forestillingsevne 
og især det irrationelle. Med hen¬ 
syn til UFOerne kan denne ude¬ 
lukkelse vise sig at være betyd¬ 
ningsfuld. Lad mig forklare dette 
nærmere: Sidste sommer hjalp 


jeg med at undersøge en rapport 
om et UFO, der var landet på en 
stor mark i Santa Ana. Vi inter¬ 
viewede de mennesker, der boede 
i det omkringliggende område, idet 
vi stillede almindelige spørgsmål 
uden at omtale UFOer. Den eneste 
bekræftelse, vi fik, kom fra en 
kvinde, der skønt hun ikke havde 
bemærket noget usædvanligt den 
omtalte aften, uopfordret fortalte, 
at hun de seneste år gentagne 
gange havde haft et mareridt om, 
at en »flyvende tallerken« ville lan¬ 
de »på den store mark bag huset.« 
Hvad videnskaben skal stille op 
med sådanne oplysninger, må den 
se at finde ud af! 

Med de »bløde« beviser og en 
tvivlsom angrebs-vinkel er det for¬ 
ståeligt, at skeptikerne ikke er im¬ 
ponerede over f.eks. Betty Hiil/ 
Majorie Fish »stjernekortet« (21). 
De ønsker bevis. Men hvad er så 
bevis? (De, som tror, at dette er 
en let sag, skulle prøve en diskus¬ 
sion med et medlem fra »Den Fla¬ 
de Jords« forening). For at bevise 
noget er man nødt til at have be¬ 
vismateriale, for at have bevis¬ 
materiale er det nødvendigt at have 
facts og autoritative udtalelser — 
men facts kræver til gengæld be¬ 
kræftelse, og autoritet er det ikke 
let at få. Hvordan vil I f.eks. bevi¬ 
se, at amerikanerne har været på 
Månen? Måske kan I ikke, og må¬ 
ske har de ikke været der — selv¬ 
om I kan sige, at sandsynligheden 
for, at de har været der, er ret 
stor. Men sandsynlighed er meget 
forskellig fra bevis. Og selv det at 
overbevise nogen om, at noget er 
sandsynligt, er en udfordring, for 
begge parter må være villig til at 
acceptere de samme autoriteter 
og definitioner — begge parter 
må kort og godt enes om betin¬ 
gelserne for diskussionen. 

Når en sandsynlighed er til¬ 
strækkelig stor, er det ikke læn¬ 
gere rimeligt at ignorere den. En 
halv million UFO-observationer på 
30 år er en stor sandsynlighed. 
Hvis de skeptiske astronomer ig¬ 
norerer UFOerne på grund af et 
dårligt »signal« og nogle gådeful¬ 
de spørgsmål, så kan man hævde, 
at spørgsmål i det store og hele 
er mere interessante end svar. 
UFO-beviserne, som de er blevet 
præsenteret ved tusinder af ob¬ 
servationer foretaget af pålidelige 
mennesker og disses seriøse tals- 

mænd i litteraturen, fremkalder 
det stadig tilbagevendende filoso¬ 
fiske spørgsmål: Hvordan kan vi 
vide, hvad der er sandt? Dette 
erkendelsesteoretiske spørgsmål 
involverer ikke blot de menne¬ 
skelige sansers pålidelighed, men 
også den menneskelige videns 
beskaffenhed og begrænsning. En 
af disse begrænsninger synes at 
være nært knyttet til sikkerhed og 
kendes af astronomer som Heisen- 
bergs princip. Den uvished og fler¬ 
tydighed, der omgiver UFO-fæno- 
menet, burde hverken overraske 
eller more de alvorligt arbejdende 
videnskabsmænd: Det burde gøre 
dem nysgerrige. 

Hvis de professionelle astrono¬ 
mer ikke vil hjælpe med at fuld¬ 
føre arbejdet, kan amatørastrono¬ 
merne måske træde hjælpende til. 
Det er vanskeligt for den enkelte 
at blive informeret om UFOerne, 
men ikke mere vanskeligt end at 
det normalt er muligt at finde en 
udvej. Det utrolige/sandsynlige 
UFO-materiale er næsten som en 
pulsar — det er der et eller andet 
sted skjult bag gas, varme og for¬ 
virring. 

Så allerførst: skærp jeres nys¬ 
gerrighed overfor UFOerne. Læs 
den seriøse UFO-litteratur af Hy- 
nek, Vallee, Stan Friedman og an¬ 
dre, samt de publikationer UFO- 
organisationerne udgiver (22). Læs 
det dusin UFO-artikler, der i løbet 
af de sidste år er at finde i de 
videnskabelige tidsskrifter. Find 
det, doktorerne Robert Baker, Har- 
ley Rutledge og Peter Sturrock og 
andre videnskabsmænd fra de fø¬ 
rende universiteter, der stille og 
roligt studerer dataene, skriver. 
Find navnene på de fremtræden¬ 
de astronomer, der har set et UFO. 
Læs Condon Rapporten og find 
ud af, hvorfor den er utilstrække¬ 
lig. Følg Hill/Fish »stjernekort« de¬ 
batten i tidsskriftet Astronomy. 

Som amatørastronomer kan I til¬ 
lige gennem Jeres organisation 
være behjælpelige med at udvikle 
retningslinier for uddannelse og 
videnniveau. Lad gode nationale, 
og hvis I er så heldige, lokale 
observationer få spalteplads i Je¬ 
res publikationer, (hvis I kan op¬ 
dage kometer, kan I sandsynligvis 
også opdage UFOer). Opret en 
alarmkæde med henblik på lokale 
observationer og etabler forbindel¬ 


se med en af de store UFO- 
organisationer, såsom MUFON og 
Hyneks UFO Center. Opfordre til 
UFO-diskussioner og foredrag og 
indbyd offentligheden til at del¬ 
tage. 

Og til sidst: udsæt præmier for UFO- 
fotos og andre instrumentelle regi- 
streringer.Hvis det skulle vise sig at 
nogle af UFOerne er af fysisk art, 
kan i hundredevis af amatørastro¬ 
nomer bevise, at deres tid så 
sandelig ikke er udrindet — på 
en måde som Patrick Moore (23) 
måske ikke lige havde forestillet 
sig. 

En slutbemærkning: Det kan 


Hvis en videnskabsmand 
påstår, at dette eller hint 
er muligt, har han ganske 
afgjort ret. Påstår han 
derimod, at dette eller 
hint er umuligt, har han 
sandsynligvis uret. 

Arthur C. Clarke 


være, at der kun er én årsag bag 
UFO-fænomenet, men det kan og¬ 
så være, der er flere. Men folk ser 
noget. Hvad det så end er, er det 
højst sandsynligt, at det er værd 
at ofre lidt nysgerrighed og under¬ 
søgelser på! 

Og det er ik’ en gang løwn! 

Der er håb for fremtiden. Jeg er 
sikker på, at menneskene ser tin¬ 
gene mere klart i år 2020. □ 

Tom Gallagher 

side 69-80. 

22. For Hynek, cf. Center for UFO 
Studies, P.O. Box 11, Northfield, 
Illinois 60093, for Jacques Vallee 
se Anatomy of af Phenomenon 
(Ace Books 1965) Challenge to 
Science (Regnery 1966), Passport 
to Magonia (Regnery 1969) for 
Friedman skriv c/o 31628 Trevor 
Ave., Hayward, California 94544. 

23. Patrick Moore, Amateur Astronomy 
(Norton 1968) side 13. 

Oversat og bearbejdet 
af Flemming Rasmussen 


GIGANTISK UFO ... 

fortsat fra side 23 

des med de modtagne rapporter 
var der mulighed for at justere 
disse — en temmelig usædvanlig 
situation indenfor hele efterforsk¬ 
nings- og undersøgelsesarbejdet 
m.h.t. UFOer. 

Alt i alt fortjener det store rus- 
sisk-argentinske UFO fra den 14. 
juni 1980 derfor at blive anerkendt 
som et »klassisk IFO« samt tjene 
som et illustrativt eksempel på ef¬ 
terforskningsteknik og vidneud¬ 
sagns-analyse. □ 

Kilde: FA TE/James E. Oberg 
Oversættelse: Fl. Ahrenkiel 

BOGANMELDELSE 

UFO-mystik 

Af Kim Møller Hansen 



UFO 


mysteriet 

i Hessdalen 

Arne Wisth 


»UFO Mysteriet I Hessdalen« 
Af Arne Wisth 
112 sider, indb. Nkr. 96,00 
III. farve- og sort /hvide fotos 
Bladkompagniet A/S. 


UFO-NYT har i de foregående num¬ 
re behandlet den store aktivitet, 
der har fundet sted lige siden sen¬ 
sommeren 1981 i den lille by Hess¬ 
dalen, 45 km nord for Røros. Ob¬ 
servationerne har nu allerede resul¬ 
teret i bogen »UFO Mysteriet I Hess¬ 
dalen« skrevet af journalisten Arne 
Wisth. 

Bogen er skrevet i reportagestil 


og derfor nem at gå til. Komposi¬ 
tionen er den velkendte: Forfatte¬ 
ren indleder med at fortælle, at han 
i starten var meget skeptisk og 
troede, at der fandtes en naturlig 
forklaring; men efter at have inter¬ 
viewet mange observatører i områ¬ 
det og efter selv at have set og foto¬ 
graferet uidentificerede lys, bliver 
han overbevist om, at UFOerne er 
fartøjer styret af intelligensvæsner. 
Wisth mener endda, at man ud fra 
det foreliggende materiale kan fast¬ 
lægge 4 observerede UFO-typer: 

1. »Observations-UFOet«, som er 
rundt eller ægformet. 

2. »Hatten«, som har den klassis¬ 
ke flyvende tallerkenform. 

3. »Pistolkuglen«, som er spids i 
den ene ende og afrundet i den 
anden, og som ofte svæver i 
lange perioder eller lander. 

4. »Cigaren«, der måske er 100 m 
lang eller mere. 

Hele UFO-bølgen tog sin begyndel¬ 
se om morgenen den 25. juli 1981, 
da Hjørdis Hokstad gennem kikkert 
betragtede et landet »fartøj« og et 
1,20 m højt væsen ved siden af. 

Bogen rummer mange interviews 
med Hessdal-beboere, som Wisth 
kom til at kende godt på sine mange 
ture til Hessdalen. I kapitel 5 »For- 
masjonsflyging med UFO« omtales 
ældre observationer fra Hessdals- 
området. 

Heriblandt et par interessante 
UFO-observationer gjort fra fly 
samt den kendte nærobservation 
fra Mosjøen i 1954, hvor søstrene 
Edith Jacobsen og Asta Solvang 
mødte en rummand, mens de var 
ude og plukke bær. Mange er af den 
opfattelse, at søstrene enten har 


drømt det hele eller blev chokerede 
over at se en amerikansk helikop¬ 
ter, som tilfældigvis var på øvelse i 
området. 

»UFO Mysteriet I Hessdalen« er 
ikke fri for at indeholde fyldstof. 
Det mest åbenbare eksempel er 
kapitel 7 »Kan filosofien eller teolo¬ 
gien løse UFO-mysteriet?«. Her for¬ 
søger Wisth i en samtale med prof. 
dr. teol. Jacob Jervell at forbinde 
Hessdal-UFOerne med åbenbarin¬ 
gerne i Bibelen — hvilket resulterer 
i det rene nonsens-snak! 

Bogens kapitel II »Åpenbaringen 
som uteble« giver et lærerigt ek¬ 
sempel på menneskets letpåvirke¬ 
lige psyke. En synsk dame i Sveri¬ 
ge havde spået, at UFO-mysteriet i 
Hessdalen ville blive opklaret den 
28. december 1982. Producer Erling 
Ottesen fra Info Video A/S hyrede 
Arne Wisth og filmfotograf Karl 
Erik Olesen til at dække »åbenba¬ 
ringen«. Folk valfartede til Hess¬ 
dalen, og den lokale idrætsforening 
havde gyldne dage med et stort salg 
af UFO-pølser, UFO-mærkater m.v. 
Pressen slog begivenheden stort 
op, og Wisth og Olesen var i mel¬ 
lemtiden i pressen blevet til et »TV- 
Team fra USA«. 

Åbenbaringen udeblev, men en 
privatflyver, som brød alle flyve¬ 
regler og dykkede ned over folke¬ 
mængden med fuldt blus på lan¬ 
dingslysene, skabte nærmest panik. 
Endnu i dag mener de troende, at 
dette var et UFO. I denne forbin¬ 
delse retter Wisth en kritik mod de 
to norske UFO-organisationer, UFO- 
NORGE og NIVFO, som han mener 
bør rydde op i egne rækker og fjer¬ 
ne de ukritiske, som sluger alt råt. 

Folk i Hessdalen har indsamlet 
underskrifter (40 stk) og meldt UFO- 

erne til politiet for at få myndighe¬ 
derne til at tage sagen alvorligt. 
Forsvarets forskningsinstitut i Kjel- 
ler og norsk TV lovede Wisth at stil¬ 
le udstyr til rådighed til brug for 
undersøgelser, men ifølge Wisth 
gik det hele i vasken p.g.a. bureau¬ 
krati og manglende ressourcer. 

Selv om Wisth på side 91 selv 
viser, at adskillige observationer 
bevisligt er sammenfaldende med 
kendt lufttrafik i området, mener 
han ikke, at det er fly folk har set. 
Hans argumentation er, at havde 
det været fly, måtte nogen have 
hørt motorstøj, og ved observatio¬ 
nerne i dagslys eller i måneskin 
var objekterne sølvfarvede og uden 
vinger. Fly, hvori lys reflekterer, kan 
sagtens se ud til at mangle vinger, 
og med hensyn til den manglende 
motorstøj holder Wisth’s argumen¬ 
tation heller ikke. Flykaptajn Kjell 
Bjerkan udtalte til »Arbeider-Avisa«: 
«... innflygingen til Værnes begyn- 
ner allerede i Tolga — Hessdal- 
området. Det som skjer når disse 
lysene slås på, er at de skyves ut 
fra » hvile-stilling « inne i vingen og 
ut i normal stilling. En kan lett ten¬ 
ke seg virkningen av denne lyskjeg- 
len sett fra bakken idet den slås 
på... Jeg kan vanskelig tenke meg 
at man kan høre et fly over Hess- 
dalen hvis det er titt vind, eller om 
det suser i skogen. Flymotorene 
går nemlig på tomgang når vi fore¬ 
tar innflyging.« 

Kaptajn Bjerkan vil heller ikke 
udelukke muligheden for, at det er 
spøgefugle, som driver gæk med 
Hessdal-beboerne med en fjernsty¬ 
ret legetøjshelikopter med lysud¬ 
styr! 

Wisth har ikke megen fidus til de 
forskellige forklaringer på obser¬ 
vationerne, men én af dem finder 
han i det mindste original, og den 
er kommet fra Asbjørn Hallan, der i 
sit læserbrev i »Arbejderbladet« 
skriver: 

»UFO-hysteriet som trenderne i 
Røros og Hessdalsområdet lider av 
må vel sies å være helt enestående 
i nyere tid. Nå er det vel slik at folk 
som bor på slike bortgjemte steder 
er mer overtroiske enn folk fra mer 
sentrale deler af landet, men like- 
vel. 

Selv ikke rester av ballonger som 
stammer fra værvarslingstjenesten, 
og som ble funnet i Hessdalen, ser 


ut til å rokke ved trøndernes seige 
overtro. Muligheten for at det i slike 
gudsforlatte områder som Hess¬ 
dalen og kringliggende områder 
gjennom århundrer har foregått en 
innavl blant beboerne, kan kanskje 
gi svar på UFO-mysteriet. 

Innavl og psykiske skavanker 
henger nær sammen. Det er viden¬ 
skapelig bevist, så derom ingen tvil. 
Av skavanker kan nevnes synshal- 
iusinasjoner. Derfor må konklusio¬ 
nen bli at på grunn av innavl lider 
innbyggerne i nevnte område av 
sy nshal I usi nas joner. Denne påstan¬ 
den vil bli stående til det motsatte 
er bevist.« 

»UFO Mysteriet I Hessdalen« er en 
dyr bog — omkring 115 danske kro¬ 
ner — men prisen skal vurderes i 
forhold til de 4 fotosider med flotte 
farvefotos taget af Arne Thomassen, 
Ingar Øien og Arne Wisth. Uvist af 
hvilken grund er farveplancherne 
trykt to gange. 

Billederne er pæne, men beviser, 
i lighed med andre fotos af natte- 
lys, i sig selv ikke noget som helst, 
og de kan ikke begrunde Wisth’s 
kategorisering af fænomenerne i 4 


typer. I kommentarerne til billeder¬ 
ne filosoferer Wisth over, hvorvidt 
der er en sammenhæng mellem 
»objekternes« farve og hastighed. 

De første UFO-fotos i Hessdalen 
blev taget af N ils Kåre Nesvold den 
18. januar 1982. Wisth præsenterer 
disse 6 sort/hvide fotos som væren¬ 
de UFO-fotos. Og det må være no¬ 
get af en tilsnigelse. I sin analyse 
af billederne bragt i NIVFO Bulletin 
nr. 4, 1982, påpeger NIVFO, at bil¬ 
lederne sandsynligvis er langtids¬ 
eksponeringer af en stjerne! 

Bogen giver et overblik over Hess- 
dal-sagen, men kaster intet væsent¬ 
ligt nyt lys over de observerede 
fænomener. Og jeg tror næppe, at 
det lykkes for Wisth at overbevise 
læserne om, at Hessdalen besøges 
af fremmede intelligensvæsner. 

Wisth slutter: »Jeg mener ikke at 
man blindt skal akseptere at det 
som skjer i Hessdalen har en uten- 
omjordisk forklaring, bare at man 
skal akseptere den gamle sann- 
heten om at det finnes mangt mel¬ 
lom himmel og jord som vi menne¬ 
sker ikke forstår .« — og det har han 
såmændreti! □ 



Arne Wisth interviewer her Rutt Marry og Aage Moe i Hessdalen. 

Arne Wisth er født i 1937 i Bodø. Han er fotograf uddannet, og arbejder for øjeblikket 
som freelancejournalist, hovedsageligt indenfor ugepressen. I 1981 udgav Wist bogen 
»Den skjulte krigen« sammen med Terje Davidsen. 

I 1979 var han filmfotograf for BBC på rejsen med vikingeskibet »Odins Raven« fra 
Trondheim til Isle of Man. Blandt hans hobbies er bjergbestigning og ballonflyvning. 
»Verden forandret seg for meg da jeg oppdaget at UFOer eksisterer«, siger han. 

NYT OM SUFOI 


Til og fra medlemmerne 


» Til og fra medlemmerne « 
bringer med jævne mellem¬ 
rum omtale af begivenheder i 
SUFOI. Rubrikken kan også 
opfattes som læsernes tale¬ 
rør. Al henvendelse »7/7 og 
fra ...« bedes rettet til SUFOI, 
Postbox 6,2820 Gentofte. 


Repræsentantskabsmøde 
marts ’83 

SUFOI har haft sit sædvanlige halv¬ 
årlige repræsentantskabsmøde i 
weekenden den 19.-20. marts, og 
her er en gennemgang af, hvad 
der foregik. 

Der mødte 17 af 21 repræsen¬ 
tantskabsmedlemmer, to af de fra¬ 
værende havde afgivet en fuld¬ 
magt, så vi var 19 stemmeberet¬ 
tigede. 

Formanden bød som sædvanlig 
velkommen og stillede forslag om 
dirigent. Jørgen Bengtvig blev 
valgt og han foreslog Kim Møller 
Hansen som referent, dette blev 
godkendt. Efter valgene blev refe¬ 
ratet fra sidste møde godkendt, og 
Per Andersen fra regnskabsafde¬ 
lingen fremlagde derefter råbalan¬ 
cen pr. 1.2.1983 og meddelte med 
sorg i stemmen, at vi nok ville have 
et lille underskud i år. Budgettet 
for 1983—1984 blev forelagt til 
vedtagelse. Der blev gjort et par 
indsigelser, bl.a. fordi man ikke 
mente, at der var taget højde for 
portoforhøjelsen i april måned. 
Budgettet blev herefter godkendt. 

Så skulle vi fastlægge priserne 
for UFO-NYT for 1984. Dette skal jo 
gøres i god tid, grundet trykning 
af girokort. 


Derefter havde vi valg til - og ud¬ 
træden af repræsentantskabet. 

Benny Gade fra Ringkøbing blev 
valgt til repræsentant for Ring¬ 
købing og omegn. Søren K. Larsen 
fra København blev valgt til repræ¬ 
sentant for Storkøbenhavn. Begge 
var indstillet til repræsentantska¬ 
bet af Torben Birkeholm. 

Tommy Christensen, der har 
været repræsentant i Storkøben¬ 
havn, trådte af personlige grunde 
ud af repræsentantskabet, men 
lovede vores redaktør, at han sta¬ 
digvæk vil skrive nogle artikler til 
UFO-NYT. 

SUFOI’s nu afdøde gamle kæm¬ 
pe og alt-mulig-mand gennem 26 
år, X.P. Madsen, trak sig af hel¬ 
bredsmæssige grunde ud af re¬ 
præsentantskabet. X.P. rundede de 
75 sidste år. Et fuldstændigt enigt 
repræsentantskab besluttede at 
udnævne X.P. og hans hustru, der 
også har lavet et stort arbejde for 
foreningen gennem årene, til æres¬ 
medlemmer. 

Punkt 9 på dagsordenen var be¬ 
handling af indkomne forslag. 

Jørgen Bengtvig havde indgivet 
et forslag om udgivelse af et 10 år 
gammelt manuskript om UFOer og 
UFOnauter, men da man ikke 
mente, det dækkede SUFOI’s linie 
idag, blev det nedstemt. 

Et andet forslag var tegning af 
en kautionsforsikring. Det forslag 
var ikke ordentligt undersøgt og 
blev derfor trukket, for bedre fun¬ 
deret evt. at blive fremsat til næste 
repræsentantskabsmøde. 

3. forslag om at kopiere/dupli¬ 
kere litteraturlisten fra UFO-NYT 
nr 1/83 og udsende den sammen 
med andre materialer, blev god¬ 
kendt. 


Ole Knudsen havde et par for¬ 
slag, hvor det første blev udsat til 
senere behandling og det andet 
blev behandlet. Det drejede sig 
om noget nyt brevpapir, SUFOI 
havde fået, og mundede ud i, at de 
tre formænd til næste repræsen¬ 
tantskabsmøde skal stille et for¬ 
slag om procedure om fremstil¬ 
ling af interne papirer. 

UFO-NYTs redaktion havde et 
forslag om stof fra udenlandske 
tidsskrifter, som blev vedtaget. 

Per Andersen havde søgt SUFOI 
om et beløb til hjælp til deltagelse 
i et internationalt UFO-møde i Lon¬ 
don i efteråret. De penge fik han. 

Derefter havde Per Andersen et 
forslag vedrørende en arbejdsplan 
for forskningsgruppen. Planen 
skulle egentlig bare konfirmeres 
af repræsentantskabet, men en 
meget lang diskussion gik forud 
for vedtagelsen. 

Så gik vi i gang med repræsen¬ 
tantskabets halvårsrapporter om 
hvad vi havde lavet i det forløbne 
halvår, samt hvad vi ville lave det 
næste. 

Der var ingen særlige kommen¬ 
tarer til nogen af dem. 

Pkt. 11 var behandling af større 
emner, der var rejst under dags¬ 
ordenens øvrige punkter. 

Der tog vi Ole Knudsens ud¬ 
satte forslag op. 

Det var et forslag om ændring 
af SUFOI’s arbejdsgang m.h.t. rap¬ 
porterne. Der udspandt sig en me¬ 
get følelsesladet diskussion, der 
endte med, at Ole Knudsen fra¬ 
faldt ønsket om afstemning og vil 
genfremsætte forslaget med æn¬ 
dringer til næste repræsentant¬ 
skabsmøde. 

Det næste var UFO-NYTs redak- 

tionelle linie, udseende o.s.v. 

Der kom en mindre kritik af bla¬ 
det. Blandt andet at vore annoncer 
var for kedelige, at SUFOI var for 
anonym i bladet, at der var for få 
danske UFO-rapporter. 

Det sidste skyldes en omlæg¬ 
ning i rapportsektoren og mangel 
på en fast skribent til dette stof. 
Jørgen Bengtvig tilbød at skrive 
disse rapportreferater, foreløbig til 
nr. 4/83. 

Nogle af kritikpunkterne stam¬ 
mer fra den nyligt afholdte læser¬ 
undersøgelse, der endnu ikke er 
færdigbearbejdet, så vi blev enige 
om at se på problemerne i fælles¬ 
skab. 

Punkt 12 var næste møde. Det 
blev fastsat til den 24.-25. sep¬ 
tember 1983, og under dagsorde¬ 
nens sidste punkt, eventuelt, for¬ 
talte Kim Møller Hansen, at han 
snart havde en ny særrapport klar 
til udgivelse. 

Efter en lang weekend, takkede 
dirigenten for forholdsvis god ro og 
orden og hævede mødet søndag 
kl. 16.45. □ 

For sammendrag 
Jørgen Bengtvig 

Til SUFOI 

Her i sommermånederne er der på 
nattehimlen nogle fænomener, 
som interesserer mig meget, men 
som jeg ikke rigtig ved hvad er. 
Det er nogle fænomener, som 
SUFOI sikkert før har hørt omtalt 
som UFOer, hvad det nok ikke er. 

Det drejer sig om nogle »prik¬ 
ker«, der har næsten samme udse¬ 
ende som en stjerne, men som be¬ 
væger sig i en jævn lige bane hen 
over himlen. På en nat har jeg ob¬ 
serveret ca. 20 af disse fænome¬ 
ner, som til sidst taber i lysstyrke 
og forsvinder i horisonten. 

Jeg har hørt forskellige forklarin¬ 
ger på, hvad det kan være; en af 
dem går ud på, at det drejer sig om 
forskellige af mennesker opsend- 
te satellitter, som under bestem¬ 
te forhold bliver synlige fra Jorden. 
Men som sagt er jeg ikke sikker på, 
hvad det er og vil derfor blive glad, 
hvis jeg kunne fået svar fra en kyn¬ 
dig person. 

S.S. Hansen, 
Tønder 

Svar fra SUFOI: 

Det fænomen, De beskriver, bli¬ 


ver ganske rigtigt ofte misfortolket 
som værende UFOer, men heldig¬ 
vis er det normalt ikke nogen van¬ 
skelig opgave for ufologerne at sor¬ 
tere disse lys fra. Som De selv er 
inde på, er der tale om satellitter, 
og generelt optræder de altid på 
stjernehimlen, således som De 
nævner. 

Satellitter bliver opsendt fra 
mange nationer verden over, og de 
benyttes til adskillige formål, så¬ 
som kommunikation, militære op¬ 
gaver (spionage), forskning m.v. På 
nuværende tidspunkt findes der 
over 5000 menneskeskabte objek¬ 
ter i bane om Jorden, hvoraf en 
meget stor del imidlertid består af 
udbrændte rakettrin og lignende 
affald. 

Siden 1976 er antallet af »kun¬ 
stige måner« steget med omkring 
200 pr. år, men nu hvor den ame¬ 
rikanske rumfærge er begyndt at 
arbejde regelmæssigt, vil dette an¬ 
tal stige ganske betydeligt i de næ¬ 
ste år. □ 

Tommy Christensen 


UFO-observationsture 

Status 1982 

Sidste år startede vi atter med et 
projekt, der skulle få SUFOIs med¬ 
lemmer ud i den friske luft. På bag¬ 
grund af den ringe deltagelse i de 
tidligere år, forsøgte vi os med en 
helt ny udformning af projektet for 
1982, der så at sige kørte på en 
mere slap linie. 

Desværre viste det sig, at den¬ 
ne ide ikke faldt så heldigt ud 
blandt medlemmerne, som vi hav¬ 
de håbet på, idet antallet af del¬ 
tagere nøje svarede til tidligere 
observations-øvelser. I det følgen¬ 
de skal vi se lidt på, hvorledes 
projektet blev afviklet, og hvilke 
resultater det frembragte. 

På grund af den noget middel¬ 
mæssige deltagelse, var det kun i 
et tilfælde muligt at danne en lille 
observations-gruppe. Den bestod 
af Jan, Stefan og Torben fra Svend¬ 
borg UFO-gruppe, hvis fine resul¬ 
tat vi kan læse om i UFO-NYT nr. 
1 1983. 

I Maribo holdt Helle et skarpt 
øje med stjernehimlen, og vi har 
modtaget en meget fin rapport fra 
hende. 

Kaj og Leif observerede fra 
Odense SV, men trods de mange 
iagttagelser af UFO-fænomener, 
der i tidens løb er gjort i dette 
område, var der ikke bid denne 
gang. 

Undertegnede iagttog himlen fra 
Odense S, Odense SV og Charlot- 
tenlund Strand nord for København 
gennem adskillige timer i perio¬ 
dens løb. 

Et UFO ud af mange IFO’er 

Når UFOIoger diskutere værdien 


af UFO-observationsture, bliver det 
ofte hævdet, at man jo alligevel 
aldrig virkelig ser UFOer under 
disse aktiviteter. Jeg har selv på 
ingen måde kunne slutte mig til 
denne holdning, idet jeg mener, at 
de negative resultater skyldes en 
alt for ringe deltagelse til projek¬ 
terne og alt for kortvarige obser¬ 
vations-perioder. Måske kan jeg 
hermed tage det første skridt til at 
få denne teori bekræftet. 

Under en af de mange obser¬ 
vationsture i nærheden af Højby 
lige syd for Odense, blev der nem¬ 
lig iagttaget noget, der højst sand¬ 
synligt var et UFO-fænomen. 


Den 20. maj kl. 00.02 DST be¬ 
mærkede jeg en klar satellit mod 
syd. Den bevægede sig stille og 
roligt over himlen, og der er ingen 
grund til at antage, at det var an¬ 
det end en ganske almindelig satel¬ 
lit. Noget der imidlertid tiltrak sig 
min opmærksomhed var et lille 
hvidt punktlys, der bevægede sig 
lidt højere oppe og bagud i for¬ 
hold til satellitten. 

De to lys fløj parallelt og med 
samme hastighed i nogle sekunder, 
hvorefter punktlyset til min store 
overraskelse begyndte at bevæge 
sig ned mod satellitten. På et tids¬ 
punkt, hvor det befandt sig nøjag¬ 
tigt på en vandret linie, kun 2 cm 
bag satellitten målt i udstrakt arm, 
stoppede objektet i sin nedad¬ 
gående bane. I denne position for¬ 
blev satellitten og UFOet indtil de 
forsvandt bag den østlige horizont. 

Indrømmet, det var ikke nogen 
hårrejsende beretning, men den 
viser blot, at der faktisk kan op¬ 
nås gode resultater, hvis tålmodig¬ 
heden er til stede. □ 

Tommy Christensen 


FOREDRAG I 
VESTJYLLAND 

Spændende 
lysbilledforedrag 
om UFOer 
afholdes i 

SKJERN: 

Tirsdag d. 31. maj 1983 kl. 20.00 
Hotel Vestjyden 
Foredragsholder: Bent Eriksen 

ULFBORG: 

Torsdag d. 9. juni 1983 kl. 20.00 
Christoffersens Hotel 
Foredragsholder: Ole Knudsen 

VIDEBÆK: 

Tirsdag d. 14. juni 1983 kl. 20.00 
Motel Midtvest 

Foredragsholder: Bent Eriksen 

Fortæl venner og bekendte om disse 
arrangementer — og mod selv op 
til nogle udbytterige timer! 

Entré kr. 15,- 



Findes 
der liv 
på Jupiter? 

Eller skal vi længere ud i solsystemet for at 
finde udenjordisk liv 

— til planeter i kredsløb om andre stjerner 
end vor sol? Har intelligensvæsener skabt vældige 
civilisationer på nogle af Mælkevejens milliarder af stjerner? 

Disse og andre spændende spørgsmål vedrørende udenjordisk liv 
diskuteres i bogen .. . 

Nils Mu stel in: 

LIV BLANDT MILLIARDER AF STJERNER - 

MENNESKETS SØGEN EFTER NABOER I MÆLKEVEJEN. 

Den svenske udgave af bogen blev anmeldt i UFO-NYT nr. 1, 1980, 
af Ole J. Knudsen, der bl.a. skrev: 

»Bogen er skrevet af den finske fysiker Nils Musteim. 

Han er i sit hjemland kendt for en- lang række artikler 
om astronomi, rumfart, ikke-jordisk liv, miljøbeskyttelse 
og musik; og bogen, han her har begået, må siges at 
være en af de bedre på området. Den henvender sig til 
mennesker, der ikke i forvejen kender noget til de 
berørte emneområder «. 

Bogen består af tre hovedafsnit, der behandler det astronomiske 
grundlag, det biologiske grundlag og et afsluttende afsnit, hvor der 
fortælles om udførte eller planlagte forsøg på at søge efter liv i 
rummet. 

Bogen er på 276 sider, rigt illustreret og er i stift bind. 

Tag med på en svimlende opdagelsesrejse gennem tid og rum — 
køb bogen til SUFOIs fordelagtige pris .. . 

kun kr. 51,95 (excl. porto/forsendelse) 

Bogen bestilles lettest ved at indbetale beløbet plus kr. 10,- (ekspedi¬ 
tion/porto) til giro 9 11 77 25, SUFOI, Postbox 6, 2820 Gentofte. 

Skriv venligst » Liv blandt milliarder af stjerner « på modtagerdelen. 

OBSERVATION 


UFO med EM-effekt 

Af I an Mrzyglod 


Indledning: Denne sag dukkede 
frem i lyset i marts 1981 gennem 
et brev til PROBE fra den i War- 
minster boende UFO-forfatter Arthur 
Shuttlewood, som forsynede os 
med basishistorien for tilfældet 
samt vidnernes navne og adresse. 
Efter at have tilskrevet Mrs. Ed¬ 
wards, indvilligede hun i at assi¬ 
stere os ved en undersøgelse af 
hendes oplevelse, hvilken har ta¬ 
get næsten et år (observationen 
fandt sted i aug.1980) og gjort det 
vanskeligt at fremskaffe oplys¬ 
ninger, også fordi dette er første 
gang, vi træffer på en mulig elek¬ 
tromagnetisk effekt (EM). 

Observationen: Denne fandt sted 
kl. 22.45 BST (22.45) da vidnet var 
på vej hjem til Warminster ad lande¬ 
vejen B 3095 Mere mod Warmin¬ 
ster road. Mrs. Edwards beskriver 
tildragelsen: »Jeg kørte alene i bi¬ 
len ad Mere mod Warminster road. 


Bemærk: Til brug for denne rap¬ 
port — i overensstemmelse med 
reglerne for UFO-rapportoptagere 
— er vidnets identitet i denne sag 
tilbageholdt efter vidnets anmod¬ 
ning og vil blive refereret som: 
Mrs. Elizabeth Edwards; følgelig 
vil hendes mand blive omtalt som: 
Richard Edwards. Alle andre en¬ 
keltheder så som tid, dato og loka¬ 
litet er uændrede. 


Jeg bemærkede en mærkelig støj 
og tænkte øjeblikkeligt, at min 
vogn var ved at bryde sammen. 
Min tanke var derefter, at sætte 
farten op og nå en telefon ved 
Kingston Deverill, da kl. jo var 
22.45.- Støjen blev øredøvende og 
jeg følte, at vognen var omsluttet 
og at et sammenbrud var over¬ 
hængende. Efter omkring IV 2 mi¬ 
les (ca. 2.4 km.) fortonede lyden 
sig mod venstre. Jeg kastede et 


blik i den retning, og med skræn¬ 
ten som baggrund, så jeg et en¬ 
ormt, klart hvidt, langt lys svæve 
ubevægeligt. Næsten i samme 
øjeblik gik det ud, som når man 
slukker for et elektrisk lys. Så kom 
der to gule lys til syne, tilsyne¬ 
ladende i lavere højde, med sti¬ 
gende lysintensitet, for derefter at 
tone ud. Der var blot gået et par 
sekunder. Ufrivilligt udbrød jeg: 

»Hvad h.var det?« Jeg fortsatte 

uden yderligere episoder til mit 
hjem i Warminster.« Mrs. Edwards 
tilføjede: »De to gule lys var af¬ 
lange og lignede katteøjne.« 


To overlappende fotos, hvor vidnet har 
indtegnet det lodrette lys’ position (til ven¬ 
stre) og »katte-øjnenes« position (til højre). 
Bemærk, at det andet foto er taget fra en 
position, der ligger nogle få meter mere til 
højre end for det første foto. Dette for at 
illustrere bilens bevægelse mellem de to 
observationer. 










Lokaliteten: B 3095 Mere til War- 
minster road er en meget trøstes¬ 
løs, ubeboet vej, der løber i om¬ 
kring 240 m over havets overflade, 
med udsigt over Danes’ Bottom 
dalen mod Court Hiil (nordvestlig 
retning). Støjen hørtes da Mrs. 
Edwards’ bil var på kortpositionen 
OS 344 825 og forsvandt, da hun 
var omkring punkt 362 843. Den 
kørte distance var omkring 2.5 km. 
Objekterne blev opdaget imod (el¬ 
ler svævende foran) Court Hiil, lige 
vest for plantagen ved kortposition 
365 824, hvilket placerer dem ca. 
800—900 m borte. Der er to ad¬ 
gangsveje til Court Hili; én i dalens 
bund og én fra en gård ved King- 
ston Deverill op til plantagen. Beg¬ 
ge veje er private. Der er ingen be¬ 
byggelser i umiddelbar nærhed af 
observationsområdet. Vejret var 
meget fint omtalte aften med en 
klar himmel og 11 km. sigt. 

Vidnet: Mrs. Elizabeth Edwards er 
39 år og arbejder som prokurist i 
et Warminster firma. Hun er over¬ 
ordentlig sikker på, hvad hun så, 
og hendes beretning om hændel¬ 
sen forblev uændret igennem ad¬ 
skillige interviews. Oplevelsen har 
rystet hende lidt, og hun vil ikke 
mere køre alene på den vej ved 
nattetide. På grund af hendes stil¬ 
ling i firmaet, foretrækker Mrs. 
Edwards at hendes identitet tilbage¬ 
holdes. 

Undersøgelsen: a) Støjen; PROBE 
rapportoptager Terry Chivers samt 
Julie og lan Mrzyglod besøgte Mrs. 
Edwards d. 30. marts 1981 og ud¬ 
spillede en gentagelse af begiven¬ 
heden; tidsmæssigt varede hele 
hændelsen omkring 2 minutter (et 
tidsforløb, der bekræftedes af Ric¬ 
hard Edwards, som var taget ud til 
stedet efter Mrs. Edwards’ hjem¬ 
komst). På nøjagtig det sted, hvor 
støjen (beskrevet som en summen 
eller svirren) først indhyllede vog¬ 
nen, krydsede en lavspændings¬ 
linie (240 volt) vejen og omkring 
100 m. længere fremme en over¬ 
føring af 11000 volt højspænding. 
Dette er verificeret af Southern 
Electric Board. Talsmanden for 
SEB bekræftede, at højspændings¬ 


Fotoet viser det sted, hvor højspændings¬ 
ledningerne på 11.000 volt krydser vejen. 
Den hvinende lyd begyndte, da bilen var 
omkring 100 m fra overføringen. 


linien kunne forårsage en støj i 
vognen, via en bilradio hvis denne 
var tændt, men kun medens radioen 
var i umiddelbar nærhed af kablet 
— d.v.s. lige neden under! Vognen 
skulle standses, hvis støjen skulle 
vare ved. Bilen (en 1974 Ford Cor- 
tina Mk III Estate) er udstyret 
med en radio og antennen er kon¬ 
stant »oppe« — imidlertid erindrer 
Mrs. Edwards ikke noget om, hvor¬ 
vidt radioen var tændt eller af¬ 
brudt. Siden tildragelsen har bilen 
fungeret perfekt og har ikke lavet 
nogen lignende støj. 
b) Lyskilder; det første lys blev set, 
da Mrs, Edwards kastede et blik 
ud mod venstre og dette lys var 
synligt i omkring 6 sekunder. De 
to »katteøjne« blev iagttaget i om¬ 
kring 3 sekunder. (Det bør bemær¬ 
kes, at det første lys måske har 
varet længere — Mrs. Edwards 
SÅ det kun i 6 sekunder). En sted¬ 
besigtigelse plus brugen af en stør- 
relses-prøveramme nr. 2, angav 
størrelsen af lyset til omkring 15— 
30 m. under hensyntagen til evt. 
vldneusikkerhed. Der var intet på 
Court Hi II som kunne have forår¬ 
saget nogle sådanne lyskilder, så 
vi måtte gå andre muligheder efter. 

Astronomiske: FUFOR fremskaffe- 
de venligst de astronomiske op¬ 
lysninger til os; disse angav, at 
Månen kl. 22.45 BST havde en ele¬ 
vation på 22° og ved azimut 153° 
(SSØ). Denne position ville have 
placeret den bagved og til højre 
for Mrs. Edwards og ikke synlig 
for hende, da hun kikkede mod 


VNV og kørte i retning mod NØ. 
Reflektioner af Månen i sideruden 
blev bortelimineret grundet glas¬ 
sets vinkel. En sådan reflektion 
(hvis mulig) ville have ladet objek¬ 
terne opstå i en højde af 30°, mens 
de faktisk befandt sig ved minus 
5-10°. Selvom Månen var klart syn¬ 
lig, må den anses for uden for¬ 
bindelse med lysenes fremkomst. 

Coronale udladninger: For at få 

fuld forklaring på »coronal dis¬ 
charge« anbefales »Encyclopedia 
of UFOs« af Ronald Story (NEL) 
eller »The UFO Encyclopedia « af 
Margaret Sachs (Corgi) under refe¬ 
rencen: Ball Lightning (Kuglelyn). 

I korthed: coronale udladninger 
fremkaldes hvor usædvanlige for¬ 
hold tillader positivt ladede par¬ 
tikler (ioner), at samles og danne 
en lille sky, oplyst p.g.a. partik¬ 
lernes urolige bevægelser. Hvis 
dette hænder i nærheden af kraft¬ 
ledninger, løsrives de somme tider 
og bevæger sig selvstændigt. Be¬ 
mærkelsesværdige fotos kan ses 
i Allan Hendry’s: »The UFO Hånd- 
book (Sphere) pag. 79 og i »The 
House of Lords UFO Debate « (Open 
Head Press/Pentacle Books) pag. 
14. Vore undersøgelser blev igen 
støttet af SEB, og distrikt-inge¬ 
niøren sagde: »Der er ingen mulig¬ 
hed for, at det hvide lys, der re¬ 
fereres til ved 365 824, kan skyl¬ 
des luftledningerne. Coronale ud¬ 
ladninger, hvor de forekommer ved 
højspændingsledninger, kan ikke 
løsrive sig og bevæge sig, som De 
antager.« Man havde spurgt om C/D 

kunne have været så langt som ca. 
300 m fra kraftkablet). 

Andre lyskilder: Der fandtes ingen 
lyskilder, som kunne have reflek¬ 
teret i vindspejlet og dér givet ind¬ 
tryk af et udvendigt objekt. 
Vurdering & Konklusion: Selv om 
denne rapport kun er et resumé af 
den fulde rapport, der består af 
mere end 30 sider, indeholder den 
dog basis for hele hændelsen og 
den efterfølgende undersøgelse. 
De to elementer i denne sag, støjen 
og medfølgende lyskilder, er hver 
for sig uforklarede. Den svirrende 
støj blev beskrevet af Mrs. Ed¬ 
wards som omsluttede bilen, for 
derefter fuldstændig at forlade 
denne og bevæge sig mod venstre. 
Dette gav indtryk af, at støjen ikke 
hidrørte fra bilen, men var selv¬ 
stændig. Støjens bevægelse mod 
venstre, fik mrs. Edwards til at følge 
den med sin stirren — hvorved 
hun opdagede det første objekt. 
Man kan gøre sig spekulationer 
om en sammenhæng mellem støj 
og lyskilde; og PROBE føler, at en 
sådan tanke måske ikke er ube¬ 
grundet. Både støj og lyskilde er 
endnu uidentificerede og ethvert 
nyt vidneudsagn eller teorier vil 
blive undersøgt efter vore bedste 
evner. Muligheden for Piezoelek- 
tricitet er blevet fremført af én eller 
to personer som en mulig forkla¬ 
ring for lyset, men vi kan ikke læg¬ 
ge megen vægt på dette af to 
grunde: a) Det vil ikke kunne give 
forklaring på støjen og b) Der vides 
for lidt om Piezoelektricitet til at 
gøre dette til en gyldig forklaring. 
Derfor har PROBE indstillet under¬ 
søgelserne for denne sag og be¬ 
tragter elementerne i denne hæn¬ 
delse som uidentificerede, med 
det forbehold, at ved fremkomst 
af nye oplysninger, vil disse blive 
taget i betragtning og måske for¬ 
andre den nuværende konklusion. 

Oversætters anmærkninger: 

Byen Warminster ligger på hoved¬ 
vej A36, næsten midtvejs mellem 
Bristol og Southampton på Salis- 
bury Plains i Wiltshire. 

Lademanns »blå« Leksikon giver en 
tålelig forklaring på kuglelyn i vol. 
10 pag. 197 & vol. 22 pag. 16-17. 
Kortreferencerne er til »The natio¬ 
nal Grid « med 1 km. tern. 

Oversat fra: The PROBE Report 
— Marts 1982, vol. 2 no. 4. 

Oversættelse F.R. 


KENDTE FORFATTERE 
- KLASSISKE RØGER 


Siger navne som Allen Hynek og Jacques Vallee dig noget? 

Siger Betty og Barney Hili -sagen eller »Project Blue Book « dig noget? 
I så fald bør du kigge nærmere på nedenstående bøger, som SUFOI 
har skaffet hjem fra USA specielt til UFO-NYTs læsere. Vi lægger 
nemlig vægt på at yde vore læsere bedst mulig service og et varieret 
udvalg af UFO-materialer. 

J. Allen Hynek: 

The Hynek UFO Report 

Den kendte astronomi-professor J. Allen 
Hynek, der også har fået tilnavnet »verdens 
førende UFO-forsker« tager i denne anbe¬ 
falelsesværdige bog udgangspunkt i »Pro¬ 
ject Blue Book«, der igennem længere tid 
var det amerikanske luftvåbens undersø¬ 
gelsesprojekt for UFOer. Fra dette ud¬ 
gangspunkt dækker bogen på glimrende 
vis store dele af UFO-sagen. 

301 sider, illustreret, 

pocket-udgave . pris kr. 38,00 

Brad Steiger (red.): 

Project Blue Book 

Endnu en bog om »Project Blue Book«, 
der afslører, hvordan de UFO-rapporter som 
det amerikanske militær indsamlede og 
hemmeligholdt igennem mange år, i virke¬ 
ligheden er de bedste beviser for eksi¬ 
stensen af UFO-fænomenerne. 


00 

Jacques Vallee: 

Anatomy of a Phenome- 
non - UFOs in Space 

En god og seriøs bog om UFO-fænomener¬ 
ne.. Vallee, der er videnskabeligt uddannet 
inden for områderne matematik og data¬ 
logi, analyserer UFO-fænomenerne viden¬ 
skabeligt og behandler forskellige teorier 
om disse gådefulde fænomener. 

227 sider, illustreret, 

pocket-udgave . pris kr. 38,00 

John G. Fuller: The Interrupted Journey 

I denne bog gennemgås nøje en af de mest spændende UFO-oplevelser nogen¬ 
sinde: Betty og Barney Hiil sagen. Dette ægtepar, som intet kan huske fra en 
længere periode under en køretur i det nordlige USA, bliver bragt under hyp¬ 
nose. Resultat: En fantastisk UFO-oplevelse bliver bragt op til overfladen fra 
netop dette tidsrum. 

350 sider, illustreret, pocket udgave . pris kr. 38,00 

304 sider, illustreret, hard-cover . pris kr. 58,00 

Bestilling sker lettest ved at indbetale beløbet plus kr. 7,00 (ekspedition/porto) 
til giro 911 77 25, SUFOI, Postbox 6, 2820 Gentofte. Husk at skrive på modtager¬ 
delen, hvad der bestilles. 


423 sider, illustreret, 
pocket-udgave . pris kr. 38, 



UFO-NYT 3/83 47 



















Sommerferie med indhold: 


UFO ’83 - Sommerseminar om UFOer 


Vel mødt til en uge med samvær og et spændende program: 

Lørdag den 23. juli: 

Eftermiddag: 

Indkvartering af fastboende deltagere. 

Kl. 19.45: 

»UFO-sagen • Udfordring eller Myte?« 

Paneldebat med følgende deltagere: 

Peter A. Hansen, formand for SUFOI. — Henrik 0. Larsen, kontakt¬ 
person, FUFOS. — Ib Laulund, medarbejder ved UFO Kontakt. 

Per Borgaard, redaktør. — Flemming Falkenberg Olsen, stud. theol. 
Willy Wegner, bibliotekar. 

Søndag den 24. juli: 

Kl. 14.00—16.00: 

Studiegruppearbejde 

»Introduktion til UFO-sagen« ved Torben Birkeholm og 
Per Andersen, SUFOI. 

»Videnskabelig metodik i UFO-sagen«. ved Lars K. Lassen, SUFOI. 

Kl. 19.45: 

»Nedstyrtninger af Tredie Grad« 

Foredrag ved Flemming Ahrenkiel, UFO-NYTs redaktion. 

Mandag den 25. juli: 

Kl. 10.30—11.30: 

Forevisning af videofilm 

TV-Aktuelt, 23-6-1977 om UFOer. 

Kl. 14.00: 

»UFO Forskning « 

Foredrag ved Lars K. Lassen, SUFOIs Efterforskningsafdeling. 

Kl 19.45: 

»Svensk UFO Forskning« 

Foredrag ved Christer Nordin, Riksorganisationen UFO-Sverige. 

Tirsdag den 26. juli: 

Kl. 14.00—16.00: 

Studiegruppearbejde, fortsættelse. 

Kl. 19 45: 

»Er der politik i UFO-sagen?« 

Foredrag ved Willy Wegner, bibliotekar. 


Onsdag den 27. juli: 

Kl. 10.30—11.30: 

Forevisning af videofilm 

Døvefilm om UFOer, februar 1979 (delvis tekstet). 

NATEK, 6-9-1978, »UFOer - Fantasi eller Virkelighed«. 

Kl. 14.00: 

»UFO-sagen, UFO-kulter og Nyreligiøsitet« 

Foredrag ved stud. theol. Flemming Falkenberg Olsen. 

Kl. 1945: 

»UFOernes Sociale Effekter«« 

Foredrag ved redaktør Per Borgaard. 

Torsdag den 28. juli: 

Kl. 14.00—16.00: 

Studiegruppearbejde, afslutning. 

Kl. 19.45: 

»UFO Fotos««. Foredrag ved Kim Møller Hansen, SUFOIs Fotoafdeling. 

Fredag den 29. juli: 

Kl. 19.45: 

Afslutning af UFO ’83. 

Resultater fra studiegrupperne. Uddeling af UFO-legatet 1983. Eva¬ 
luering af seminaret. Fastlæggelse af stedet for UFO '84. 

Herefter: Fest for de fastboende. 

En aften i ugen efter aftenforedraget: 

»En Rundtur på Nattehimlen««. Foredrag ved Ole J. Knudsen, 

SUFOIs Alarmcentral. Foredraget vil foregå udendørs. Datoen 
fastlægges efter vejrforholdene. 

Sted: UFO’ 83 bliver afholdt ved Hadsten Højskole (nord for Århus) i 
perioden fra den 23. til den 29. juli 1983. 

Pris: En uges ophold med fuld kost koster kr. 790,- pr. person og et 
døgns ophold med fuld kost koster kr. 130,- pr. person (indkvartering 
på dobbeltværelser). Entré til et enkelt foredrag koster kr. 15,- og for 
samtlige foredrag kr. 75,-. 

Yderligere oplysninger: Detaljeret program kan bestilles hos 
Per Andersen, Grøfthøjparken 155, 2.th., 8260 Viby. 

Ret til ændringer i programmet forbeholdes. 


sorter 

NttSMUSTEUN 


Gratis bog til dig! 

»Liv blandt milliarder af stjerner« er en spændende bog, der 
fortæller om mulighederne for eksistensen af liv andre steder i 
universet — obligatorisk læsning for ufo-interesserede. 

Denne bog kan du nu få helt gratis! 

Du kender sikkert én eller flere — ja, måske mange — personer, 
der ligesom dig interesserer sig for UFOer, men som aldrig 
har fået taget sig sammen til at abonnere på UFO-NYT. 

Få en af dine venner til at tegne et abonnement på UFO-NYT 
— så får du et gratis eksemplar af bogen »Liv blandt milliarder 
af stjerner«. 

SÅDAN GØR DU: Få en af dine venner, der ikke tidligere har 
haft abonnement på UFO-NYT, til at indbetale kr. 108,- for 
abonnement i 1983. Få din ven til at skrive også dit navn og adresse 
på den del af giro-kortet, der når os. Du får da automatisk og 
gratis tilsendt et eksemplar af bogen. Det er en forudsætning, 
at du også selv har abonnement. 

• HJÆLP SUFOI 

• SKAF EN NY ABONNENT 
• FÅ EN GRATIS BOG 











